

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-482; Fax: 511-406



|  |  |
| --- | --- |
| Ügyiratszám: C/19788/2025.  Előterjesztő: Dr. Csáky András polgármester  Szakmai előterjesztő: Jáger Mária irodavezető  Ügyintéző: Baumanné Méder Melinda vezető-főtanácsos | **Tárgy**: Köznevelési intézményi átszervezésének önkormányzati véleményezése – Várkonyi István Általános Iskola |

**ELŐTERJESZTÉS**

a Képviselő-testület 2020. március 20-ai nyilvános ülésére

**Tisztelt Képviselő-testület!**

Katonáné Barna Zsuzsanna, a Ceglédi Tankerületi Központ (CTK) igazgatója arról értesített, hogy a **Várkonyi István Általános Iskolában** a 2025. év folyamán intézményátszervezés szükséges, melyet *a nemzeti köznevelésről szóló 2011. évi CXC. törvény* (továbbiakban: Nkt.) 4. § 11. pontja rögzít.

Cegléd Város Önkormányzatának az intézményi átszervezésekkel kapcsolatos véleményét **2025. március 28-áig** kérik kialakítani és közölni.

A Ceglédi Tankerületi Központ a Várkonyi István Általános Iskola vonatkozásában az alábbi átszervezési javaslatot fogalmazta meg:

**„1. A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása alapfeladathoz tartozó 22 fős maximális tanulólétszám növelése 50 főre az intézmény székhelyén (2700 Cegléd, Széchenyi út 14/d.)**

**Tényleges SNI-tanulólétszám: 49 fő.**

**2. A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása alapfeladathoz tartozó 32 fős maximális tanulólétszám növelése 40 főre az intézmény telephelyén (2700 Cegléd, Rákóczi út 50-56.)**

**Tényleges SNI-tanulólétszám: 37 fő.**

Az Nkt. 83. § (3) bekezdésének *b)* pontjával összefüggő döntése vagy véleményének kialakítása előtt a fenntartó - Ceglédi Tankerületi Központ - beszerzi a hivatkozott jogszabály 83. § (4) bekezdésben foglaltak szerint a vagyonkezelésben levő ingatlan **tulajdonos önkormányzatának véleményét.**

Az Nkt. 83. § (5) bekezdés alapján a (3)-(4) bekezdésben meghatározott vélemény kialakításához – az információk hozzáférhetővé tételének napjától számítva – legalább tizenöt napot kell biztosítani az érdekeltek részére.

A fenntartó Ceglédi Tankerületi Központ megkeresésére a fenti jogszabály alapján kérem a Képviselő-testületet, hogy hozza meg döntését a határozati javaslat tekintetében.

Az előterjesztést **a** **Humán Bizottság** tárgyalja. A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Mötv. 46. § (1) bekezdése alapján **nyilvános** ülés keretében, az 50. § rendelkezései alapján – figyelemmel a Kt. SzMSz 59. §-ában foglalt rendelkezésekre – **egyszerű** szavazati arányt igényel.

Cegléd, 2025. március 4.

Dr. Csáky András

polgármester

Láttam: Hegedűs Ágota alpolgármester

**Határozati javaslat**

**Cegléd Város Önkormányzatának Képviselő-testülete -** *a nemzeti köznevelésről szóló 2011. évi CXC törvény* 83. § (3) bekezdésének *b)* pontjában biztosított hatáskörében eljárva úgy nyilatkozik, hogy

1. nem emel kifogást az ellen, hogy a fenntartó Ceglédi Tankerületi Központ (2700 Cegléd, Malom tér 3.) a Várkonyi István Általános Iskola (2700 Cegléd, Széchenyi út 14/d.) vonatkozásában - 2025. év folyamán - intézményi átszervezést hajtson végre a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása alapfeladathoz tartozó maximális tanulólétszám növelése érdekében.
2. utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatokat kapják:

Szervezési Iroda és általa:

Ceglédi Tankerületi Központ (elektronikus úton)

Az előterjesztést láttam:

Dr. Diósgyőri Gitta

címzetes főjegyző