

**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, E-mail: polgarmester@cegledph.hu

Iktatószám: C/20649-1/2025. Tárgy: **Pályázati kiírás a 2025. évi Sportcélú** Előterjesztő: Dr. Csáky András polgármester **támogatásokra**

Szakmai előterjesztő: dr. Gujka Attila irodavezető Melléklet: Pályázati kiírás és adatlapok

Ügyintéző: Zsámberger Katalin gazdasági ügyintéző

**ELŐTERJESZTÉS**

Cegléd Város Önkormányzata Képviselő-testületének

2025. március 20-i ülésére

**Tisztelt Képviselő-testület!**

Cegléd Város Önkormányzata a sportfeladatokat, valamint a sport tevékenységet végző szervezeteket az éves költségvetési rendeletében foglaltak, valamint pályázat útján támogatja elsősorban működési, kivételes esetekben egyedi döntés alapján meghatározott egyéb felhasználási célból.

**Cegléd Város Önkormányzatának az önkormányzat sporttal kapcsolatos feladatairól és a sporttámogatásról szóló 8/2020. (II. 20.)önkormányzati rendelete (a továbbiakban: Sportrendelet) alapján** a Képviselő-testület a helyi sport közvetlen és közvetett támogatására fordított összeg nagyságát anyagi tehervállaló képességére figyelemmel az éves költségvetési rendeletében határozza meg.

A 2025. évi költségvetés tervezésekor a Sportcélú támogatások előirányzatra **10.000.000 Ft-ot javasoltam** megtervezni. A költségvetési rendelet tervezetének tárgyalásakor Cegléd Város Önkormányzata Képviselő-testület bizottságainakösszevont ülésén **a fenti összeg képviselői javaslatra** **50.000.000 Ft-ra került megemelésre**. Ezen összeget hagyta jóvá a költségvetési rendelet elfogadása során a Képviselő-testület is. Ugyanakkor a 89/2025. (II.13.) Ök. határozatával kifejezte azon szándékát, hogy a 2025. évi költségvetést 2025. március hónapban módosítani kívánja úgy, hogy **további** **33.325.622 Ft-al összeggel megnöveli** a Sportcélú támogatási keretet.

A Sportrendelet 8. § (2) bekezdés a) pontja szerint a tárgyévi pályázat kiírására legkésőbb a költségvetésről szóló önkormányzati rendelet hatályba lépését követő ülésen hozott határozat alapján kerül sor.

Tekintettel arra, hogy a bevételek teljesülése bizonytalan ezért a pályázóknak tisztában kell lenniük azzal, hogy pályázatuk támogatása nem jelenti automatikusan a megítélt támogatás kifizetését. A fentiek miatt javaslom a pályázati felhívást úgy közzé tenni, hogy a pályázaton nyertes pályázókkal a támogatási szerződések megkötésére akkor kerüljön sor, amennyiben a megítélt támogatás fedezete az önkormányzatánál realizálódik, illetve annak kifizetése nem veszélyezteti az önkormányzat kötelezően ellátandó feladatait.

A pályázati kiírás szövegének tervezetét és a pályázati adatlapokat mellékletben csatolom, **a pályázatok benyújtási határidejét** **2025. április 23. (szerda) 12:00** órára javaslom megállapítani.

A pályázatok elbírálása a Képviselő-testület benyújtási határidőt követő, májusi ülésén kerülhet sor.

Javaslom a határozati javaslatot és a pályázati kiírás mellékelt tervezetét jóváhagyni.

Az előterjesztést a Humán Bizottság véleményezi, véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján – figyelemmel a 44. §-ában foglalt rendelkezésekre – **egyszerű szavazati arány**t igényel.

Cegléd, 2025. március 5.

**Dr. Csáky András**

polgármester

**HATÁROZATI JAVASLAT**

Cegléd Város Önkormányzatának Képviselő-testülete

**1.** Pályázatot hirdet a **2025. évi** **Sportcélú támogatások** elnyerhető támogatásra, a határozat elválaszthatatlan részét képező mellékletében foglalt szöveggel, a Sportcélú támogatások költségvetési soron rendelkezésre álló **83.325.622 Ft keretösszegben.**

**2.** Utasítja a Ceglédi Közös Önkormányzati Hivatalt a pályáztatással kapcsolatos feladatok ellátására.

Határidő az 1. pont tekintetében: 2025. március 24.

a 2. pont tekintetében: folyamatos

Felelős: az 1. pont tekintetében Dr. Csáky András polgármester,

a 2. pont végrehajtásáért a Beruházási és Közbiztonsági Iroda vezetője

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa

2. Pénzügyi Iroda

3. Szervezési Iroda (Ceglédi Hírmondó és https://cegled.asp.lgov.hu/palyazatok)

4. Irattár

Az előterjesztést láttam:

Dr. Diósgyőri Gitta

címzetes főjegyző

*Melléklet a…/2025. (III.20.) Ök. határozathoz*

**Cegléd Város Önkormányzatának Képviselő-testülete pályázatot hirdet**

**2025. évi költségvetésében biztosított forrásból sportcélú támogatás elnyerésére**

1. **Pályázni lehet a 2025. január 1. és 2025. december 31. között megvalósuló célokra:**

1.1. Sportszervezetek működésének támogatása, kiemelt figyelemmel az utánpótlás-nevelésre és Cegléd hírnevének öregbítésére,

1.2. Sportesemények, sportrendezvények támogatása, kiemelkedő sportteljesítmények elismerése, világversenyekre való felkészülés támogatása,

1.3. Az 1.1-1.2. célok megvalósítására más szervek által kiírt pályázaton való részvétel pályázati önrészére

1.4. Cegléd Város Önkormányzatával (a továbbiakban: Önkormányzat) szemben fennálló *(köztartozásnak nem minősülő*) tartozás rendezésére.

**2. A pályázat elbírálásánál előnyt jelent**

2.1. ha a pályázati támogatás a városban hagyományosan, és az adott évben megrendezésre kerülő kiemelkedő városi, országos vagy nemzetközi sporteseményeken való aktív szerepvállalásra kerül felhasználása;

2.2. ha a pályázó sportszervet a szövetségi versenyrendszerben saját jogon, vagy együttműködési megállapodás keretében minimum 150 fős igazolt sportolói létszámmal rendelkezik.

**3. A támogatás mértékének meghatározására a következő kritériumok** figyelembe vételével kerül sor:

3.1. hagyomány

3.2. igazolt utánpótlás sportolók száma

3.3. versenyeztetett utánpótlás csapatok száma

3.4. az utánpótlás-nevelési rendszer felépítettsége (kidolgozottsága)

3.5. felnőtt korosztályban versenyeztetett csapat bajnoki osztálya

3.6. eredményesség hazai és nemzetközi szinten, országos rangsor

3.7. a sportszervezet által foglalkoztatottak száma (alkalmazottak, mennyi munkahelyet teremt a városban), edzői képesítések

3.8. a sportág-fejlesztési célok megléte és megalapozottsága

3.9. szövetségi támogatás mértéke

3.10. működésre jóváhagyott előző évi TAO támogatási keret, amelybe az alábbi tételek tartoznak:

3.10.1. versenyeztetéssel összefüggő költségek

3.10.2. személyi jellegű kiadások

3.10.3. ingatlant nem érintő tárgyi eszköz kiadások

3.10.4. létesítmény-bérleti díj

3.10.5. létesítmény üzemeltetési költség

3.10.6. sportfelszerelések költsége

3.10.7. képzési költségek

3.11. mérkőzés, vagy verseny népszerűsége, nézői látogatottság

3.12. média érdeklődés

**4. Amennyiben a pályázónak az Önkormányzattal szemben tartozása áll fenn,** a benyújtott támogatási igénynek elsődlegesen az önkormányzattal szemben fennálló teljes tartozás rendezésére kell irányulnia (1.4. pont). Az 1.1.-1.3. alcélokra akkor igényelhető támogatás, amennyiben az igényelt támogatás összege a fennálló teljes tartozás összegét meghaladja.

**5. Pályázatot nyújthat be:**

5.1. ceglédi székhelyű, vagy sporttevékenységüket Cegléden végző

5.1.1. sportegyesületek, sportvállalkozások,

5.1.2. kivéve azon szervezetek, melyek az adott évben a megpályázott célra a költségvetésről szóló önkormányzati rendelet alapján egyéb támogatásban, juttatásban részesülnek.

5.2. A pályázó adott évben csak egy pályázatot jogosult benyújtani!

**6. A pályázatok benyújtásának határideje:** **2025. április 23. (szerda) 12:00 óra.**

**7. A pályázatnak kötelezően tartalmaznia kell:**

7.1. a kitöltött pályázati adatlapot (Pályázati adatlap I);

7.2 a pályázati cél részletes leírását, megvalósításának naptári időpontját, figyelembe véve a 3. pontban szereplő kritériumokat; (Pályázati adatlap II)

7.3. a pályázó nyilatkozatát arról, hogy

7.3.1. köztartozása nincs;

7.3.2. nem tartozik a közpénzekből nyújtott támogatások átláthatóságáról szóló 2007. évi CLXXXI. törvény hatálya alá;

7.3.3. megfelel a rendezett munkaügyi kapcsolatok követelményének;

7.3.4. átlátható szervezetnek minősül;

7.3.5. gazdasági társaság esetén a hatályos cégkivonatot

7.3.6. civil szervezet esetén a nyilvántartásbavételt igazoló bírósági végzést és alapszabály másolatát

**8. Pályázati benyújtási határidőn (6. pont) túl a pályázat beadása és a hiánypótlás kizárt.** A pályázatot a Képviselő-testület érvényteleníti, amennyibe bármely előírt tartalmi elem hiányzik.

**9. A pályázati adatlap beszerezhető**

9.1. Ceglédi Közös Önkormányzati Hivatal Beruházási és Közbiztonsági Irodájában (2700 Cegléd, Kossuth tér 1. II. em. 209. sz. iroda, Tel: 53/511-426)

9.2. A pályázatok beadását papír alapon egy eredeti példányban ugyanerre a címre kérjük, a postai úton benyújtott pályázatoknak a benyújtás határidejéig meg kell érkeznie a Ceglédi Közös Önkormányzati Hivatalba.

9.3. A hiányosan benyújtott pályázat érvénytelen, hiánypótlásra nincs lehetőség.

**10. A pályázaton elnyert támogatás elszámolása:**

10.1. az elszámolás határideje a pályázati cél megvalósítását, de legkésőbb a pályázati felhívásban megjelölt támogatási időszak végét követő 30 napon belül

10.2. az elszámolást kizárólag számlával (személyi jellegű kifizetés esetén: bérjegyzékkel, NAV adószámla kivonattal) igazolt módon, a 9.1. pontban megjelölt szervezeti egységéhez kell benyújtani,

10.3. az elnyert támogatás felhasználásáról szóló eredeti bizonylatok bemutatásával egyidejűleg.

**11. Elszámolhatósági időszak:**

Kizárólag a 2025. január 1. és 2025. december 31. napja közötti időszakot érintően ténylegesen felmerült és 2026. január 20. napjáig pénzügyileg rendezett, kifizetett költségek számolhatóak el.

**12. Az elbírálás eredményéről minden pályázót értesítünk.** A nyertes pályázóval – a döntést követő 15 napon belül, illetve egyeztetés függvényében - támogatási szerződést kötünk.

**13. Támogatási szerződés megkötésére a Támogatottal** csak a megítélt támogatás fedezetének rendelkezésre állásakor kerül sor, amennyiben annak kifizetése nem veszélyezteti az önkormányzat kötelezően ellátandó feladatait.

Cegléd Város Önkormányzatával szemben fennálló tartozás esetén az 1.1.-1.3. célokra csak abban az esetben kerülhet sor támogatás odaítélésére és támogatás kifizetésére, ha a megítélt támogatás összege **az önkormányzattal szemben fennálló teljes tartozás rendezésére is fedezetet nyújt.**

**14. A pályázati támogatás utalásáról** a támogatási szerződés aláírását követően a Ceglédi Közös Önkormányzati Hivatal Pénzügyi Irodája gondoskodik. Az Önkormányzattal szemben fennálló tartozás rendezésére megítélt támogatási összeg nem kerül a nyertes pályázó részére átutalásra.

**15. A pályázati kiírás és az adatlap letölthető** a https://cegled.asp.lgov.hu/palyazatok oldalról.

**16. Támogatott a pályázat beadásával egyidejűleg kötelezettséget vállal arra**, hogy a megítélt támogatás felhasználása során érvényesíti a vonatkozó számviteli jogszabályokat, az adóügyi és társadalombiztosítási előírásokat, valamint a közbeszerzésekről szóló 2015. évi CXLIII. törvény és a közpénzekből nyújtott támogatások átláthatóságáról szóló 2007. évi CLXXXI. törvény előírásait, továbbá a megkötött támogatási szerződésben foglaltakat.

PÁLYÁZATI ADATLAP I.

**1.** A pályázatot kiíró neve: Cegléd Város Önkormányzata

**2.** A megpályázott keret megnevezése: **Sportcélú támogatások** (a 8/2020. (II. 20.) önkormányzati rendelet 6. § (1) bekezdése, és a pályázati hirdetmény alapján)

**3.** A pályázó neve: ..................................................................................………………….………………….

címe: .............................................................................…...…………………………………

képviselőjének neve, telefonszáma: ...................................................................…......…………………………

**4.** A pályázati cél megjelölése: .............................................................................................................................

..............................................................................................…………

költségvetése: ......................................................... ................... Ft

......................................................... ................... Ft

......................................................... ................... Ft

......................................................... ................... Ft

összesen: ................... Ft

a megvalósításhoz vállalt önrész tartalma, értéke: …………………………… ..…………. Ft

az összes költségből az igényelt támogatás összege: ....................Ft

**Nyilatkozom, hogy** (megfelelő aláhúzandó)**:**

* **1. ÁFA LEVONÁSI JOGGAL RENDELKEZEM**

Kijelentem, hogy az általam benyújtott pályázatban igényelt támogatás összköltség összegének meghatározásánál az általános forgalmi adót nem tartalmazó összeget szerepeltetem.

* **2. ÁFA LEVONÁSI JOGGAL NEM RENDELKEZEM**

(Kérjük értelem szerint a 2. pont a), vagy b), vagy c) pontját x-szel megjelölni!)

* a) mivel az általános forgalmi adónak nem vagyok alanya.
* b) mivel (alanyi, vagy tárgyi) mentességem van az általános forgalmi adó fizetési kötelezettség alól.

Kijelentem, hogy a támogatható részre vonatkozóan a pályázatom tárgyát képező tevékenységek érdekében felmerülő szolgáltatások, beszerzések árában foglalt általános forgalmi adót levonásba korábban nem helyeztem és a jövőben nem helyezem.

* c) általános forgalmi adó fizetési kötelezettségem van, de a pályázatom tárgyát képező tevékenység érdekében felmerült beszerzések, szolgáltatások árában foglalt általános forgalmi adó vonatkozásában levonási joggal nem rendelkezem és a támogatott részre vonatkozóan az általános forgalmi adót korábban levonásba nem helyeztem és a jövőben nem helyezem.

Kijelentem, hogy az általam benyújtott pályázatban az igényelt támogatás összegének meghatározásánál az általános forgalmi adót tartalmazó összeget szerepeltetem.

Továbbá kijelentem, hogy amennyiben a jelen nyilatkozat tartalmában, illetve az abban szereplő adatokban változás következik be, arról a Támogatót haladéktalanul, legkésőbb a változást követő munkanapon tájékoztatom.

Nyilatkozom továbbá, hogy a pályázati adatlapon feltüntetett adatok és információk teljes körűek és a valóságnak mindenben megfelelnek.

Kelt: Cegléd, 20.... ..........................................

PH

........................................................

Aláírás

PÁLYÁZATI ADATLAP II.

**1. Pályázati cél részletes leírása, megvalósításának időpontja (max. 2000 karakter):**

**2. Az igényelt támogatási mértékének alátámasztása, a pályázati felhívás 3. pontjában meghatározott kritériumok figyelembe vételével:**

2.1. Hagyomány (Sportszervezet bemutatása max: 1000 karakter)

2.2. Igazolt utánpótlás sportolók száma: ….fő

2.3. Versenyeztetett utánpótlás csapatok száma: …..db

2.4. Az utánpótlás-nevelési rendszer felépítettsége (max: 500 karakter)

2.5. Felnőtt korosztályban versenyeztetett csapat bajnoki osztálya: …..

2.6.Eredményesség hazai és nemzetközi szinten, országos rangsor (max 500 karakter)

2.7. A sportszervezet által foglalkoztatottak száma (alkalmazottak, mennyi munkahelyet teremt a városban), edzői képesítések:

2.8. Sportág-fejlesztési célok bemutatása (max: 500 karakter):

2.9. Szövetségi támogatás mértéke: ……..Ft

2.10. Működésre jóváhagyott előző évi TAO támogatási keret: ……...Ft

*(Meghatározásánál az alábbiakat kell figyelembe venni, versenyeztetéssel összefüggő költségek, személyi jellegű kiadások, ingatlant nem érintő tárgyi eszköz kiadások, létesítmény-bérleti díj , létesítmény üzemeltetési költség, sportfelszerelések költsége, képzési költségek)*

2.11. Mérkőzés, vagy verseny népszerűsége, nézői látogatottság (átlagnézőszám) (max: 500 karakter)

2.12. A sportszervezet mérkőzéseire/versenyeire vonatkozó média érdeklődés bemutatása (max: 500 karakter)

Nyilatkozom, hogy a pályázati adatlapon feltüntetett adatok és információk teljes körűek és a valóságnak mindenben megfelelnek.

Kelt: Cegléd, 20.... ..........................................

PH

........................................................

Aláírás