

Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406

Iktatószám: C/19442/2025. Tárgy: A 2025/2026. nevelési évre vonatkozó

Előterjesztő: Dr. Csáky András polgármester óvodai beiratkozás

Szakmai előterjesztő: Jáger Mária irodavezető

Ügyintéző: Baumanné Méder Melinda

vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének 2025. március 20-ai ülésére

**Tisztelt Képviselő-testület!**

Az óvodai beiratkozást *a nemzeti köznevelésről szóló 2011. évi CXC. törvény* (a továbbiakban: Nkt.), továbbá *a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet* (a továbbiakban: Rendelet) jogszabályi rendelkezéseinek megfelelően szervezzük.

**I. Az óvodai beiratkozás időpontja**

Az Nkt. 83. § (2) bekezdés *b)* pontja szerint a fenntartó dönt az óvodába történő jelentkezés módjáról, az óvodai általános felvételi időpontról.

A Rendelet 20. § (1) bekezdése alapján az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal hirdetményt tesz közzé a saját honlapján, valamint hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon.

A Rendelet 20. § (1a) bekezdése szerint a fenntartói közlemény, hirdetmény tartalmazza

*a) az óvodai felvételről, az óvodai jogviszony létesítéséről,*

*b) az óvodai beiratkozás időpontjának meghatározásáról,*

*c) a gyermek óvodai beíratásához szükséges közokiratokról, dokumentumokról,*

*d) az óvodáztatási kötelezettség nem teljesítése esetén alkalmazható jogkövetkezményekről,*

*e) az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,*

*f) az alapító okiratuk szerint nemzetiségi nevelést folytató óvodákról és azok elérhetőségéről,*

*g) az óvoda felvételi körzetéről szóló tájékoztatást,*

*h) az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő 30. munkanap, valamint*

*i) a jogorvoslati eljárás szabályait.*

A fentiek értelmében az óvodát igénylő és az óvodai nevelésre kötelezett gyermekek jelentkezését, a 2025/2026. nevelési évre a következő időpontokban javasolom:

**2025. április 28-án (hétfő) 8:00 – 18:00 óra és**

**2025. április 29-én (kedd) 8:00 – 18:00 óra között.**

Az Nkt. 8. § (2) bekezdése alapján: *„a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. …”*

Az óvodai jelentkezésről a felhívás megjelenik a Ceglédi Városi Televízióban, az önkormányzat honlapján, és a Ceglédi Hírmondóban. Az óvodás korú gyermekek szüleinek a bölcsődékben, az iskolákban is helyezünk el felhívó plakátot.

Valamennyi óvodai neveléssel foglalkozó intézményt tájékoztatunk az önkormányzati óvodákba történő jelentkezés idejéről.

**II. Az óvoda heti és éves nyitvatartási ideje:**

Az Nkt. 83. § (2) bekezdés *b)* pontja szerint a fenntartó dönt „*az óvoda heti és éves nyitvatartási idejének meghatározásáról.”*

**2.1.** Cegléd Város Önkormányzatának Képviselő-testülete az 61/2023. (II. 15.) Ök. határozatában döntött az óvodák napi nyitva tartásáról, amely a 2022/2023. nevelési évtől hatályos. Módosító javaslat nem érkezett e tárgyban, így a határozat a 2025/2026. nevelési évre is érvényes.

**2.2.** Cegléd Város Önkormányzatának Képviselő-testülete előző ülésén, az 83/2025. (II. 13.) Ök. határozatában döntött a 2024/2025. nevelési év nyári nyitva tartási idejéről.

**III. Az óvodai körzethatárok közzététele**

Az Nkt. 49. § (3) bekezdése a következőkről rendelkezik:

*„(3) A települési* ***önkormányzat közzéteszi az óvoda felvételi körzetét****, valamint az óvoda nyitva**tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik* ***(****a továbbiakban: kötelező felvételt biztosító óvoda).*

Cegléd Város Önkormányzatának Képviselő-testülete legutóbb a 122/2022. (III. 24.) Ök. határozatban jelölte ki az óvodai körzethatárokat a három központtal működő óvodához rendelve. A körzeteket felülvizsgáltuk, öt utca új elnevezése nem érinti az óvodai körzethatárokat. Intézmény átszervezésre nem került sor, egyéb módosító javaslat nem érkezett a témában, így a határozat a 2025/2026. nevelési évre is érvényes.

Az előterjesztést a **Humán Bizottság** tárgyalja. A bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű** többségű **szavazati arány**t igényel.

Cegléd, 2025. március 3.

Dr. Csáky András

polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete**

1. megállapítja a gyermekek óvodai jelentkezésének 2025/2026. nevelési évre szóló időpontját - 2025. április 28-án (hétfő) 8.00-18.00 óra, és 2025. április 29-én (kedd) 8.00-18.00 óra közötti időszakra.
2. kijelöli az 1. pont szerinti óvodai jelentkezés helyszíneit az alábbiak szerint:

|  |  |
| --- | --- |
| **Intézmény neve** | **Címe** |
| **Lövész Utcai Óvoda** | 2700 Cegléd, Lövész utca 2. |
| Malom Téri Tagóvoda | 2700 Cegléd, Malom tér 1. |
| **Pesti Úti Óvoda** | 2700 Cegléd, Pesti út 10. |
| Köztársaság Utcai Tagóvoda | 2700 Cegléd, Köztársaság utca 18. |
| **Széchenyi Úti Óvoda** | 2700 Cegléd, Széchenyi út 14. |
| Budai Úti Tagóvoda | 2700 Cegléd, Külső-Budai út 10. |
| Ugyeri Tagóvoda | 2700 Cegléd, Ugyer-Külterület 066/2. |
| Deák Utcai Tagóvoda | 2700 Cegléd, Deák utca 1. |

1. utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

Határozatot kapják:

Ügyintéző és általa:

Lövész Utcai Óvoda,

Pesti Úti Óvoda

Széchenyi Úti Óvoda

Láttam:

Dr. Diósgyőri Gitta

címzetes főjegyző