|  |  |
| --- | --- |
| Ügyiratszám: C/1025- 9/2025.  Előterjesztő: Dr. Csáky András polgármester  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** Beszámoló a 2024. évi Sportcélú támogatások felhasználásáról |
|  |

**ELŐTERJESZTÉS**

Cegléd Város Önkormányzata Képviselő-testületének

2025. március 20-i ülésére

**Tisztelt Képviselő-testület!**

Cegléd Város Önkormányzatának az önkormányzat sporttal kapcsolatos feladatairól és a sporttámogatásról szóló 8/2020. (II. 20.)önkormányzati rendelete alapján (a továbbiakban: sportrendelet)a Képviselő-testület a helyi sport közvetlen és közvetett támogatására fordított összeg nagyságát anyagi tehervállaló képességére figyelemmel az éves költségvetési rendeletében határozza meg.

A 2024. évi költségvetéséről szóló 3/2024. (II.22.) önkormányzati rendeletben Sportcélú támogatások céljára 140.000.000 Ft összeg került meghatározásra, melyen belül a pályázatonként odaítélhető támogatási összeg nem került maximalizálásra.

Cegléd Város Önkormányzata Képviselő-testülete a 206/2024. (VI.20.) Ök. határozatával megnövelte a sportkeret előirányzatot 5.000.000 millió forinttal, így a **2024. évben a Sportcélú támogatások előirányzaton 145.000.000 Ft állt rendelkezésre**.

A 97/2024. (III.21.) Ök. határozat alapján került közzétételre a 20243. évi Sportcélú támogatások keretből elnyerhető támogatás pályázati kiírása, amelyre a benyújtási határidőn belül összesen 10 db érvényes pályázat érkezett, az igényelt támogatási összeg összesen: 340.680.000 Ft volt.

A beérkezett pályázatokat Cegléd Város Önkormányzat Képviselő-testülete a 207/2024. (VI.20.) Ök., valamint a 208/2024. (VI.20.) Ök. határozattokkal bírálta el és az alábbi pályázatokat támogatta:

|  |  |  |  |  |
| --- | --- | --- | --- | --- |
| **Támogatott neve** | **Támogatási cél** | **Az önkormányzattal szemben fennálló tartozás rendezésére nyújtott támogatás** | **Működési célra nyújtott támogatás** | **Elszámolás** |
| CKKSE Handball Kft. (székhelye: 2700 Cegléd, Újváros szél 17.) | 2024. január 01. és 2024. december 31. között megvalósításra váró sportcélú kiadások | . | 95.000.000 Ft | Elszámolását benyújtotta. |
| CEVASPORT Kft (2700 Cegléd, Damjanich u. 3.) | A pályázati kiírás 1.1 és 1.2 pontjában leírt célokra a 2024.01.01-2024.12.31. időszakra | - | 30.000.000 Ft | A támogatási összeggel elszámolt. |
| Hegesport Egyesület (székhelye: 2700 Cegléd, Dózsa György utca 23.) | A sportszervezet működési támogatása, sportrendezvény támogatására. | - | 5.000.000 Ft | A támogatási összeggel elszámolt. |
| Ceglédi Vasutas Sport Egyesület (székhelye: 2700 Cegléd, Damjanich utca 3.) | A pályázati kiírás 1.1 és 1.2 pontjában leírt célokra a 2024.01.01-2024.12.31. időszakra | - | 15.000.000 Ft | A támogatási összeggel elszámolt. |

A CKKSE Handball Kft. a 2024. évben benyújtott pályázatában 100.000.000 Ft vissza nem térítendő támogatást igényelt. A pályázó a pályázati adatlapján az alábbi célt jelölte meg: „*A pályázattal nyert támogatás összegét a CKKSE Handball Kft. a 2024. január 01. és 2024. december 31. között megvalósult sportcélú kiadásokra fordítja, melyek magában foglalják a felnőtt csapat és a csapat mellett szakmai stáb személyi jellegű kiadásait”*. Ezen pályázati célon belül az igényelt 100.000.000 Ft-os támogatás felhasználásaként kizárólag egy, a **„*Felnőtt csapat és a csapat mellett dolgozó edzők, személyzet személyi jellegű kiadásait*” részcélt tüntette fel, vagyis a támogatási összeg egészét személyi jellegű kiadásokra kívánta fordítani, melyet a megkötött Támogatási Szerződés is rögzít.**

A CKKSE Handball Kft. 95.000.000 Ft támogatást kapott és 2025. január 30-án (határidőben) benyújtotta az elszámolását, amelyet a hivatal munkatársai áttekintettek és **2025. február 6-i keltezésű levélben hiánypótlásra szólították fel a gazdasági társaságot.** A hiánypótlási felhívásban többek között észrevételezte a hivatal, hogy az elszámoláshoz benyújtott bizonylatok között „anyagköltség, készletbeszerzés, bérleti díjak, egyéb szolgáltatások vásárlása, egyéb dologi kiadások” jogcímen is kerültek támogatási összegek elszámolásra, **melyek nem felelnek meg a pályázati adatlapon megjelölt személyi jellegű kiadásoknak.**

A CKKSE Handball Kft. 2025. február 25-én benyújtott hiánypótlási eljárása során kérelemmel fordult a Képviselő-testülethez, hogy az **elszámolásában benyújtott dologi kiadásokat** (anyagköltség, készletbeszerzés, bérleti díjak, egyéb szolgáltatások vásárlása, egyéb dologi kiadások) - **amelynek összege 10.047.163 Ft** - is vegye figyelembe a támogatási összeg elszámolásakor az Önkormányzat. Kérelmében leírta azt is, hogy a 2024.07.01-től indult új bajnoki évadra kötött sportolói szerződéseknél a személyi jellegű kiadásokat csökkenteni kényszerült. A fenti dologi kiadások elszámolhatósága érdekében a támogatási szerződést módosítani szükséges. A támogatási szerződés módosításával a Kft. elszámolása elfogadhatóvá válik.

Amennyiben a Képviselő-testület nem járul hozzá a támogatási szerződés módosításához, úgy a Kft-nek visszafizetési kötelezettsége keletkezik.

A CEVASPORT Kft., a Hegesport Egyesület valamint Ceglédi Vasutas Sport Egyesület a 2024. évi Sportcélú támogatások keretből nyújtott támogatás **teljes összegével** **elszámoltak**, így amennyiben a CKKSE Handball Kft. kérelme elfogadásra kerül, a Sportkeretben **maradvány nem keletkezik.**

Az előterjesztést a **Humán Bizottság** **és a Pénzügyi Ellenőrző Bizottság** véleményezi. A Bizottságok véleményét helyben osztott anyag formájában terjesztjük a Képviselő-testület elé.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** **keretében**, az 50. § rendelkezései alapján - figyelemmel a KT. SzMSz 59. § rendelkezéseire - **egyszerű többségű** szavazati arányt igényel.

Cegléd, 2025. március 7.

**Dr. Csáky András**

polgármester

**A. Határozati javaslat**

**Cegléd Város Önkormányzatának Képviselő-testülete**

1. Engedélyezi, hogy a CKKSE Handball Kft. (székhelye: 2700 Cegléd, Újváros szél 17.) a 2024. évi Sportcélú támogatási keretből kapott 95.000.000 Ft támogatási összeg elszámolása során a személyi jellegű kiadások mellett a dologi kiadásokat (anyagköltség, készletbeszerzés, bérleti díjak, egyéb szolgáltatások vásárlása, egyéb dologi kiadások) is elszámolja.
2. Felhatalmazza a polgármestert az 1) pontnak megfelelően a támogatási szerződés módosítására.
3. Elfogadja a 2024. évi Sportcélú támogatások keretből támogatott pályázók elszámolásáról szóló beszámolót.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző
2. Irattár

**B. Határozati javaslat**

Cegléd Város Önkormányzatának Képviselő-testülete

1. Nem járul hozzá, hogy a CKKSE Handball Kft. (székhelye: 2700 Cegléd, Újváros szél 17.) a 2024. évi Sportcélú támogatási keretből kapott 95.000.000 Ft támogatási összeg elszámolása során a személyi jellegű kiadások mellett a dologi kiadásokat (anyagköltség, készletbeszerzés, bérleti díjak, egyéb szolgáltatások vásárlása, egyéb dologi kiadások) is elszámolja.
2. Utasítja a Ceglédi Közös Önkormányzati Hivatalt, hogy a CKKSE Handball Kft. által a fel nem használt támogatási összeg visszafizetése tárgyában a szükséges intézkedéseket megtegye.
3. Elfogadja a 2024. évi Sportcélú támogatások keretből támogatott pályázók elszámolásáról szóló beszámolót.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző

2. Irattár

Az előterjesztést láttam: Dr. Diósgyőri Gitta

címzetes főjegyző