**BÖLCSŐDEI ÉS VÉDŐNŐI IGAZGATÓSÁG**

**SZAKMAI PROGRAMJA**

(EGYSÉGES SZERKEZET)



Készítette:

Turcsik Tímea Judit

Érvényes: visszavonásig\*

Jóváhagyás hiteléül: Dr. Csáky András

polgármester

**TARTALOMJEGYZÉK**

[**TARTALOMJEGYZÉK** 2](#_Toc191553526)

[***I.*** ***Általános adatok:*** 4](#_Toc191553527)

[**Ellátási terület bemutatása, jellemzői:** 5](#_Toc191553528)

[**Az intézmény minőségpolitikája:** 6](#_Toc191553529)

[***Az igénybe vevők és a személyes gondoskodást végző személyek jogainak védelmével kapcsolatos szabályok:*** 8](#_Toc191553530)

[**Szakmai programot meghatározó főbb jogszabályok, irányelvek:** 9](#_Toc191553531)

[**Melléklet:** 10](#_Toc191553532)

[***II. Deák utcai Tagbölcsőde szakmai programja*** 11](#_Toc191553533)

[**1. A bölcsőde definíciója:** 11](#_Toc191553534)

[**2. Deák Utcai Tagbölcsőde bemutatása** 12](#_Toc191553535)

[**3. Személyi feltételek** 12](#_Toc191553536)

[**4. A bölcsőde szervezeti alapegysége:** 12](#_Toc191553537)

[**5. Igénybevétel módja:** 13](#_Toc191553538)

[**6. A bölcsődei nevelés-gondozás megvalósítása** 14](#_Toc191553539)

[**6.1. A bölcsődei nevelés feladatai** 15](#_Toc191553540)

[**6.2. A bölcsődei nevelés főbb helyzetei, módja** 16](#_Toc191553541)

[**6.3. A bölcsődei élet sajátosságai, kapcsolattartás formái** 17](#_Toc191553542)

[**6.4. Bölcsődei dokumentáció** 19](#_Toc191553543)

[**6.5. Rendezvényeink, Ünnepeink:** 19](#_Toc191553544)

[**7. Kiegészítő tevékenység** 19](#_Toc191553545)

[**7.1. Sajátos nevelési igényű gyermekek elhelyezése a Deák Utcai Tagbölcsődében** 19](#_Toc191553546)

[**7.2. Időszakos gyermekfelügyelet** 22](#_Toc191553547)

[**8. A korosztályra kifejlesztett korszerű táplálkozás** 24](#_Toc191553548)

[**9. Szakmai felkészültség biztosításának módja, formája: továbbképzések** 24](#_Toc191553549)

[**10. Intézményekkel való együttműködés, fontosabb kapcsolatok** 24](#_Toc191553550)

[**11. Érdekvédelem** 25](#_Toc191553551)

[**12. Ellenőrzés és értékelés** 26](#_Toc191553552)

[**13. Tájékoztatás módja** 27](#_Toc191553553)

[**14. Bölcsőde alapítványa** 27](#_Toc191553554)

[**15. Az intézmény jövőképe** 27](#_Toc191553555)

[**16. Mellékletek** 28](#_Toc191553556)

[***III. Dózsa György Úti Tagbölcsőde szakmai programja*** 29](#_Toc191553557)

[**1.** **A bölcsőde definíciója:** 29](#_Toc191553558)

[**2. Dózsa Gy. Úti Tagbölcsőde bemutatása** 30](#_Toc191553559)

[**3. Személyi feltételek** 30](#_Toc191553560)

[**4. A bölcsőde szervezeti alapegysége** 30](#_Toc191553561)

[**5. Igénybevétel módja:** 31](#_Toc191553562)

[**6. A bölcsődei nevelés-gondozás megvalósítása** 31](#_Toc191553563)

[**6.1. A bölcsődei nevelés feladatai** 33](#_Toc191553564)

[**6.2. A bölcsődei nevelés főbb helyzetei, módja** 34](#_Toc191553565)

[**6.3. A bölcsődei élet sajátosságai, kapcsolattartás formái** 34](#_Toc191553566)

[**6.4. Bölcsődei dokumentáció** 36](#_Toc191553567)

[**6.5. Rendezvényeink, Ünnepeink** 37](#_Toc191553568)

[**7. Kiegészítő tevékenység** 37](#_Toc191553569)

[**Időszakos gyermekfelügyelet** 37](#_Toc191553570)

[**8. A korosztályra kifejlesztett korszerű táplálkozás** 38](#_Toc191553571)

[**9.** **Szakmai felkészültsége biztosításának módja, formája: továbbképzések** 38](#_Toc191553572)

[**10. Intézményekkel való együttműködés, fontosabb kapcsolatok** 39](#_Toc191553573)

[**11. Érdekvédelem** 39](#_Toc191553574)

[**12. Ellenőrzés és értékelés** 40](#_Toc191553575)

[**13. Tájékoztatás módja** 41](#_Toc191553576)

[**14. Bölcsőde alapítványa** 41](#_Toc191553577)

[**15. Az intézmény jövőképe** 42](#_Toc191553578)

[**16. Mellékletek** 43](#_Toc191553579)

[***IV. Nefelejcs Utcai Tagbölcsőde szakmai programja*** 43](#_Toc191553580)

[**1.** **A bölcsőde definíciója:** 43](#_Toc191553581)

[**2. Nefelejcs Utcai Tagbölcsőde bemutatása** 44](#_Toc191553582)

[**3. Személyi feltételek** 45](#_Toc191553583)

[**4. A bölcsőde szervezeti alapegysége** 45](#_Toc191553584)

[**5. Igénybevétel módja:** 46](#_Toc191553585)

[**6. A bölcsődei nevelés-gondozás megvalósítása** 46](#_Toc191553586)

[**6.1. A bölcsődei nevelés feladatai** 48](#_Toc191553587)

[**6.2. A bölcsődei nevelés főbb helyzetei, módja** 49](#_Toc191553588)

[**6.3. A bölcsődei élet sajátosságai, kapcsolattartás formái** 49](#_Toc191553589)

[**6.4. Bölcsődei dokumentáció** 51](#_Toc191553590)

[**6.5. Rendezvényeink, Ünnepeink** 51](#_Toc191553591)

[**7. Kiegészítő tevékenység** 52](#_Toc191553592)

[**Időszakos gyermekfelügyelet** 52](#_Toc191553593)

[**8. A korosztályra kifejlesztett korszerű táplálkozás** 53](#_Toc191553594)

[**9. Szakmai felkészültsége biztosításának módja, formája: továbbképzések** 53](#_Toc191553595)

[**10. Intézményekkel való együttműködés, fontosabb kapcsolatok** 54](#_Toc191553596)

[**11. Érdekvédelem** 54](#_Toc191553597)

[**12. Ellenőrzés és értékelés** 55](#_Toc191553598)

[**13. Tájékoztatás módja** 56](#_Toc191553599)

[**14. Az intézmény jövőképe** 56](#_Toc191553600)

[**15. Mellékletek** 57](#_Toc191553601)

[***V. Védőnői Szolgálat szakmai programja*** 58](#_Toc191553602)

[**A védőnői munka küldetése:** 58](#_Toc191553603)

[**NŐVÉDELEM -** ezen belül: 58](#_Toc191553604)

[**IV. 1. ISKOLÁS, ILLETVE TANKÖTELES KORÚ GYERMEK VÉDŐNŐI ELLÁTÁSA** 58](#_Toc191553605)

[**IV. 2. ISKOLA ÉS IFJÚSÁG\_EGÉSZSÉGÜGYI ORVOSI ÉS VÉDŐNŐI ELLÁTÁS** 60](#_Toc191553606)

[**IV. 3. DOKUMENTÁCIÓ** 61](#_Toc191553607)

[**IV.4. SZEMÉLYI FELTÉTELEK** 62](#_Toc191553608)

[**IV.5. ELLENŐRZÉS** 62](#_Toc191553609)

[**IV.6. KÉPZÉS, TOVÁBBKÉPZÉS** 62](#_Toc191553610)

[**IV.7. TÁRGYI FELTÉTELEK** 62](#_Toc191553611)

[**IV. 8. MELLÉKLETEK** 62](#_Toc191553612)

[***V. Pszichológusi munka szakmai programja*** 63](#_Toc191553613)

1. ***Általános adatok:***

**Intézmény megnevezése**: Bölcsődei és Védőnői Igazgatóság

**Címe/székhelye:** 2700 Cegléd, Deák. u. 3.

**Intézményigazgató neve:** Turcsik Tímea Judit

**Telefonszám:** 06-53/314-137

Intézmény adószáma: 15760872-2-13

Törzskönyvi azonosító:760874

OM azonosító: 880027

**Fenntartója és alapítója megnevezése:**

Cegléd Város Önkormányzata

**Képviselőjének neve:** Dr. Csáky András polgármester

Elérhetősége: 2700 Cegléd, Kossuth tér 1.

Telefonszám:06-53/511-400

**Intézmény működési köre**: Cegléd Város közigazgatási területe

**Intézmény székhelye és telephelyei, címe:**

* Deák Utcai Tagbölcsőde: Cegléd, Deák utca 3**.** 3-18. ajtó

(egyben székhely) 108 férőhely

2279/2 Hrsz./bölcsőde

telefonszám: 06-53/311-815

nyitva tartás: 6:00 – 17:00

* Dózsa György Úti Tagbölcsőde: Cegléd, Dózsa György út 9.

48 férőhely

3121 Hrsz./bölcsőde és udvar

telefonszám: 06-53/311-242

nyitva tartás: 6:00 – 17:00

* Nefelejcs Utcai Tagbölcsőde: Cegléd, Nefelejcs utca 15.-17.

56 férőhely

8552/42 Hrsz/ bölcsőde és udvar

telefonszám: 06-53/……….

nyitva tartás: 6:00 – 17:00

* Védőnői Szolgálat: - Általános iskolák

- Cegléd, Jászberényi u. 9.

* Ifjúság- (iskolai) Egészségügyi Szolgálat: Cegléd, Rákóczi út 7.

**Az Intézmény feladatai**:

**Államháztartási szakágazati besorolása:**

**851030 Bölcsődei ellátás**

Az intézmény szakmai alaptevékenység(ek) kormányzati funkció szerinti megjelölése:

1040 Család és gyermekek

104031 Gyermekek bölcsődében és mini bölcsődében történő ellátása

104035 Gyermekétkeztetés bölcsődében, fogyatékosok nappali intézményében

104036 Munkahelyi étkeztetés gyermekek napközbeni ellátását biztosító intézményben

104037 Intézményen kívüli gyermekétkeztetés

0740 Közegészségügyi szolgáltatások

074032 Ifjúság-egészségügyi gondozás

074054 Komplex egészségfejlesztő, prevenciós programok.

A Bölcsődei és Védőnői Igazgatóság a fentiek értelmében három telephelyen ellátja a bölcsődei ellátás keretein belül a 20 hetes kortól 3 éves, illetve a Gyvt. 42/A §-ában meghatározott időpontig a gyermekeket.

Az egészségügyi ellátás keretein belül pedig az iskola-ifjúsági védőnői ellátást, és az iskolaorvosi ellátást működteti.

Preventív ellátás keretein belül pszichológusi ellátást is működtetünk.

**Programért felelős személy:** intézményvezető

**Ellátási terület bemutatása, jellemzői:**

Pest megye déli, délkeleti felének regionális központja Cegléd. Területe igen nagy, a magyar városok sorában a 16. helyen áll, mintegy 244,9 km2, amelyhez nagymértékben hozzájárul kiterjedt tanyavilága. A 4-es számú főközlekedési út mellett, Budapesttől délkeleti irányban 70 km-re fekvő, közel 36 ezres lélekszámú alföldi város.

Vasúti és közlekedési csomópont volta miatt könnyen megközelíthető, mezőgazdasági jellege pedig sok családot vonzott a Nyírségből, megélhetés reményében.

A város oktatási– egészségügyi és szociális ellátórendszere viszonylag jól kiépített, bár vannak hiányzó szolgáltatások, amelyek bevezetését a romló gazdasági feltételek tovább nehezítik.

Cegléden kettő bölcsőde, 12 óvoda (négy egyházi fenntartású) 1 családi napközi látja el a bölcsődés korú gyermekeket, található még: 5 általános iskola (ebből három egyházi fenntartású, egy speciális iskola), 5 középiskola (egy egyházi, négy állami fenntartásban), illetve egy középiskolai kollégium biztosítja az oktatási feladatok ellátását. A felnőtt és gyermek háziorvosi hálózat mellett szakrendelő intézet, illetve kórház is működik a településen. Civil ellátó biztosítja a városban a hajléktalanok ellátását, valamint a tanyagondnoki és a támogató szolgálatot. A gyermekjóléti feladatokat, a családsegítést és az idősellátást kistérségi társulások keretén belül látja/láttatja el. A különböző ellátásokban dolgozó szakemberek között a szakmai munkakapcsolat jó, jellemző a közösen gondolkodás, egymás támogatása a mindennapi feladatmegoldások során.

**Ellátandó célcsoport bemutatása:**

**A bölcsődei élet alkalmával a kisgyermek fejlődésén olyan változásokat értünk, amelynek során nemcsak testi fejlődéseken megy keresztül, hanem lelki- mentális változásokon is. Ebben az életszakaszban az egyes szervek, szervrendszerek működése és a szervezet ellenálló képessége tökéletesebbé válik. Kialakul, és folyamatosan fejlődik a személyiség és a környezethez való alkalmazkodás is.

Megváltozik a személyekhez fűződő kapcsolata is. Egy kis időre „elválik” szüleitől. Míg korábban anyja volt számára „a legfontosabb másik” az úgynevezett „ölelj magadhoz korszakban”, addig a harmadik életév végén, az anya és a gyermek viszonylatában új korszak kezdődik, melyet Moris „tegyél le korszaknak nevez”. Bár anyja még ebben az időszakban az első helyet foglalja el az érzelmek ranglistáján, egyre mélyebbé válik az apjával való kapcsolata is.

Látványos megnyilvánulás még ezen életszakaszban, hogy a gyermek szociális érdeklődése a családról más felnőttekre, illetve kortárscsoportokra terelődik át. Érthető tehát, hogy már a tárgyak helyett a különböző személyeket akarja megismerni, ezen belül is a kortársakat, akikkel életének legnagyobb részében állandó kapcsolata lesz.

Első intézményként a gyermek életében igyekszünk biztosítani a családban élő, három év alatti kisgyermekek – életkorának és egyéni adottságainak megfelelő – napközbeni ellátását, szakszerű gondozását-nevelését.

Feladatunknak tekintjük, hogy a gyermekek fejlődéséhez szükséges biztonságos, gyermekbarát – hangulatos és esztétikus környezetet teremtsük meg. Ezért is gondolkodunk folyamatos fejlesztésben, bővítésben, hogy a felmerülő igényeket ki tudjuk elégíteni, illetve rugalmasan álljunk a változásokhoz.

**Az intézmény minőségpolitikája:**

**Küldetésünk** a bölcsődei ellátásban olyan, gyermekekre szabott gondozási nevelési elvek alkalmazása, melyek a bölcsődei ellátás területén a kicsik igényeit maximálisan kielégítik. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul. Fontos küldetésnek tekintjük a családok segítését is.

A védőnő küldetése az egészségi állapot támogatása, fejlesztése, az egészség megőrzése, ezzel párhuzamosan betegség megelőzése. A preventív tevékenységeivel törekszik a további egészségi állapot romlásának megakadályozására, a gondozottak lelki és szociális támogatására.

Az intézmény dolgozói számára a szakmai elhivatottság mércéje az, hogy a szakmai egységek munkatársai konzultálnak az ellátottal és a partnerekkel, tervezik munkájukat és értékelik azt a jobb eredmények érdekében. Új megoldásokra törekednek és felelősséggel alakítják saját munkahelyüket.

* A gyermekek napközbeni ellátását a szakmai alapelveknek megfelelően végezzük és biztosítjuk, tiszteletbe tartva a családi nevelés elsődlegességét és a gyermek személyiségét

A fenti elveket maximálisan igyekszünk érvényesíteni a mindennapokban, szakmai munkánk

során.

* + Hitvallásunk:
    - gyermekközpontú szemlélet,
    - megteremteni gyermekeinknek azt a környezetet, ami a legmesszebbmenőkig lehetővé teszi a spontán, szabad aktivitás kibontakoztatását, illetve testi - lelki növekedésüket.
  + Elsődleges célunk az óvó-szerető környezet kialakítása, mely a gyermekek testi-lelki fejlődésének harmonikus egyensúlyában valósulhat meg.
  + A kisgyermeknevelők munkáját tudatos szakmai felkészítés segíti.
  + A szakmai munka ellátásához a tárgyi feltételek folyamatos biztosítására törekszünk.
* Az egészségügyi alapellátás területén elvárás, hogy ügyfélorientált szolgáltatást nyújtsunk. Ehhez tisztába kell lennünk azzal, hogy akik a szolgáltatásainkat igénybe veszik milyennek, látják a munkánkat. Az igénybe vevők elégedettségének eléréséhez meg kell határoznunk azt a minőségpozíciót, amely találkozik az elvárásokkal. A megvalósuláshoz szükséges a védőnők megfelelő informáltsága (standardok, szakmai irányelvek, útmutatók) tudása, elhivatottsága.

**Az intézmény erősségei és gyengeségei, lehetőségei:**

Erősségeink:

* Hagyományokra épülő kisgyermek nevelés, ellátás
* Erősségeink közé tartozik az is, hogy a Fenntartó támogatja a bölcsőde fejlesztését és folyamatos segítséget nyújt az új ötletek megvalósításában.
* Büszkék vagyunk rá, hogy a családok elégedettek az ellátások minőségével.

Gyengeségeink:

* Gyenge pontunk, hogy a magas alapellátási igények mellett a meglévő férőhelyeken túl még nem tudjuk a családok speciális igényeit teljes egészében kielégíteni.

Lehetőségeink:

* A jó színvonalú alapellátásra építve lehetőségünk nyílik arra, hogy még több speciális ellátási formákat vezessünk be, fejlesszük szolgáltatásainkat.
* A szakma erős támogatása (BDDSZ, MBE, MAVE, PVKH CJH JNO Vezető védőnője, Társintézményekkel, stb.).
* Lehetőség még a társadalmi elismertség fokozása PR tevékenységgel.

***Az igénybe vevők és a személyes gondoskodást végző személyek jogainak védelmével kapcsolatos szabályok:***

Különös gondot fordítunk a gyermekek jogainak sérthetetlenségére, valamint a szülők, törvényes képviselők és a bölcsődei dolgozók állampolgári, alkotmányos jogaira.

A gyermeki jogok védelme minden olyan természetes és jogi személy kötelessége, aki a gyermek nevelésével, oktatásával, ellátásával ügyeinek intézésével foglalkozik.

A gyermek jogai:

* segítséget kapjon a saját családjában történő nevelkedéséhez, személyiségének kibontakoztatásához, a fejlődését veszélyeztető helyzet elhárításához, a társadalomba való beilleszkedéshez,
* fogyatékos, tartósan beteg gyermeknek joga van a fejlődését és személyisége kibontakozását segítő különleges ellátáshoz,
  + - * a fejlődésére ártalmas környezeti és társadalmi hatások, valamint az egészségére káros szerek ellen védelemben részesüljön,
      * személyét megbecsüljék, emberi méltóságát, személyiségi jogait tiszteletben tartsák. Védelemben részesüljön a bántalmazással, a fizikai, szexuális vagy lelki erőszakkal, az elhanyagolással szemben.

A szülő/törvényes képviselő jogai:

* tájékozódjon a bölcsődei ellátásról,
* megismerje a nevelés-gondozás elveit, módszereit,
* megismerje a gyermekcsoportok életét, napirendjét,
* megismerje a saját gyermeke ellátásával kapcsolatos tárgyi, személyi feltételeket,
* tájékoztatást, tanácsot kérjen a bölcsődei szakemberektől,
* észrevételt, javaslatot tegyen az ellátással kapcsolatban,
* személyét megbecsüljék, emberi méltóságát, személyiségi jogait tiszteletben tartsák.

A szülő/törvényes képviselő kötelességei:

* gyermekét családban gondozza, nevelje és a gyermeke testi, értelmi, érzelmi és erkölcsi fejlődéséhez szükséges feltételeket, valamint az oktatáshoz és az egészségügyi ellátásához való hozzájutást biztosítsa,
* gyermekével együttműködjön, emberi méltóságát tiszteletben tartsa,
* gyermeke jogainak érvényesítése érdekében megtegye a szükséges intézkedéseket,
* együttműködjön a gyermeke ellátásában közreműködő személyekkel, szervekkel és hatóságokkal,
* betartsa a bölcsőde házirendjét.

A kisgyermeknevelő joga:

* a munkájával kapcsolatos információkhoz hozzájusson,
* a munkájával, szakmájával kapcsolatban véleményt nyilvánítson,
* munkájához, szakmai fejlődéséhez segítséget kérjen és kapjon,
* munkájához megfelelő munkakörülmény biztosítása,
* tevékenységét értékeljék és elismerjék,
* a vele szemben felmerült panasz esetén meghallgassák,
* személyét megbecsüljék, emberi méltóságát, személyiségi jogait tiszteletben tartsák.

A kisgyermeknevelő kötelessége:

* a munkaköri leírásnak és a vezetői utasításnak megfelelően, önállóan végezze feladatait,
* gyermekek, szülők, munkatársai személyiségi jogait tiszteletben tartsa, a birtokába jutott információt ennek megfelelően kezelje,
* rendszeresen megújítsa szakmai ismereteit,
* munkáját a szakmai és etikai elvek figyelembevételével, mindenkori legjobb tudása szerint végezze.

A további jogokat és kötelességeket a „Szociális Munka Etikai Kódexe” és „A bölcsődei munka etikai kódexe” (tervezet) dokumentumok tartalmazzák.

**A szakmai program célja:**

* A szakmai program célja, hogy meghatározza a vonatkozó jogszabályok, az egyedi sajátosságok alapján az intézmény szakmai tevékenységét.
* A BÖVI-ben egységes szakmai orientáció, irányvonal kijelölése.
* A koragyermekkori intervenció szemléletének széleskörű értelmezésével összhangba a gyermekek és családjaikra kiterjedő prevenciós tevékenység.
* Az egészségvédelem, valamint az egészséges életmód megalapozása.
* Családbarát intézményként hozzájárulni a családok életminőségének javításához, a szülők munkavállalási esélyeinek növeléséhez.
* Szakmai munkánk „gyümölcseként” önálló, aktív, játszani szerető, magabiztos,

érdeklődő gyerekeket adjunk tovább óvodai nevelésre.

***A szakmai program a jóváhagyás napján lép hatályba.***

***A szakmai program hatálya kiterjed az ellátottakra, valamint az Intézmény szakmai működtetésében közreműködő személyekre.***

**Szakmai programot meghatározó főbb jogszabályok, irányelvek:**

* Magyarország Alaptörvénye
* 1991. évi LXIV. törvény a Gyermekek jogairól szóló New Yorkban, 1989. november 20-án kelt egyezmény kihirdetéséről
* 1997. évi XXXI. törvény a gyermekek védelméről és a gyámügyi igazgatásról (továbbiakban: Gyvt.)
* 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatáról és működési feltételeiről és módosításai
* 1993. évi III. törvény a szociális igazgatásról és szociális ellátásról
* 369/2013. (X. 24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
* 328/2011.(XII.29.) Korm. a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 1992. évi XXXIII. törvény a Közalkalmazottak jogállásáról
* 2011. évi CXC. törvény a nemzeti köznevelésről
* 2023. évi LII. törvény a pedagógusok új életpályájáról
* 326/2013. (VIII.30) Korm. rendelet a pedagógusok előmeneteli rendszeréről és a közalkalmazottak jogállásról szóló 1992. évi XXXIII. törvény köznevelési intézményben történő végrehajtásáról
* 1992. évi XXXVIII. tv az államháztartásról
* 2000. évi C,. tv. a számvitelről
* 368/2011. (XII.31.) Korm. az államháztartásról szóló törvény végrehajtásáról
* 68/2013.(XII.29) NGM rendelet a kormányzati funkciók, államháztartási szakfeladatok és szakágazatok osztályozási rendjéről és módosításai
* 1/2000. (I.7.) SZCSM rendelet a személyes gondoskodást nyújtó szociális intézmények szakmai feladatairól és működési feltételeiről
* 8/2000. (VIII.4.) SZCSM rendelet a személyes gondoskodást végző személyek adatainak működési nyilvántartásba vételéről
* 9/2000. (VIII. 4.) SZCSM rendelet a személyes gondoskodást végző személyek továbbképzéséről és a szociális szakvizsgáról és módosításai
* 1992. évi LXIII. törvény a személyes adatok védelméről és a közérdekű adatok nyilvántartásáról
* A bölcsődei gondozás- nevelés minimumfeltételei és szakmai munka részletes szempontjai c. kiadvány
* A bölcsődei nevelés-gondozás országos alapprogramja 2023.
* A bölcsődei nevelés-gondozás szakmai szabályai Módszertani levél 2012.

Tudástár kiadványait MBE (https://magyarbolcsodek.hu/hu/szakmai-anyagok/tudastar1)

Gyermekek napközbeni ellátáshoz illeszkedő standardok - Bölcsődei ellátást nyújtó intézmények (Családbarát Ország, 2021)

* 15/2013. (II.26.) EMMI rendelet a pedagógiai szakszolgálati intézmények működéséről
* 37/2014. (IV.30) EMMI rendelet a közétkeztetésre vonatkozó táplálkozás-egészségügyi előírásokról
* 9/1985. (X.3.) EüM- BkM együttes rendelete az étkezéssel kapcsolatos közegészségügyi szabályokról
* 33/1998. (VI.24.) NM rendelet a munkaköri, szakmai, illetve személyes higiénés alkalmassági orvosi vizsgálatokról és véleményezéséről
* 78/2003.( XI.27) GKM rendelet a játszótéri eszközök biztonságáról
* 1997. évi CLIV. törvény az egészségügyről
* 2015. évi CXXIII. törvény az egészségügyi alapellátásról
* 2003. évi LXXXIV. törvény az egészségügyi tevékenység végzésének egyes kérdéseiről (256/2013 (VII.5.) Korm. rendelet)
* [49/2004.(V. 21.) ESZCSM rendelet a területi védőnői ellátásról](http://net.jogtar.hu/jr/gen/hjegy_doc.cgi?docid=A0400049.ESC)
* 26/2014.(IV.8.) EMMI rendelet a várandósgondozásról
* [26/1997. (IX. 3.) NM rendelet az iskola-egészségügyi ellátásró](http://net.jogtar.hu/jr/gen/hjegy_doc.cgi?docid=99700026.NM)l
* [63/2011. (XI. 29.) NEFMI rendelet az egészségügyi szakdolgozók továbbképzésének szabályairól](http://net.jogtar.hu/jr/gen/hjegy_doc.cgi?docid=99800028.NM)
* 64/2011.(XI.11.) NEFMI rendelet az orvosok, fogorvosok, gyógyszerészek és az egészségügyi felsőfokú szakirányú szakképesítéssel rendelkezők folyamatos továbbképzéséről
* [60/2003. (X. 20.) ESZCSM rendelet. az egészségügyi szolgáltatások nyújtásához szükséges szakmai minimumfeltételekről](http://www.magyarorszag.hu/kereses/jogszabalykereso/pf/SearchLaw/searchLaw)
* Magyar Egészségügyi Ellátási Standardok
* Egészségügyi Minisztérium szakmai protokollja
* Nemzeti Erőforrás Minisztérium szakmai protokollja

**Melléklet:**

* Az **egységes Szakmai Program mellékletét** képezi a

Bölcsődei és Védőnői Igazgatóság **Szervezeti és Működési Szabályzata** és annak mellékletei

***II. Deák utcai Tagbölcsőde szakmai programja***

Címe: 2700 Cegléd, Deák u.3. 3-18 ajtó.

Tagbölcsőde szakmai vezetője: Szabó Ingrid

Telefonszám: 06-53/311-815

**1. A bölcsőde definíciója:**

**„Gyvt. 42. §** (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.

(3) Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.

(4) A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

(5) A bölcsődei nevelési év szeptember 1-jétől a következő év augusztus 31-éig tart.

**42/A. §** (1) Bölcsődei ellátás keretében a gyermek húszhetes korától nevelhető és gondozható

*a)* az óvodai nevelésre nem érett gyermek esetén a (2) bekezdésben meghatározott időpontig,

*b)* a a sajátos nevelési igényű gyermek, valamint a korai fejlesztésre és gondozásra jogosult gyermek esetén a (3) bekezdésben meghatározott időpontig,

*c)* az *a)* és *b)* pont alá nem tartozó gyermek esetén, ha a harmadik életévét

*ca)* január 1-je és augusztus 31-e között tölti be, az adott év augusztus 31-éig,

*cb)* szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.” és a

„**43. §** (1) A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

(3) A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

*aa)* a rendszeres gyermekvédelmi kedvezményre jogosult gyermeket,

*ab)* a három vagy több gyermeket nevelő családban élő gyermeket,

*ac)* az egyedülálló szülő által nevelt gyermeket, és

*b)* a védelembe vett gyermeket.” (1997. XXXI. tv. 42.§-42/A§. és a 43.§ (1) bek. és (3) bek.)

**Szolgáltatás célja**: napközbeni ellátás keretében a családban nevelkedő kisgyermek számára a komplex gondozási, nevelési és ellátási formák kialakítása, összehangolása.

A gyermek harmonikus fejlődésének elősegítése családias, derűs légkörben, a fizikai- és érzelmi biztonság megteremtésével, odaforduló szeretettel, elfogadással, a gyermek kompetenciájának figyelembevételével, tapasztalatszerzési lehetőség biztosításával, viselkedési minták nyújtásával.

A fentiek szerint az ellátás legfontosabb feladata:

* az egészséges testi fejlődés elősegítése,
* érzelmi fejlődés és a szocializáció elősegítése,
* megismerési folyamatok fejlődésének segítése tevékenységeken keresztül.

Míg a nevelés értékközvetítő folyamat, melynek során ismereteket, szokásokat, hagyományokat, normákat, viselkedésformákat sajátítanak el a gyermekek, addig a gondozás (testi szükségletek kielégítése) és a tanulás, a játék a bölcsődei élet egyenrangúan fontos helyzetei, melyekben lényeges a gyermekek szabad aktivitás iránti igényének és kompetencia érzésének erősítése.

A nevelésnek és a gondozásnak valamennyi helyzetében lehetőséget kell biztosítani a kisgyermek számára ahhoz, hogy érdeklődésének, fejlettségének, pillanatnyi pszichés szükségleteinek megfelelően ismerkedhessen a személyi és tárgyi környezetével úgy, hogy viselkedési mintát és segítséget kapjon optimális és sokoldalú fejlődéséhez és szocializációjához.

**2.** **Deák Utcai Tagbölcsőde bemutatása**

A Deák utcai bölcsőde 1981-ben épült, bölcsőde céljára. A bölcsődénk Cegléd város központjához közel a Deák utca 3. szám alatt található. Az intézmény két utcáról is megközelíthető. Kialakítása ideális, a szakmai elvárásoknak megfelel. A tárgyi feltételek biztosítják a kiemelkedő szakmai munka lehetőségét. 4 nevelési egységből, 8 csoportszobából áll, 108 gyermek fogadására alkalmas. Minden nevelési/gondozási egységhez tartozik átadó, fürdőszoba és két világos, tágas, színes, gyermekszoba. A szobák közvetlenül a játszóudvarra nyílnak. A bölcsőde udvara tágas, füvesített, bőséges lehetőséget kínál a gyermekeknek a mozgásra, a különböző játéktevékenységekre és ismeretszerzésre. Az udvaron az uniós szabványnak megfelelően telepített játszóeszközök vannak, amelyek a gyermekek nagymozgásos igényeinek kielégítését szolgálják. Az udvarokon burkolt és füvesített felületek, homokozók, vízpermetezők találhatók. A nyári melegben rögzített árnyékolókkal tesszük kellemesebbé a szabadban történő játékot.

2013. év nyarán a KMOP-4.5.2-11 számú a „Bölcsődebővítés a jövő generációkért Cegléden” című projekt keretében lehetőség nyílt a Tagintézmény felújítására, bővítésére és egyben korszerűsítésére.

A projekt során a Tagintézmény a régi épületszárnyhoz kapcsolódva két csoportszobával és a hozzá tartozó kiszolgálóhelyiségekkel, só szobával egészült ki, mely nagyon hatékony a felső légúti betegségek megelőzésére, illetve kezelésére. A régi teraszok lebontásra kerültek (új burkolatot és tetőt kaptak), ennek köszönhetően nyitottá váltak, lehetőséget adva a játszótér megnagyobbodásának. A bölcsőde teljes akadálymentesítése is megtörtént, e mellett az egész épület hőszigetelést kapott. A környezetvédelem fontosságát is előtérbe helyeztük, így napkollektorok és napelemek kiépítésére is sor került.

A bölcsődebővítés lehetőséget teremtett arra, hogy Tagbölcsődénk 4 fő sajátos nevelési igényű gyermeket fogadjon (teljes integráció keretében) és korai fejlesztéséhez a személyi és tárgyi feltételeket megteremtse. Célunk, minden csoportban megteremteni a gyermekek számára az érzelmi biztonságot, otthonosságot, szeretetteljes nevelői légkört.

Bölcsődénk 6.00 órától 17.00 óráig tart nyitva.

**3.** **Személyi feltételek**

A bölcsőde alapfeladatainak ellátásához a személyi feltételek adottak. A státuszok száma: 29 fő. A Deák Utcai Tagbölcsőde bővítésének köszönhetően az épületének adottságai miatt jelenleg 8 gyermek csoport van kialakítva. Így a férőhelyek száma: 108 főre bővült.

A 8 csoportban 16 fő kisgyermeknevelő (plusz 2 fő kisgyermeknevelő) látja el a szakmai feladatokat.

A kisgyermeknevelők rendelkeznek a szükséges szakmai végzettséggel (15/1998.(IV. 30.) NM rendelet 2. sz. melléklete). A kisgyermeknevelők munkáját közvetlenül 1 fő tagbölcsőde vezető irányítja, aki szintén rendelkezik a megfelelő végzettséggel.

A 8 gyermekcsoport gyermekeinek felügyeletében segédkeznek, illetve a hozzájuk tartozó kiszolgáló helyiségek takarítását, rendben tartását 4 fő bölcsődei dajka végzi.

A gyermekek élelmezését külső cégtől vásároljuk (Eatrend Kft.), a kész ételeket a melegítő konyhában 2 fő konyhai kisegítő segítségével készítjük elő, illetve kerül tálalásra a gyermekeknek.

A konyha megfelel a Pest Vármegyei Kormányhivatal Ceglédi Járási Hivatala Népegészségügyi Osztályának és a NÉBIH, valamint HACCP rendszer előírásainak, követelményinek.

A bölcsődében keletkezett szennyes ruhák tisztításáról és állaguk megóvásáról 1 fő mosodai dolgozó felel.

1 fő karbantartó kijavítja a két bölcsődében felmerülő kisebb meghibásodásokat, illetve a kerti munkák is a feladatköréhez tartozik.

A bölcsődét hetente gyermekorvos látogatja, aki a gyermekek testi fejlődését kíséri figyelemmel, illetve az aktuálisan fellépő betegségek kezelésére tesz javaslatot. A bölcsőde orvosa megbízásos jogviszonyban látja el a feladatokat.

**4. A bölcsőde szervezeti alapegysége:**

A bölcsődék szervezeti alapegységei a gyermekcsoportok. Egy csoportban optimálisan 12 maximálisan 14 gyermek vehető fel. Így a csoportokba való felvétel nagy körültekintéssel, általában az egyes gyermekek életkora, egyéni fejlettségi szintje alapján történik.

Szakmailag legkedvezőbb a közel azonos korú (3-6 hónapos eltéréssel) és megközelítőleg azonos fejlettségi szintű gyermekekből álló csoport. A bölcsődei gyermekcsoportot kettő szakképzett kisgyermeknevelő látja el. A két csoport, képez egy bölcsődei egységet. Egységenként egy bölcsődei dajka segíti munkájukat.

Nevelési egységek, gyermekcsoportok:

**Apró talpak nevelési egység**:

1.Pillangó csoport 12 férőhely

2.Katica csoport 14 férőhely

**Mini manó nevelési egység:**

1.Micimackó csoport 14 férőhely

2.Napocska csoport 14 férőhely

**Szivárvány nevelési egység:**

1.Ficánka csoport 13 férőhely

2.Napraforgó csoport 13 férőhely

**Napsugár nevelési egység:**

1.Süni csoport 14 férőhely

2.Méhecske csoport 14 férőhely

**5. Igénybevétel módja:**

***Bölcsődében felvehető*** minden olyan gyermek, akinek szülei valamilyen ok miatt nem tudják biztosítani a napközbeni gondozását, illetve szociális- vagy egyéb okok merülnek fel. Felvehető olyan gyermek is, akinek egészséges fejlődése érdekében szükséges a bölcsődei gondozás, nevelés.

**A bölcsődei felvétel szempontjai:**

* a szülők a város területén bejelentett lakhellyel rendelkeznek, ott életvitelszerűen tartózkodnak,
* a szülő dolgozik, illetve munkába kíván állni, és az erről szóló igazolást a beszoktatást követő két héten belül leadja. Igazolás hiányában a gyermek gondozása megszűntethető,
* az anya vagy az apa GYED-en, GYES-en van, és ezek mellett részmunkaidőben vagy teljes állásban dolgozik (feltétele, hogy gyermeke a 12. hónapot betöltötte),
* a szülő oktatási intézmény (felső és középfokú) nappali tagozatos hallgatója, s arról igazolást hoz.
* a gyermek szülője, gondviselője időskorú vagy szociális helyzete miatt nem tud a gyermekről napközben gondoskodni.
* a szülő nem dolgozik, de szociális helyzeténél fogva a család- és gyermekjóléti szolgálat/központ munkatársa vagy a védőnő, a gyermekorvos, a háziorvos javasolja a bölcsődei felvételt.
* a gyermek bölcsődei felvételére javaslatot tehet a gyámhatóság is.
* a bölcsőde vezetése egyedi elbírálás esetén indokoltnak tartja a gyermek elhelyezését.

**Bölcsődei felvételnél előnyben kell részesíteni azt a gyermeket:**

* aki rendszeres gyermekvédelmi kedvezményre jogosult, akinek szülője vagy más törvényes képviselője igazolja, hogy munkaviszonyban áll.
* akit egyedülálló szülő nevel /nem minősül egyedülállónak, aki élettársi kapcsolatban él./
* akinek a családjában három vagy több gyermek van.
* akinek egyik szülője munkaképtelen.
* akinél egészségügyi vagy szociális indok áll fenn.
* soron kívüli előnyben és felvételben kell részesíteni azon gyermeket, aki veszélyeztetett.

A bölcsődei felvételi kérelmet a szülő/gondviselő/nevelő a tagbölcsőde vezetőjénél nyújthatják be. (Egyéb feltételeket lásd az Intézmény: Felvételi Szabályzatában –SZMSZ melléklete)

**6. A bölcsődei nevelés-gondozás megvalósítása**

A bölcsődék **szakmai programjához** „A bölcsődei nevelés-gondozás országos alapprogramja” és a „Gyermekek napközbeni ellátásához illeszkedő standardok” című kiadványok az irányadók.

***A bölcsődei nevelés-gondozás alapprogramja***

- az általános emberi, etikai alapelvek,

- az ENSZ „Egyezmény a gyermek jogairól” c. dokumentumban rögzítettek,

- a pszichológiai és a pedagógiai kutatások eredményei,

- a 0-3 éves életszakasz meghatározó szerepének elismerése,

- a bölcsődei nevelés-gondozás története alatt felhalmozódott értékek,

- a bölcsődei ellátás nemzetközileg elismert gyakorlata,

figyelembevételével határozza meg a bölcsődékben folyó gondozó-nevelő munka szakmai alapelveit, melyek érvényesek a speciális csoportokra és a szolgáltatásokra is, a sajátosságaiknak megfelelő kiegészítésekkel. Ezeknek az elveknek az elfogadása és a gyakorlatban való érvényesítése a bölcsőde gondozó-nevelő munkájának minimum követelménye.

**Fentiek értelmében a mi ALAPELVEINK is a bölcsődei nevelés- gondozás országos alapprogramja mentén valósulnak meg** (visszautalva: az 1. számú ábrára, lásd: Az intézmény minőségpolitikája bekezdésre) (15/1998.(IV.30.) NM rendelet 10. sz. melléklete értelmében).

* **„A család rendszerszemléletű megközelítése**

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

* **A koragyermekkori intervenciós szemlélet befogadása**

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődésbeli lemaradások, megtorpanások felismerése és jelzése.

* **A családi nevelés elsődleges tisztelete**

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe.

* **A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.

* **A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

* **A biztonság és a stabilitás megteremtése**

A kisgyermek egyéni igényeitől függő bölcsődei ellátást nyújtó intézménybe, szolgáltatóhoz történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját kisgyermeknevelő”- rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

* **Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

* **Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

* **Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei. A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere.

* **A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve, ezáltal az egész életen át tartó tanulás igényének, folyamatának biztos alapjait.”

**6.1. A bölcsődei nevelés feladatai**

A bölcsődénk legfőbb feladatai a családok támogatása, a szülői kompetenciák fejlesztése, a gyermek testi- és pszichés szükségleteinek kielégítése, a fejlődés elősegítése.

A családok támogatása során törekszünk

* a kölcsönös bizalom kialakítására,
* a családi és bölcsődei nevelés összehangolására,
* a családok minél jobb megismerésére, erősségeinek hangsúlyozására
* estlegesen a szülői kompetenciák fejlesztésére.

Az egészséges testi fejlődés elősegítése érdekében

* a fejlődéshez szükséges egészséges és biztonságos környezet megteremtésére,
* a primer szükségletek egyéni igények szerinti kielégítésére,
* egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése a célunk.

Az érzelmi fejlődés és a szocializáció segítése (életkornak megfelelően) érdekében bölcsődénkben

* biztosítjuk derűs légkört,
* a bölcsődébe kerüléssel járó nehézségek lehetőség szerinti megelőzés, ill. csökkentése érdekében, a gyermekeket folyamatosan támogatjuk az átélt nehézségeinek feldolgozásában,
* a kisgyermeknevelő-gyermek között szeretetteljes, érzelmi biztonságot jelentő kapcsolat kialakulására törekszünk,
* az egyéni szükségletek kielégítése során a csoportban élés helyzetben, az „éntudat” egészséges fejlődésének elősegítését támogatjuk,
* a társas kapcsolatok alakulásának, az együttélés szabályai elfogadásának, a másik iránti nyitottság, empátia és tolerancia kifejlődésének segítésére törekszünk,
* lehetőség teremtve a kisgyermeknevelővel és/vagy a társakkal közös élmények szerzésére.

A megismerési folyamatok fejlődésének segítése során

* a gyermek életkorának, érdeklődésének megfelelő tevékenységek lehetőségeket biztosítunk,
* úgy, hogy kezdeményezzük az önálló aktivitást, a kreativitás támogatásával és, ismeretnyújtással,
* a gyermek tevékenységének támogató-bátorító odafigyeléssel erősítjük,
* gyermek igényeihez igazodó közös tevékenység során élményeket, viselkedési és helyzet-megoldási minták nyújtunk.

**6.2. A bölcsődei nevelés főbb helyzetei, módja**

Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítése, a gyermek pozitív önállósági törekvéseinek, önértékelésének erősítése.

Tanulás

A bölcsődénk életben a tanulás a legtágabban értelmezhető fogalom, mivel minden olyan tapasztalat-, illetve információszerzési folyamat a tanulás, amely tartós változást idéz elő a viselkedésben vagy a gondolkodásban. Legfőbb színtereknek tekintjük a természetes élethelyzeteket (gondozás, játék tevékenység, kommunikáció), azok formáit: az utánzást és a játékos tapasztalatszerzést, interakcióból származó ismeretszerzést és szokáskialakítást.

A legfontosabb irányítója a tanulásnak a személyes gyermeki kíváncsiság, az érdeklődés ezt tudva alakítják kisgyermeknevelőink a csoportok mindennapjait.

Gondozás

A gondozás (öltözködés, tisztába-tevés, illetve WC-használat, kézmosás, étkezés) és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése.

A gondozás bensőséges interakciós helyzet a kisgyermeknevelő és a gyermek között, melynek elsődleges célja a gyermek testi szükségleteinek kielégítése. A személyes és szociális kompetencia kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, bíztatását, támogató segítségét. Célunk az elegendő idő biztosítása, mivel az egyes mozzanatok megtanulása hosszú gyakorlást igényel.

A gyermek sikeres próbálkozásait: megerősítéssel, dicsérettel jutalmazzuk (ez növeli az együttműködési kedvet), a sikertelenségért nem kapnak elmarasztalást.

Játék

A játék a gyermekkor legfontosabb tevékenysége, amely segíti a gyermeket a világ megismerésében és befogadásában, elősegíti a testi, az érzelmi az értelmi, és aszociális fejlődést. A kisgyermeknevelő a játék feltételeinek biztosításával és nevelői magatartásával támogatja az elmélyült, nyugodt játéktevékenységet, a kreativitást. A játék ad elsősorban lehetőséget a társkapcsolatok fejlődéséhez.

Mozgás

Csecsemő-és kisgyermekkorban a mozgás alapvető formái alakulnak ki, fejlődnek.

A mozgásigény rendkívül nagy, az egészséges gyermek örömmel gyakorolja a mozgást. Mint a szobában, mint az udvaron biztosítani kell a gyermekek számára minél nagyobb mozgásteret, mozgásfejlesztő játékokat, melyek használata során gyakorolják a gyermekek az egyes mozgásformákat, fejlődik mozgás koordinációjuk, harmonikussá válik mozgásuk.

Alkotó tevékenység

A kisgyermeknevelő a feltételek biztosításával az egyes technikák megmutatásával, a gyermek pillanatnyi igényeinek megfelelő technikai segítéssel, az alkotókedv ébren tartásával a gyermek alkotásának elismerésével és megbecsülésével, megőrzésével segítheti az alkotó tevékenységek iránti érdeklődést és a személyiség fejlődésre gyakorolt hatások érvényesítését.

Mondókázás, éneklés, vers, mese

A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket keltenek, örömélményt, érzelmi biztonságot adnak a kisgyermeknek. az ismétlődések játékos mozdulatok, megerősítik a zenei élményt, a zenei emlékezetet. A vers, mese nagy hatással van a kisgyermek érzelmi-, értelmi- (ezen belül beszéd, gondolkodás, emlékezet, képzelet) és a szocializáció fejlődésére. A versnek elsősorban a ritmusa, a mesének pedig a tartalma hat az érzelmeken keresztül a személyiségre.

**6.3. A bölcsődei élet sajátosságai, kapcsolattartás formái**

Kapcsolattartás a szülőkkel

A szülők és a bölcsőde folyamatosan, kölcsönösen tájékoztatják egymást a gyermek fejlődéséről; ez alapvető fontosságú a személyre szóló bölcsődei nevelés-gondozás kialakításában, és a családokat is segíti gyermekük nevelésében.

Törekszünk, hogy a tájékoztatás mindig őszinte, hiteles, személyes hangvételű (de nem bizalmaskodó), etikai szempontból megfelelő, az érintettek személyiségi jogait tiszteletben tartó legyen.

*Módszerei:*

* „Bölcsőde kóstolgatók”: minden évben megrendezésre kerül, ez a két napos un.: „nyílt napunk”, amelynek során az új gondozási évre felvett gyermekeknek nyújtunk lehetőséget /természetesen anyukával/ apukával/ nagyszülőkkel együtt/, hogy bepillantsanak a bölcsődei életbe a beszoktatás előtt. Az érdeklődőknek lehetőségük nyílik megismerkedni a kisgyermeknevelőkkel, a leendő „kis” társakkal és a bölcsőde napirendjével.
* Napi találkozások, ezek rövid időre korlátozódnak, de nagyon hasznosak az információ szerzés a jó kapcsolat kialakítása érdekében (a gyermekek fogadása és hazaengedése).
* Fogadóórát igény szerint tartunk, előzetes egyeztetés alapján (egyéni beszélgetés).
* Az üzenő füzetbe rögzítik a kisgyermeknevelők a gyermek fejlődésével kapcsolatos megfigyeléseiket. Fontosnak tartjuk a kétoldalú tájékoztatást és a szülői visszajelzést.
* Az átadóban a hirdető táblán a szülők aktuális információkkal ismerkedhetnek meg.
* A megszervezésre kerülő Szülőcsoportos találkozókon/ szülőértekezleteken nevelési kérdéseket vitatunk meg, megerősítve a pozitív jelzéseket. A beszélgetések alkalmat nyújtanak egymás jobb megismerésére, a szülői kompetencia megerősítésére.

Mindezek mellett folyamatos visszajelzést várunk a szülőktől a munkákkal kapcsolatosan, így a fentieken túl, évente egyszer kérdőív formájában is megkérdezzük őket, melynek kiértékeléséből sok tapasztalatot szerzünk.

Családlátogatás

Célja: a családdal való kapcsolatfelvétel, a gyermeknek otthoni környezetben való megismerése. Az első családlátogatásra a beszoktatás megkezdése előtt kerítünk sort. Ilyenkor „beajánljuk magunkat”, megismertetjük intézményünket. Megosztjuk tapasztalatainkat a családdal. A felmerülő kérdéseket, bizonytalanságokat megbeszéljük.

Beszoktatás (adaptáció) – szülővel történő fokozatos beszoktatás

A szülővel történő fokozatos beszoktatás módszerének bevezetése, a bölcsődei gondozó-nevelő munka egyik fontos feladatát, a családdal való együttműködést helyezi előtérbe.

Az anya (vagy apa) jelenléte biztonságot ad a kisgyermeknek, és megkönnyíti az új környezethez való alkalmazkodását.

A kisgyermek és a kisgyermeknevelő között fokozatosan kialakuló érzelmi kötődés segíti a gyermeket új környezetének elfogadásában, jelentősen megkönnyíti a beilleszkedést a bölcsődei közösségbe, csökkenti az adaptáció során fellépő negatív tüneteket (pl. étvágytalanság, súlyesés, nyugtalanság, sírás, tiltakozás, alvászavar, stb.).

Tudjuk, mit érez a gyermek, ha intézménybe kerül és megváltozik az eddigi élete

* + szorong, nem érti, miért búcsúzik el tőle az édesanyja
  + fél a számára új helyzettől
  + idegenkedik az ismeretlen személytől

A sikeres beszoktatás érdekében:

* + nálunk minden gyermek az édesanyja/családtag biztonságot nyújtó jelenléte mellett ismerheti meg bölcsődénket
  + a két hét beszoktatás a bizonytalan érzések feloldására szolgál
  + a kisgyermeknevelők kedvességükkel, tapintatos viselkedésükkel fokozatosan szoktatják a gyermekeket a számukra idegen helyzethez. Így a napi rendszerességgel átélt bizalmi helyzetek segítik a kicsiket az elfogadásban

A bölcsődei nevelés-gondozás a családdal együttműködve szolgálja a gyermekfejlődést. Az együttműködés szinterei lehetővé teszik azt, hogy a szülők megismerhessék gyermekük tartózkodási helyét, az intézményt, a személyzetet és annak szakmai munkáját, a nevelés-gondozás elveit, gyakorlatát.

A szülőknek jogot és lehetőséget kívánunk biztosítani arra, hogy javaslatot tehessenek a változtatásra és a különböző programok bevezetésére, működtetésére, a házirend véleményezésére – a Szülői Fórumon keresztül.

A gyermek joga, hogy segítséget kapjon a saját családjában történő nevelkedéséhez, személyiségének kibontakozásához, állapotának megfelelő fejlesztésére, nevelésére, amelyet, mint napközbeni gyermekellátó intézmény a legmesszebbmenőkig támogatunk.

Napirend

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt és folyamatos gondozás feltételeit, annak megvalósítását kívánja biztosítani, megteremtve a biztonságérzetet, a kiszámíthatóságot, az aktivitás és az önállósodás lehetőségét.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők (pl. bölcsőde nyitása, zárása, stb.) is. Kialakításának további feltételei a személyi állandóság (saját gondozó-rendszer), a tárgyi feltételek, a jó munkaszervezés, a kisegítő személyzet összehangolt munkája, a gyermekek otthoni életének, életritmusának lehetőség szerinti figyelembe vétele.

A kisgyermeknevelők munkarendje a gyermekek napirendjének alapján készül el.

A napirendet igyekszünk a fenti feltételek mellett a családok igényeihez igazítani, így bizonyos pontjait rugalmasan kezeljük. Akkor sikeres a működés, ha a gyermekek a nap folyamán nyugodtak, játékuk elmélyült, felszabadult és szívesen működnek együtt a gondozókkal, étvágyuk jó, alvásuk mély és nyugodt.

Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítése, a gyermek pozitív önállósági törekvéseinek, önértékelésének erősítése.

**Napirendünk**

(a bölcsőde 6.00 órától 17.00 óráig van nyitva)

|  |  |
| --- | --- |
| 600-800 | Folyamatos érkezés, szükség szerinti fürdőszoba használat, szabad játék |
| 800-830 | Reggeli |
| 830-1000 | Játék szobában, játszóudvaron |
| 930 -1000 | Tízórai |
| 1000-1130 | Játék játszóudvaron, szobában, fürdőszoba használat |
| 1115-1230 | Ebéd |
| 1200-1430 | Alvás, fürdőszoba használat |
| 1430-1500 | Uzsonna |
| 1500-1700 | Játék, folyamatos hazaadás |

**6.4. Bölcsődei dokumentáció**

Az intézményben a különböző területeken dolgozó munkatársak/szakemberek más-más dokumentációt/nyilvántartást vezet:

* + - a bölcsőde vezetése (igazgatás, tagbölcsőde vezető),
    - a kisgyermeknevelők,
    - a bölcsőde orvos.

A bölcsődében a jogszabályi előírásoknak, a szakmai követelményeknek, ajánlásoknak megfelelően igyekszünk ellátni a dokumentációs feladatokat. (A bölcsődei nevelés-gondozás szakmai szabályai- Módszertani levél, Nemzeti Család- és Szociálpolitikai Intézet, Bp., 2012)

A dokumentáció vezetésénél és megőrzésénél fontos szempontnak tartjuk a személyiségi jogok figyelembe vételét. Ezért is kérjük a szülők hozzájárulását/beleegyezését az adatok rögzítéséhez, mindezek mellett folyamatosan tájékoztatjuk őket az esetlegesen felmerülő változásokról és a gyermekeik fejlődéséről.

A dokumentáció vezetésénél elvünk: a hitelesség, a tárgyszerűség, a rendszeresség és a folyamatosság.

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII.23.) Kormányrendelet írja elő a fenntartók igénybevevői nyilvántartásba történő adatszolgáltatási kötelezettségét Ez egy TAJ- alapú nyilvántartási rendszer, ahol az igénybevevők adtainak rögzítése mellett napi jelentési kötelezettség terheli a Tagbölcsődét. Célja egy központi elektronikus nyilvántartás létrehozása és egy egységes adatbázis létrehozása.

**6.5. Rendezvényeink, Ünnepeink:**

Egy intézmény **arculatát** az alapellátás feladatai mellett a szervezett programok határozzák meg. A szülők mindig nagy örömmel fogadják programjainkat/rendezvényeinket. Természetesen, e rendezvényeink, ünnepeink mindig szülői együttműködéssel kerül megszervezésre, így ők is részesei lehetnek az intézmény életének.

Egy adott gondozási évben az alábbi rendezvényeket szervezünk:

* Mikulás ünnepség
* Karácsony
* Farsangi mulatság
* „Tavaszváró”, Húsvét
* Anyák napja
* **Gyermeknap:** ezen a napon mindig a gyermekeké a főszerep, a kreatív foglalkozások mellett ugráló-várak, színes műsorokkal kedveskedünk a gyermekeknek és családoknak.
* „Bölcsőde-kóstolgató” (lásd előbb)

**7. Kiegészítő tevékenység**

**7.1. Sajátos nevelési igényű gyermekek elhelyezése a Deák Utcai Tagbölcsődében**

A bővítés lehetőséget teremtet számunkra arra, hogy megfelelő személyi és tárgyi feltételek esetén bölcsődei felvételt nyerhessenek mindazon (0-3 éves korú) gyermekek is, akik veleszületett vagy szerzett károsodás következtében valamilyen fogyatékossággal élnek, vagy fejlődésükben, oly mértékben visszamaradottak, hogy emiatt több figyelmet, speciális bánásmódot igényelnek.

Az új szolgáltatás célja: a sajátos nevelési igényű kisgyermek bölcsődei gondozásával lehetőséget kívánunk biztosítani a szülőknek arra, hogy kisgyermekük minél fiatalabb életkorban, - szakemberek segítségével/bevonásával- megkapja a segítséget az optimális fejlődéshez.

Célunk továbbá, hogy szakembereink közösen, folyamatos konzultáció eredményeképpen a gyermek mindenkori fejlettségéhez igazítva a legmegfelelőbb egyéni gondozási és fejlesztési tervet állítsák össze. Mely terv megvalósításával lehetőséget kínálunk a változásra, az előrelépésre.

**Jogszabályi háttér:**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 42. § (3) bekezdése szerint a bölcsődei ellátás keretében az NKTV. 4.§ 25. pontja értelmében és a 15/2013.(II.26.) EMMI rendelet a pedagógiai szakszolgálati intézmények működéséről szóló rendelet (4.§.-5.§.) kiegészítésével végezhet sajátos nevelési igényű gyermekek nevelését és gondozását is.

**15/2013.(II.26.) EMMI rendelet szerint:**

**„4. §** (1) Az Nkt. 18. § (2) bekezdés *a)* pontja szerinti gyógypedagógiai tanácsadás, korai fejlesztés, oktatás és gondozás (a továbbiakban: korai fejlesztés és gondozás) feladata a komplex koragyermekkori prevenció, tanácsadás és fejlesztés, az ellátásra való jogosultság megállapításának időpontjától kezdődően a gyermek fejlődésének elősegítése, a család kompetenciáinak erősítése, a gyermek és a család társadalmi inklúziójának támogatása érdekében. A korai fejlesztés és gondozás tevékenységei a komplex gyógypedagógiai, konduktív pedagógiai tanácsadás, a kognitív, a szociális, a kommunikációs és a nyelvi készségek fejlesztése, a mozgásfejlesztés és a pszichológiai segítségnyújtás.

(2) A korai fejlesztés és gondozás megkezdésére a szakértői bizottság tesz javaslatot.

(2a) A szakértői bizottság a tizennyolc hónapnál fiatalabb gyermek esetében szakértői véleményét a gyermek külön vizsgálata nélkül, a neonatológia, csecsemő és gyermek fül-orr-gégegyógyászat, audiológia, szemész, ortopédia és traumatológia, gyermek- és ifjúságpszichiátria, fizikális medicina és rehabilitációs orvoslás, orvosi rehabilitáció csecsemő- és gyermekgyógyászat szakterületen, illetve gyermek-neurológia szakorvos által felállított diagnosztikai vélemény és terápiás javaslat alapján is elkészítheti.

(3) Ha a gyermek bölcsődei nevelésben, gyermekotthoni ellátásban, fogyatékosok nappali intézményében, fogyatékosok ápoló-gondozó bentlakásos intézményében intézményi ellátásban részesül, a korai fejlesztést és gondozást - amennyiben a feladat ellátásához szükséges feltételek biztosítottak - az intézményben kell ellátni. A pedagógiai szakszolgálati intézmény a tanácsadást a szülőn kívül a feladat ellátási hely adott gyermekkel foglalkozó szakalkalmazottal részére is biztosítja.

(4) Ha a gyermek harmadik életévét betöltötte, akkor vehet részt korai fejlesztésben és gondozásban, ha a szakértői bizottság szakértő véleménye alapján nem kapcsolódhat be az óvodai nevelésbe.

(5) A korai fejlesztés és gondozás egyéni foglalkozás, vagy legfeljebb hat gyermekből álló csoportfoglalkozás keretében valósítható meg.

(6) A korai fejlesztés és gondozás keretében a gyermek állapotának, szükségleteinek, valamint a család terhelhetőségének függvényében a fejlesztési feladatok végrehajtásának időkerete

*a)* 0-3 éves kor között: legalább heti egy, legfeljebb heti négy óra,

*b)* 3-5 éves kor között legalább heti kettő, legfeljebb heti öt óra.

(7) A heti időkeretet a szakértői bizottság állapítja meg. Az időkeretet a fejlesztést ellátó szakember a szakértői bizottság írásbeli egyetértésével módosíthatja. A fejlesztés a gyermek állapota alapján egyéni, vagy csoportfoglalkozáson, illetve vegyesen - egyéni és csoportfoglalkozáson - is történhet.

(7a) Intenzív ellátás a gyermek - a szülő gondozásba történő aktív bevonásával megvalósított - összefüggő, bentlakásos korai fejlesztése és gondozása, amelynek időtartama legalább egy, legfeljebb három hét. A (6) bekezdésben meghatározott időkeret teljesítése szempontjából egy hét intenzív ellátás hat hét általános szabályok szerinti fejlesztésnek felel meg. A bentlakás feltételeit a gyermek és a szülő számára az intenzív ellátást végző intézmény biztosítja.

(8) Ha a korai fejlesztés és gondozás igénybevétele a pedagógiai szakszolgálati intézményben nem oldható meg, a gyermek fejlesztésére

*a)* otthoni ellátás keretében vagy

*b)* a pedagógiai szakszolgálati intézmény fenntartójával infrastruktúra-használatra vonatkozó szerződést kötött intézményben kerül sor.

(9) Otthoni ellátás vagy a pedagógiai szakszolgálati intézmény fenntartójával infrastruktúra- használatra vonatkozó szerződést kötött intézményben történő ellátás esetén az (6) bekezdésben meghatározott időkeretet - a szülő egyetértésével és a gondozásba történő bevonásával - a fejlesztési év átlagában kell teljesíteni.

**5. §** (1) A korai fejlesztés és gondozás feladatait a szakértői bizottság szakértői véleménye alapján, a gyermeket ellátó fejlesztő szakemberek által kidolgozott egyéni fejlesztési tervben foglaltak szerint kell végezni. A fejlesztési tervet a szülővel ismertetni kell. A fejlesztési tervet legalább kettő, legfeljebb tizenkettő hónapra kell elkészíteni, időtartamát a fejlesztést ellátó szakember határozza meg a gyermek életkorának, diagnózisának függvényében. Az egyéni fejlesztési terv szükség szerint módosítható. Az egyéni fejlesztési tervnek tartalmaznia kell - a gyermek állapotától függően - a gyógypedagógiai, konduktív pedagógiai fejlesztés, a tanácsadás, a kognitív, a szociális, a kommunikációs és a nyelvi készségek fejlesztése, a mozgásfejlesztés és a pszichológiai segítségnyújtás feladatait.

(2) A korai fejlesztést és gondozást végző szakember gyermekenként egyéni fejlesztési naplót vezet, és a gyermek fejlődését a fejlesztési év végén értékeli. Az értékelési lap egy példányát át kell adni a szülőnek, egy példányát a megyei szakértői bizottságnak, egy példány a korai fejlesztés és gondozás feladatait ellátó intézménynél marad.

(3) Ha a korai fejlesztést és gondozást otthoni ellátás keretében, vagy a pedagógiai szakszolgálattal infrastruktúra-használatra vonatkozó szerződést kötött intézményben szervezik meg, a pedagógiai szakszolgálati intézmény gondoskodik a szükséges szakemberről.

(4) A szakértői bizottság az értékelési lap megállapításai vagy a gyermek vizsgálata, felülvizsgálata alapján szükség szerint módosítja a szakértői véleménynek a korai fejlesztés és gondozás megszervezésével kapcsolatos előírásait.”

**A felvétel rendje:**

* + - **Szükséges a szakértői bizottság javaslata**. Amennyiben a szülő nem rendelkezik a szakértői bizottság javaslatával, a bölcsődének a szülővel történő megbeszélés után kezdeményeznie kell a vizsgálatot.
    - A szülőkkel történő beszélgetés alkalmával a bölcsődében orvosi és gyógypedagógiai anamnézis felvétel készül.
    - A gyermek állapotának felmérését - megfigyelés és az anamnézis alapján - dokumentálni kell.

Elhelyezés módja: bölcsődénkben csak teljes integrációra nyílik lehetőség, ilyenkor az egészséges bölcsődei csoportban egy vagy két sajátos nevelési igényű gyermeket helyezünk el, ez mindig az adott csoportlétszámtól függ.

**Nevelés-gondozás- fejlesztés**

A sajátos nevelési igényű kisgyermekek bölcsődei gondozása lehetővé teszi, hogy minél fiatalabb életkortól kezdve fejlesztő programmal segítsék a gyermek optimális fejlődését, biztosítsák a szülőkkel való együttműködést.

A szülők lehetőséget kapnak arra, hogy figyelemmel kísérhessék gyermekük bölcsődei fejlődését, fejlesztését, választ kaphassanak kérdéseikre, igény szerint írásos fejlesztő programot kérhessenek otthonra. Fontos, hogy a kisgyermeknevelő a sajátos nevelési igényű gyermeket önálló személyiségként fogadja el, gondozását - nevelését a gyermek egyéni igényének figyelembevételével végezze.

A sajátos nevelési igényű gyermek esetében kevésbe építhet arra a belső motivációra, amely az ép gyermeknél természetesen jelentkezik a fejlődés folyamán.

A kisgyermeknevelő több elemből álló habilitációs munkát végez:

* + - gondoz,
    - napirendbe illesztve végzi az egyéni es csoportos foglalkozásokat a gyógypedagógus/konduktor irányítása alapján.

**A korai fejlesztés és gondozás keretében biztosítani kell a gyermekek részére:**

• 0-3 év között legalább heti egy, legfeljebb heti négy órában.

• 3-5 év között legalább heti kettő, legfeljebb heti öt órában fejlesztési feladatok végrehajtásának időkeretét.

A heti időkeretet a szakértői bizottság állapítja meg. A fejlesztés a gyermek állapota alapján egyéni, vagy csoportfoglalkozáson, illetve vegyes-egyéni és csoportfoglalkozáson –is történhet.

A Gyógypedagógus/konduktor felméri, és írásban rögzíti a gyermek fejlettségi szintjét

A látottak alapján részletes, írásbeli tervet készít/egyéni fejlesztési tervet készít, a fejlődés területeit külön - külön számba véve, melyet a szülővel ismertet.

A fejlesztési tervet legalább kettő, legfeljebb tizenkettő hónapra kell elkészíteni, időtartamát a fejlesztést ellátó szakember határozza meg a gyermek életkorának, diagnózisának függvényében. Az egyéni fejlesztési terv szükség szerint módosítható. Az egyéni fejlesztési tervnek tartalmaznia kell - a gyermek állapotától függően - a gyógypedagógiai fejlesztés, a tanácsadás, a társas, a kommunikációs és nyelvi készségek fejlesztése, a mozgásfejlesztés és a pszichológiai segítségnyújtás feladatait.

A korai fejlesztést és gondozást végző szakember gyermekenként egyéni fejlesztési naplót vezet, és a gyermek fejlődését a fejlesztési év végén értékeli. Az értékelési lap egy példányát át kell adni a szülőnek, egy példányát az illetékes megyei szakértői bizottságnak, egy példány a korai fejlesztés és gondozás feladatait ellátó intézménynél marad.

**Csoportos foglalkozás**

Teljes integrációban az egyéni foglalkozás, a gondozás, a gondozásba épített fejlesztés és az ép társakkal való együttlét biztosítja a sérült gyermek harmonikus fejlődését. A speciális és a részleges integrációban működő csoportokban a csoportos foglalkozás a napirend része. A gyógypedagógus tervezi, és napi rendszerességgel vezeti azokat. A csoport kisgyermeknevelőjével megbeszéli a foglalkozással elérni kívánt hosszú távú célkitűzéseket és az ahhoz vezető apró lépéseket. Előzetes megbeszélés alapján a kisgyermeknevelő előkészíti a napi foglalkozáshoz szükséges eszközöket.

Nem főállású gyógypedagógus/konduktor esetén távollétében, részletes megbeszélés, és írásban összeállított segédlet alapján, a csoportos foglalkozás vezetésével megbízott a kisgyermeknevelő végzi a programot.

**Tárgyi feltételek:**

A bölcsőde a meglévő tárgyi feltételeivel, illetve a külön helyiség berendezésével, felszerelésével, a speciális igényű gyermekek szükségleteihez próbálja kialakítani.

**Dokumentáció**

A kisgyermeknevelő által vezetett dokumentáció:

* + - „Bölcsődei gyermek egészségügyi törzslap” kisgyermeknevelői bejegyzése (havonta összefoglaló a gyermek fejlődéséről),
    - üzenő füzet a szülőknek a napi jelentősebb eseményekről,
    - kisgyermeknevelői jellemzés a szakértői bizottsági, illetve egyéb szakvizsgálatokhoz.

A gyógypedagógus/konduktor által vezetett dokumentáció:

* + - egyéni fejlesztési terv, amely a fejlődést követve változhat,
    - egyéni fejlesztési napló vezetése,
    - csoportos foglalkozás tervezete,
    - gyógypedagógiai/konduktori felmérés készítése évente legalább 2 alkalommal a csoportokról es egyénekről,
    - gyógypedagógiai szakvélemény készítése szakértői bizottsági és szakvizsgálatokhoz.

**7.2. Időszakos gyermekfelügyelet**

**Szolgáltatás célja:**

Egyrészt a város és vonzás körzetében élő munkaerő piacilag inaktív (Gyed-en, Gyes-en vagy munkanélküli) édesanyák visszaintegrálásának elősegítése a munkaerőpiacra.

Másrészt azoknak a családoknak a segítése, akiknek a gyermeke nem jár bölcsődébe, és akik váratlan helyzetbe kerültek / ügyintézés, vizsga, tanulás,/ e miatt gondot okozhat a gyermekük felügyelete rövidebb időre, vagy a szülők bizonyos időperiódusokban szeretnék megoldani a gyermek felügyeletét.

**Jogszabályi háttér:**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 42. § (4) bekezdése szerint a bölcsőde az alapellátáson túl szolgáltatásként speciális tanácsadással, *időszakos gyermekfelügyelettel*, gyermekhotel működtetésével, vagy más gyermeknevelést segítő szolgáltatásokkal segítheti a családokat.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 9. § (4) bekezdése szerint a bölcsőde alapellátáson túli gyermeknevelést segítő szolgáltatásáért (speciális tanácsadás, időszakos gyermekfelügyelet, gyermekhotel, stb.) legfeljebb a szolgáltatás önköltségét meg nem haladó térítés kérhető.

A Gyvt. 29. § (2) bekezdés e) pontja alapján a helyi önkormányzat rendeletben szabályozzaa fizetendő térítési díjak mértékét, csökkentésének és elengedésének eseteit, módjait.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 5. §-a szerint az intézményi térítési díjat - a házi gyermekfelügyelet, valamint a bölcsőde kötelező feladatain túl nyújtott szolgáltatásai kivételével - ellátási napra vetítve kell megállapítani.

Cegléd Város Önkormányzatának Képviselő-testülete a 178/2011.(V.19.) Ök. határozatával hozzájárul a BÖVI tagbölcsődéiben járó gyermekek hiányzásából adódó kieső napok terhére időszakos gyermekfelügyeletet működtessen értelmében, a költségeket a 7/2017. (II.16.) Ök. rendelet határozza meg.

Időszakos gyermekfelügyelet működtetése a Nefelejcs Utcai Tagbölcsődében a 308/2023. (X.19.) Ök. határozat értelmében.

**Térítési díj**: a bölcsődei térítési díjak megállapítására vonatkozó helyi rendeletben meghatározottak szerint történik.

**Szakmai feltételek:**

A fenti jogszabályok értelmében a szülő kérésére (írásos kérelem alapján) és igénye szerint a bölcsőde előzetes igénybejelentés alapján időszakos gyermekfelügyeletet biztosít bölcsődés korú gyermekeknek és testvérüknek maximum 3 éves korig.

A szülő előzetes bejelentés alapján kérheti, hogy gyermeke adott napokon, vagy egy-egy alkalommal (akár néhány órára is) a gyermekfelügyeleti csoportba mehessen, térítési díj fizetése ellenében. Lehetőség szerint a gyermek a szülővel együtt előzetesen ismerkedik a leendő új környezettel és a kisgyermeknevelőkkel.

A szolgáltatás hétköznapokon, bölcsődei nyitvatartási időben vehető igénybe.

**Folyamata:**

A szülő előzetes kérése (kérelme) alapján a bölcsőde szolgáltatási egységében szervezik meg a gyermek felügyeletét. A szolgáltató egység tagbölcsőde vezetője rögzíti a gyermek személyi adatait, a szolgáltatás igénybevételének napját, időtartamát és azt, hogy kinek adható ki a gyermek, kit és hol lehet értesíteni sürgős esetekben.

**Személyi feltételei:**

A szolgáltatási egység kisgyermeknevelői/dolgozói biztosítják a szolgáltatást a megfelelő munkarend kialakításával. A csoportösszetétel változékonysága, a széles skálán mozgó elvárások, igények kezelése, a szülőkkel való kapcsolat jellegzetessége kiemelkedően magas szintű ismereteket, szakmaiságot és rugalmasságot igényel a kisgyermeknevelők részéről, így csak szakképzett munkatársak láthatják el a feladatot.

**Tárgyi feltételei:**

A bölcsőde meglévő tárgyi feltételeivel látja el a feladatot. A szolgáltató egység berendezése, felszerelése, a 0-3 éves korosztály szükségleteihez igazodik.

**7.3. Só szobakialakításával:**

A bölcsőde lehetőséget kínálna arra is, hogy csökkentsük a kisgyermekeknél előforduló légzőszervi megbetegedések számát ősztől tavaszig. Célunk a gyermekek napirendjéhez illeszkedő só-szoba használata, ahol a gyermekek a saját kisgyermeknevelőjükkel hasznosan (mondókázással, verseléssel, énekléssel, rajzolással, játékkal) tölti el a közel 20 percet, akár naponta is, de minimum hetente 2x, 3x. (ez a kihasználtságtól függ).

**8. A korosztályra kifejlesztett korszerű táplálkozás**

Az egészségügyről szóló 1997. évi CLIV. törvény, valamint a táplálkozás-egészségügyi előírásokról szóló 37/2014.(IV.30.) EMMI rendelet előírja a bölcsődések életkorának, szükségletének megfelelő minőségű és tápértékű, az egészséges táplálkozás követelményeinek megfelelő étkezést.

A bölcsődei étkezést a Fenntartó vállalkozási szerződés útján biztosítja. A vállalkozó kötelezettséget vállalt arra, hogy a közétkeztetési szolgáltatást egy szakcégtől elvárható gondossággal, a vonatkozó érvényes jogszabályok és szakmai követelmények figyelembevételével I. osztályú minőségben teljesíti, amelyhez a szükséges szakmai, személyi és tárgyi feltételeket, eszközöket és érvényes engedélyeket a teljesítés időtartama alatt biztosítja, saját tevékenységére MSZ EN ISO 9001.2015; MSZ EN OSO 22000:2005, vagy ezekkel egyenértékű rendszert, továbbá HACCP rendszert működtet.

Minőségpolitikánk szerint, küldetésünk a külső céggel közösen, olyan gyermekre szabott minőségi élelmezési ellátás biztosítása, mely a legegészségesebb az adott korosztály számára és mely kiküszöböli az ételeredetű megbetegedéseket.

**9. Szakmai felkészültség biztosításának módja, formája: továbbképzések**

A 9/2000. (VIII. 4.) SzCsM rendelet a személyes gondoskodást végző személyek továbbképzéséről és a szociális szakvizsgáról, a 8/2000. (VIII. 4.)SzCsM rendelet a személyes gondoskodást végző személyek adatainak működési nyilvántartásáról szóló előírások alapján tervezzük és szervezzük a kolléganők négyéves kötelező akkreditált továbbképzési tervezetét. A fenti rendeletek írják elő a személyes gondoskodást végzők továbbképzési kötelezettségét és a teljesítés lehetőségét. A képzési ciklus alatt a felsőfokú végzetség esetén 80, egyéb szakképesítés esetén 60 továbbképzési pontot kell megszerezni.

A **kötelező továbbképzések** tervezése a fentiek figyelembevételével, előre meghatározott ütemterv alapján történik. A továbbképzések témáinak kiválasztásánál lehetőséget biztosítunk a kisgyermeknevelőknek, hogy érdeklődési körüknek megfelelően vegyenek részt azokon, melyről továbbképzési ütemterv készül.

Célunk a továbbtanulás ösztönzése felsőfokú végzettség megszerzéséhez, hogy mihamarabb a pedagógus-életpálya modellhez tudjanak csatlakozni a kollégák.

**10. Intézményekkel való együttműködés, fontosabb kapcsolatok**

A bölcsőde a Gyvt. hatálya alá tartozó intézmény, a gyermekvédelmi rendszerben jelző funkciót lát el. A törvény kötelezettséget jelent minden gyermek gondozásában részt vevő gondozó számára.

Szorosan együttműködünk mindazon intézményekkel, személyekkel, akikkel a gyermekek ellátása során kapcsolatba kerülünk.

* A védőnőkkel való kapcsolat szinte mindennapos, a jelentkezéstől kezdve az óvodai kezdésig, sőt azután is. Év közben többször látogatják az általuk gondozott gyermekeket, érdeklődnek fejlődésük iránt, kapcsolatot tartanak a családokkal. Részt vesznek a felvételi kérelmek elbírálásakor, mivel fontos információkkal rendelkezhetnek a hátrányos helyzetű gyermekekről, illetve egyes felvételi kérelmek indokoltságáról.
* A gyermekvédelmi feladatok ellátásában együttműködünk a ceglédi család- és gyermekjóléti szolgálattal/központtal gyermekveszélyeztetés, bántalmazás esetén - azonnal jelzéssel élünk irányukba. Az elmúlt évben több alkalommal is jelzőrendszeri megbeszélésen vettek részt az intézmény tagbölcsőde vezetői.
* Az óvodákkal évek óta jó munkakapcsolatot ápolunk. Terveink között szerepelt és szerepel, hogy a jövőben,- közös szülői értekezletet szervezzünk az óvodába távozó gyermekek szülei részére. Az óvónők a bölcsődében ismerkednének leendő óvodásaikkal, a kisgyermeknevelők pedig csoportosan kísérnék el a gyermekeket az óvodákba. Ezzel csökkentenénk a gyermekeknél jelentkező, intézményváltásból eredő nehézségeket.
* Kölcsönös, jó együttműködés jellemez bennünket a Ceglédi Közös Önkormányzati Hivatal munkatársaival, és a környező településeken lévő bölcsődékkel.

**11. Érdekvédelem**

A bölcsődei ellátás kérelmezésekor annak feltételeiről a gyermek törvényes képviselőjét minden esetben tájékoztatni kell. Az ellátás során biztosítani kell az egyenlő bánásmódhoz, az élethez, emberi méltósághoz, faji-, vallási hovatartozáshoz való jogot a gyermeknek, és a családjának is. Az ellátást igénybevevő családját megilleti a személyes adatainak védelme, valamint a magánéletével kapcsolatos titokvédelem. Különösen a gyermekeket, akik életkoruknál fogva kiszolgáltatottak. A szülőknek joguk van az intézmény működésével, gazdálkodásával kapcsolatos legfontosabb adatok megismeréséhez. Az igénylő családok számára ismertté kell tenni a gyermekjogi képviselő, valamint a gyermekvédelmi felelős nevét, elérhetőségét, és hivatali idejét. A gyermekjogi képviselő a személyes gondoskodást nyújtó ellátást biztosító intézményi elhelyezést igénybevevő számára biztosít segítséget jogai gyakorlásában. A gyermekvédelmi felelős preventív családvédelmi munkájáról a szülőket tájékoztatni kell.

A gyermeki jogok védelme minden olyan természetes és jogi személy kötelessége, aki a gyermek nevelésével, ellátásával, ügyeinek intézésével foglalkozik. Különös gondot fordítunk a gyermekek jogainak sérthetetlenségére, valamint a szülők, törvényes képviselők, és a bölcsődei dolgozók állampolgári, alkotmányos jogaira.

Tevékenységünket a vonatkozó gyermeki és szülői jogok és kötelességek figyelembevételével végezzük.

**Panasszal élhet** a gyermek szülője, vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek, a házirendbe foglaltak szerint, az intézmény vezetőjénél, vagy az érdekképviseleti fórumnál:

*-* az ellátást érintő kifogások orvoslása érdekében,

*-* a gyermeki jogok sérelme, továbbá az intézmény dolgozói kötelezettségszegése esetén,

*-* Gyvt. 136/A. § szerinti iratbetekintés megtagadása esetén.

Az intézményvezető, vagy az érdekképviseleti fórum a panaszt kivizsgálja – tájékoztat a panasz orvoslásának módjáról.

1. **Érdekképviseleti fórum**

A gyermekek védelméről és a gyámügyi igazgatásról szóló 1997. évi. XXXI. törvény értelmében, a bölcsődei ellátásban részesülők érdekeinek védelmében az intézmény érdekképviseleti fórumot köteles működtetni.

1. **Az érdekképviseleti fórum tagjai**

* a nevelési egységeket képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

Az aktuális tagok névsorát jól látható helyen a szülők tudomására kell hozni.

1. **Az érdekképviseleti fórum feladata**

Az intézménnyel jogviszonyban állók és az ellátásra jogosultak érdekeinek védelme.

Dönt a hatáskörébe tartozó ügyekben.

A hozzá benyújtott panaszok és a hatáskörébe tartozó ügyek vizsgálata, döntés.

Intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél.

Az intézmény alaptevékenységével összhangban végzett szolgáltatások tervezésére, működtetésére, valamint az ebből származó bevételek felhasználására vonatkozó javaslattétel.

A házirend elfogadásánál egyetértési jog gyakorlása.

1. **Az érdekképviseleti fórum működése**

A gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelme,
* az intézmény dolgozóinak kötelezettségszegése esetén.

Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

**A tagbölcsődei dolgozóinak érdekvédelme:**

A jelenleg dolgozók közül mindenki tagja a Közalkalmazotti Tanácsnak, melynek elnöke aktívan részt vesz az intézmény Vezetői Tanácsának értekezletein, ahol beszámol az esetleges problémákról, illetve a kapott információkat továbbítja a közalkalmazottak felé.


**12. Ellenőrzés és értékelés**

Szakmai programunk megvalósítása, céljaink elérése a mindennapi teljesítések során válik sikerré.

Ehhez azonban elengedhetetlenül fontos, hogy az egész folyamat hatékonyságát, megvalósíthatóságát, ill. a lezárult rövidebb szakaszok minőségét ellenőrizhetővé tegyük.

Fontosnak tartjuk, hogy munkánk ellenőrzéséhez használjunk vagy kitűzzünk egy olyan mércét, amely akár számunkra, akár külső szemlélő számára megmutatja munkánk eredményességét. Programunk, nevelési módszereink, gyermekekhez való hozzáállásunk akkor mondható sikeresnek, ha minden gyermek, minden nap, a maslow-i szükséglet – piramis által megfogalmazott életszükségleteket megfelelő módon tudja kielégíteni.

„**A bölcsődék Maslow-i piramisa:**



A piramis minden egyes szintjét meg kell valósítania és át kell élnie nap, mint nap minden kisgyermeknek. A piramis alapja, hogy a gyermek fiziológiai szükségletei minden nap kielégítésre kerüljenek. Ha szomjas valaki, azonnal kapjon inni, ha fáradt, legyen módja lepihenni. A gyermek biztonságérzetét növeli, ha közérzete jó; szerető, gondoskodó felnőttek tevékenykednek körülötte. Könnyen elfogadja az új dolgokat, szívesen jár közösségbe, nem beteges, derűs, nyugodt. A biztonság érzete a kapcsolatokban is jól mérhető. Egy nyugodt, kiegyensúlyozott gyermek nyitott a felnőttekkel és társaival egyaránt. Ha gondja van, mer segítséget kérni, ha szólnak, hozzá nem retten meg, nem szorong. Megszokta, hogy róla mindig jót tételeznek fel. Nem „fekete bárány”, így ha valamit rosszul cselekszik, ezt meg lehet vele beszélni. Nem magányos, társkapcsolatai jól meghatározhatók. A gyermek sikerességét tevékenységei mutatják. Önállósága ütemesen fejlődik. Játéka változatos, felszabadult, vidám. Ha nem sikerül valami, akkor nem adja fel a próbálkozást, hanem kitart a tevékenység mellett. A siker megélése segíti a gyermeket mentális fejlődésében, önmegvalósító lesz. Saját ötletei vannak, amiket bátran próbál kivitelezni. Ez a bölcsődés korú gyermekeknél éppúgy megfigyelhető, mint óvodás társaiknál. Az első megépített torony összerakásának élménye, felér az alkotás örömével. A sikerorientált gyermekek neveléséhez a körülöttük levő felnőttek felelőssége, szakmai elhivatottsága nélkülözhetetlen”.

**Fontosnak tarjuk még a csapatmunkát is:**

* szakmailag közel egyformán képzettek vagyunk, az elvárások hasonlóak minden csoportban
* tudjuk, hogy akkor vagyunk sikeresek, ha értjük egymás szemvillanását is
* megtanultuk, egy kollektívában sikeresen dolgozni csak úgy lehet, ha csapatként működünk
* munkánk azért eredményes, mert kiegyensúlyozott a csapat, jól ismerjük egymás

fizikai és szellemi képességét

* a nálunk dolgozók meg tanultak egymásra figyelni, kisszerű dolgokon felülkerekedni,

egymásra hangolódva őszintén, de kritikusan végezni a munkájukat

* hitvallásunkban a legfontosabb, hogy emberi kapcsolatainkban az emberi méltóság a

legfontosabb

Tagbölcsőde belső kapcsolatrendszerének fejlesztése céljából, illetve a csapatépítésre és a hatékonyabb kommunikáció fejlesztésére, valamint a szakmai kompetencia erősítése céljából és az egyéni motiváltság növelése érdekében a tagintézmények tagbölcsőde vezetővel közösen szakmai megbeszéléseket/fórumokat (teamet) tartottunk/tartunk. Legfőbb célunk, hogy a kollégák megismerjék egymás szakmai elképzeléseit, segítsék egymás munkáját, elfogadják az új (szakmai) elvárásokat és bővítsék ismereteiket.

**13. Tájékoztatás módja**

A szülőket, az érdeklődőket folyamatosan szóban, írásban, esetenként szóróanyagokon keresztül is tájékoztatjuk az aktuális programjainkról, eseményeinkről.

A helyi önkormányzatot, mint fenntartót a pályázati beszámolók és az intézmény éves beszámolójának keretén belül tájékoztatjuk munkákról és a sikereinkről.

Bölcsődénkben előforduló programokról a helyi kábeltelevízió tájékoztatja a város lakosságát.

Mindezek mellett a helyi újságokban/folyóiratokban is jelentek meg már cikkek programjainkról, pl.: Ceglédi Panoráma.

Tervezünk egy web-oldal létrehozását is, amely még közvetlenebbé és nyitottabbá tenné a kapcsolatot a város lakossága és bölcsődénk között.

**14. Bölcsőde alapítványa**

A Tagbölcsőde alapítványa 2017. január 01-től technikai okok miatt szünetelteti működését.

**15. Az intézmény jövőképe**

A közeljövőben a realitásokat figyelembe véve a már működő, vagy jelenleg beindítás alatt álló szolgáltatások megtartása, megszilárdítása és működtetése a cél. Ezen szolgáltatás stabilizálása mellett csak olyan új szolgáltatások bevezetését tervezünk, amely finanszírozása biztosított, igénybevevői oldalról is támogatott, illetve a jelenlegi szakembergárdával, és a jelenlegi tárgyi feltételek mellett megvalósíthatók.

Az új szolgáltatások bevezetésénél reagálni lehet a társadalom változásaira, a felmerülő igényekre, vagy a még meg nem oldott problémákra. Véleményem szerint, e szolgáltatásoknak a szerepe elsősorban abban fog állni, hogy kiegészítsék, sokszínűvé tegyék a meglévőket, illetve plusz anyagi forrássá váljanak az intézmény számára.

Így például: a szakmai törekvésünk arra felé irányul elsősorban, hogy a Védőnői Szolgálattal közösen a bölcsőde „nyitott intézménnyé” váljon és a kisgyermekes családoknak, minél szélesebb körű segítséget nyújtson.

A következő szolgáltatásokat tervezzük bevezetni, melyekkel színesebbé lehet tenni az intézmény életét:

* ***gyermekpszichológusi tanácsadás:*** Cegléd Város Önkormányzatának Képviselő-testülete 288/2011. (IX.22.). Ök. határozatával döntött 1 fő pszichológus szakember alkalmazásáról. A főfoglalkozású pszichológus szakember helyét a Bölcsődei és Védőnői Igazgatósághoz rendelte, ahol a gyógyító- megelőző alapellátás területén tevékenykedik. Ezzel lehetőség nyílt arra, hogy az intézményben esetlegesen felmerülő problémák orvoslása megtörténjen.
* a ***délutáni gyermekfelügyelet, játszóház***, ahol a gyermekek kötetlen formában ismerkedhetnek a közösségi élettel, tapasztalatokat szerezhetnek a társas- kapcsolatok terén, vagy esetenként, ha az anyának elfoglaltsága akad- és a családon belül nem tudja megoldani a gyermek felügyeletét- a gondozásban és nevelésben jártas szakemberekre bízhassa gyermekét. Erre a szolgáltatásra építve lehetne kialakítani a későbbiekben az ún. ***Baba hotelt, illetve a hétvégi ügyeletet*.**
* ***Fejlesztő játékok kölcsönzése bérlése***: bizonyos gyermekek számára nagyon fontos a fejlesztő játékkal való folyamatos „munka”. Sajnos vannak olyan családok, akik nem engedhetik meg maguknak- anyagi okok miatt, hogy megvegyek a drága, de igen hasznos fejlesztőjátékokat, ezért lehetne bevezetni az intézménynél e játékok kölcsönzését, bérlését.
* ***Baba-Mama klub****:* A városban és városkörnyéken GYED-en, GYES-en lévő kismamák és gyermekeiknek teremt a gyermek korának és tevékenységi igényének megfelelő elfoglaltságot. A várandós anyák, a kisgyermekes szülők, valamint a GYES-en lévők a gyermek-vállalással újfajta élethelyzetben találják magukat, amely az eddigiektől teljesen eltérő szerep-elvárásokat, feladatokat támaszt velük szemben. Mivel csak átmeneti időszakról (2-3 év) van szó, a klub célja éppen abban rejlik, hogy ebben az időszakban felmerülő feszültségek oldását, a kulturális, szociális, emocionális szükségletek kielégítését szakemberek segítségével tudják megoldani.

A változatos játéklehetőségek, ismerkedés az együttjátszás vonzó lehetőséget teremt a gyermekes szülőknek. A foglalkozásokon időnként előadásokat és konzultációkat is szervezhetünk más szakemberekkel. (pedagógus, orvos, bölcsődevezető, élelmezésvezető, kisgyermeknevelő).

* ***Szülésre felkészítő torna, Baba-Mama torna, Babamasszázs, Intim torna***: a védőnők segítségével, olyan programsorozatot lehet elindítani ebben a témában, mely az egészség megőrzése mellett elsősorban a mozgást célozná meg. A foglalkozások alkalmával – a szakszerűen végzett mozdulatsorok/tornák következtében- fejleszthető a mozgáskultúra, bizonyos egészségügyi problémák enyhíthetők, vagy erősödik az édesanya- gyermek kapcsolat.

Az új szolgáltatások az alapellátások mellett vehetők majd igénybe. A feltételrendszerét normatív támogatásokból, pályázati úton nyert forrásokból, illetve külön térítési díj ellenében kínáljuk a jövőben.

**16. Mellékletek**

**A Deák Utcai Tagbölcsőde szakmai programját kiegészítő melléklet:**

* 1. számú melléklet: A bölcsőde HÁZIRENDJE
  2. számú melléklet: Megállapodás tervezete

***III. Dózsa György Úti Tagbölcsőde szakmai programja***

Címe: 2700 Cegléd, Dózsa György út 9.

Szakmai vezetője: Oláhné Fleckenstein Zsuzsanna

Telefonszám: 06-53/311-242

* + - * 1. **A bölcsőde definíciója:**

**„Gyvt. 42. §** (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.

(3) Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.

(4) A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

(5) A bölcsődei nevelési év szeptember 1-jétől a következő év augusztus 31-éig tart.

**42/A. §** (1) Bölcsődei ellátás keretében a gyermek húszhetes korától nevelhető és gondozható

*a)* az óvodai nevelésre nem érett gyermek esetén a (2) bekezdésben meghatározott időpontig,

*b)* a sajátos nevelési igényű gyermek, valamint a korai fejlesztésre és gondozásra jogosult gyermek esetén a (3) bekezdésben meghatározott időpontig,

*c)* az *a)* és *b)* pont alá nem tartozó gyermek esetén, ha a harmadik életévét

*ca)* január 1-je és augusztus 31-e között tölti be, az adott év augusztus 31-éig,

*cb)* szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.” és a

„**43. §** (1) A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

(3) A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

*aa)* a rendszeres gyermekvédelmi kedvezményre jogosult gyermeket,

*ab)* a három vagy több gyermeket nevelő családban élő gyermeket,

*ac)* az egyedülálló szülő által nevelt gyermeket, és

*b)* a védelembe vett gyermeket.” (1997. XXXI. tv. 42.§-42/A§. és a 43.§ (1) bek. és (3) bek.)

**Szolgáltatás célja**: napközbeni ellátás keretében a családban nevelkedő kisgyermek számára a komplex gondozási, nevelési és ellátási formák kialakítása, összehangolása.

A gyermek harmonikus fejlődésének elősegítése családias, derűs légkörben, a fizikai- és érzelmi biztonság megteremtésével, odaforduló szeretettel, elfogadással, a gyermek kompetenciájának figyelembevételével, tapasztalatszerzési lehetőség biztosításával, viselkedési minták nyújtásával.

A fentiek szerint az ellátás legfontosabb feladata:

* az egészséges testi fejlődés elősegítése,
* érzelmi fejlődés és a szocializáció elősegítése,
* megismerési folyamatok fejlődésének segítése tevékenységeken keresztül.

Míg a nevelés értékközvetítő folyamat, melynek során ismereteket, szokásokat, hagyományokat, normákat, viselkedésformákat sajátítanak el a gyermekek, addig a gondozás (testi szükségletek kielégítése) és a játék a bölcsődei élet egyenrangúan fontos helyzetei, melyekben lényeges a gyermekek szabad aktivitás iránti igényének és kompetencia érzésének erősítése.

A nevelés-gondozás valamennyi helyzetében lehetőséget kell biztosítani a kisgyermek számára ahhoz, hogy érdeklődésének, fejlettségének, pillanatnyi pszichés szükségleteinek megfelelően ismerkedhessen a személyi és tárgyi környezetével úgy, hogy viselkedési mintát és segítséget kapjon optimális és sokoldalú fejlődéséhez és szocializációjához.

**2. Dózsa Gy. Úti Tagbölcsőde bemutatása**

A bölcsőde a Cegléd város központjában a Dózsa György út 9. szám alatt található.

Jól megközelíthető helyen van, parkolóval rendelkezik. Cegléd legrégibb bölcsődéje, adaptált épületben működik.

Régi típusú úgynevezett „polgári házból” lett kialakítva az 1960-as év elején. Az önkormányzat folyamatosan évről évre felújítja és korszerűsíti az épületet. A bölcsődés gyermekeket szép színes gyermekbarát környezetben tudjuk fogadni. A ház adottságait kihasználva lettek kialakítva a csoportszobák.

2 gondozási egységből, 4 csoportszobából áll, 48 gyermek fogadására alkalmas. A szobák egymásból nyílnak, világos tágas csoportszobáinkban a gyermekek életkorának és fejlettségi szintjének megfelelő színes játékkészlettel biztosítjuk a nyugodt, szabad játék lehetőségét. A szobák alapterülete változó, így a befogadóképességük határozza meg az elhelyezhető gyermekek számát. A szobák elrendezése tükrözi a kisgyermeknevelők egyéniségét és kreativitását és folyamatosan a gyermekcsoportok aktuális igényeinek megfelelően formálódjon. Mindkét egységnek közös udvarrésze van, ahol a különböző korosztályú gyermekek közösen játszanak. Az udvaron szabványnak megfelelően telepített játszóeszközök vannak, amelyek a gyermekek nagymozgásos igényeinek kielégítését szolgálják. A nyári melegben való kellemes hűsölést terebélyes lombkoronájú fák biztosítják, ezen felül kettő darab vízpermetező teszi lehetővé a kellemes időtöltést. Az udvaron homokozó, füves és betonos rész egyaránt van. A játszóudvar egyik falát színes kézzel festett mesefigurák díszítik. Központban nálunk a gyermek, mindent a gyermekért elv szerint próbáljuk a feladatainkat csinálni. A szakképzett kisgyermeknevelőink szeretettel, meleg, biztonságot nyújtó légkör megteremtésével gondozzák, nevelik a gyermekeket. A dolgozók barátságos, otthonos környezetet alakítottak ki. Bölcsődénk 6.00 órától 17.00 óráig tart nyitva.

**3. Személyi feltételek**

A bölcsőde alapfeladatainak ellátásához a személyi feltételek adottak. A státuszok száma:12 fő. A Dózsa György Úti Tagbölcsőde épületének adottságai miatt 4 gyermek csoport van kialakítva. Férőhelyek száma: 48 fő. 8 fő kisgyermeknevelő látja el a feladatot. A kisgyermeknevelők rendelkeznek a szükséges szakmai végzettséggel (15/1998.(IV. 30.) NM rendelet 2. sz. melléklete). A kisgyermeknevelők munkáját közvetlenül 1 fő tagbölcsőde vezető irányítja, aki szintén rendelkezik a megfelelő végzettséggel.

A 4 gyermekcsoport gyermekeinek felügyeletében segédkeznek, illetve a hozzájuk tartozó kiszolgáló helyiségek takarítását, rendben tartását 2 fő bölcsődei dajka végzi. A Tagbölcsődébe járó gyermekek étkeztetését a Eatrend Kft. látja el, így itt csak melegítő konyha üzemel. A konyhai teendőket 1 fő konyhalány látja el, aki rendelkezik bölcsődei dajka végzettséggel. Javítási munkálatokat az intézmény karbantartója látja el.

A bölcsődét hetente gyermekorvos látogatja, aki a gyermekek testi fejlődését kíséri figyelemmel, illetve az aktuálisan fellépő betegségek kezelésére tesz javaslatot. A bölcsőde orvosa megbízásos jogviszonyban látja el a feladatokat.

**4. A bölcsőde szervezeti alapegysége**

A bölcsődék szervezeti alapegységei a gyermekcsoportok. Egy csoportban optimálisan 9,12, 13, 14 gyermek vehető fel.

Így a csoportokba való felvétel nagy körültekintéssel, általában az egyes gyermekek életkora, egyéni fejlettségi szintje alapján történik.

Szakmailag legkedvezőbb a közel azonos korú (3-6 hónapos eltéréssel) és megközelítőleg azonos fejlettségi szintű gyermekekből álló csoport. A bölcsődei gyermekcsoportot kettő szakképzett kisgyermeknevelő látja el. A két csoport, képez egy bölcsődei egységet. Egységenként egy bölcsődei dajka segíti munkájukat.

Nevelési egységek, gyermekcsoportok:

**Apraja falva nevelési egység**:

1.Micimackó csoport 9 férőhely

2.Pillangó csoport 13 férőhely

**Manó falva nevelési egység**:

1.Katica csoport 14 férőhely

2.Süni csoport 12 férőhely

**5. Igénybevétel módja:**

***Bölcsődébe felvehető*** minden olyan gyermek, akinek szülei valamilyen ok miatt nem tudják biztosítani a napközbeni gondozását, illetve szociális- vagy egyéb okok miatt. Felvehető olyan gyermek is, akinek egészséges fejlődése érdekében szükséges a bölcsődei gondozás, nevelés.

**A bölcsődei felvétel szempontjai:**

* a szülők a város területén bejelentett lakhellyel rendelkeznek, ott életvitelszerűen tartózkodnak,
* szülő dolgozik, illetve munkába kíván állni, és az erről szóló igazolást a beszoktatást követő két héten belül leadja. Igazolás hiányában a gyermek gondozása megszűntethető,
* az anya vagy az apa gyes-en van, és a gyes mellett részmunkaidőben vagy teljes állásban dolgozik (feltétele, hogy gyermeke a 12. hónapot betöltötte),
* a szülő oktatási intézmény (felső és középfokú) nappali tagozatos hallgatója, s arról igazolást hoz.
* a gyermek szülője, gondviselője időskorú vagy szociális helyzete miatt nem tud a gyermekről napközben gondoskodni.
* a szülő nem dolgozik, de szociális helyzeténél fogva a család- és gyermekjóléti szolgálat/központ munkatársa vagy a védőnő, a gyermekorvos, a háziorvos javasolja a bölcsődei felvételt
* a gyermek bölcsődei felvételére javaslatot tehet a Gyámhivatal is.
* a bölcsőde vezetése egyedi elbírálás esetén indokoltnak tartja a gyermek elhelyezését.

**Bölcsődei felvételnél előnyben kell részesíteni azt a gyermeket:**

* aki rendszeres gyermekvédelmi kedvezményre jogosult, akinek szülője vagy más törvényes képviselője igazolja, hogy munkaviszonyban áll.
* akit egyedülálló szülő nevel /nem minősül egyedülállónak, aki élettársi kapcsolatban él./
* akinek a családjában három vagy több gyermek van.
* akinek egyik szülője munkaképtelen.
* akinél egészségügyi vagy szociális indok áll fenn.
* soron kívüli előnyben és felvételben kell részesíteni azon gyermeket, aki veszélyeztetett.

A bölcsődei felvételi kérelmet a szülő/gondviselő az intézményvezetőnél nyújthatják be. (egyéb feltétel lásd Felvételi Szabályzat)

**6. A bölcsődei nevelés-gondozás megvalósítása**

A bölcsődék **szakmai programjához** a „A bölcsődei nevelés-gondozás országos alapprogramja” és a „Gyermekek napközbeni ellátásához illeszkedő standardok” című kiadványok az irányadók.

**A bölcsődei nevelés-gondozás alapprogramja**

- az általános emberi, etikai alapelvek,

- az ENSZ „Egyezmény a gyermek jogairól” c. dokumentumban rögzítettek,

- a pszichológiai és a pedagógiai kutatások eredményei,

- a 0-3 éves életszakasz meghatározó szerepének elismerése,

- a bölcsődei nevelés-gondozás története alatt felhalmozódott értékek,

- a bölcsődei ellátás nemzetközileg elismert gyakorlata,

figyelembevételével határozza meg a bölcsődékben folyó gondozó-nevelő munka szakmai alapelveit, melyek érvényesek a speciális csoportokra és a szolgáltatásokra is, a sajátosságaiknak megfelelő kiegészítésekkel. Ezeknek az elveknek az elfogadása és a gyakorlatban való érvényesítése a bölcsőde gondozó-nevelő munkájának minimum követelménye.

**Fentiek értelmében a mi ALAPELVEINK is a bölcsődei gondozás- nevelés szakmai alapprogramja mentén valósulnak meg:** (visszautalva: az 1. számú ábrára, lásd: Az intézmény minőségpolitikája bekezdésre) (15/1998.(IV.30.) NM rendelet 10. sz. melléklete értelmében):

* **„A család rendszerszemléletű megközelítése**

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

* **A koragyermekkori intervenciós szemlélet befogadása**

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődésbeli lemaradások, megtorpanások felismerése és jelzése.

* **A családi nevelés elsődleges tisztelete**

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe.

* **A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.

* **A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

* **A biztonság és a stabilitás megteremtése**

A kisgyermek egyéni igényeitől függő bölcsődei ellátást nyújtó intézménybe, szolgáltatóhoz történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját kisgyermeknevelő”- rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

* **Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

* **Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

* **Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei. A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere.

* **A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ezáltal az egész életen át tartó tanulás igényének, folyamatának biztos alapjait.”

**6.1. A bölcsődei nevelés feladatai**

A bölcsődénk legfőbb feladatai a családok támogatása, a szülői kompetenciák fejlesztése, a gyermek testi- és pszichés szükségleteinek kielégítése, a fejlődés elősegítése.

A családok támogatása során törekszünk

* a kölcsönös bizalom kialakítására,
* a családi és bölcsődei nevelés összehangolására,
* a családok minél jobb megismerésére, erősségeinek hangsúlyozására
* estlegesen a szülői kompetenciák fejlesztésére.

Az egészséges testi fejlődés elősegítése érdekében

* a fejlődéshez szükséges egészséges és biztonságos környezet megteremtésére,
* a primer szükségletek egyéni igények szerinti kielégítésére,
* egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése a célunk.

Az érzelmi fejlődés és a szocializáció segítése (életkornak megfelelően) érdekében bölcsődénkben

* biztosítjuk derűs légkört,
* a bölcsődébe kerüléssel járó nehézségek lehetőség szerinti megelőzés, ill. csökkentése érdekében, a gyermekeket folyamatosan támogatjuk az átélt nehézségeinek feldolgozásában,
* a kisgyermeknevelő-gyermek között szeretetteljes, érzelmi biztonságot jelentő kapcsolat kialakulására törekszünk,
* az egyéni szükségletek kielégítése során a csoportban élés helyzetben, az „éntudat” egészséges fejlődésének elősegítését támogatjuk,
* a társas kapcsolatok alakulásának, az együttélés szabályai elfogadásának, a másik iránti nyitottság, empátia és tolerancia kifejlődésének segítésére törekszünk,
* lehetőség teremtve a kisgyermeknevelővel és/vagy a társakkal közös élmények szerzésére.

A megismerési folyamatok fejlődésének segítése során

* a gyermek életkorának, érdeklődésének megfelelő tevékenységek lehetőségeket biztosítunk,
* úgy, hogy kezdeményezzük az önálló aktivitást, a kreativitás támogatásával és, ismeretnyújtással,
* a gyermek tevékenységének támogató-bátorító odafigyeléssel erősítjük,
* gyermek igényeihez igazodó közös tevékenység során élményeket, viselkedési és helyzet-megoldási minták nyújtunk.

**6.2. A bölcsődei nevelés főbb helyzetei, módja**

A tanulás, a gondozás (öltözködés, tisztába-tevés, illetve WC-használat, kézmosás, étkezés) és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése.

Tanulás

A bölcsődei életben a tanulás a legtágabban értelmezhető fogalom, mivel minden olyan tapasztalat-, illetve információszerzési folyamat, amely tartós változást idéz elő a viselkedésben. Legfőbb színterei a természetes élethelyzetek (gondozás, játék tevékenység, kommunikáció), formái az utánzás és a játékos tapasztalatszerzés, interakcióból származó ismeretszerzés és szokáskialakítás. A legfontosabb irányítója a személyes gyermeki kíváncsiság.

Gondozás

Bensőséges interakciós helyzet a kisgyermeknevelő és a gyermek között, melynek elsődleges célja a gyermek testi szükségleteinek kielégítése.

A szociális kompetencia kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a megerősítéssel, dicsérettel jutalmazzuk (ez növeli az együttműködési kedvet), a sikertelenségért nem kapnak elmarasztalást. Célunk elegendő idő biztosítása minden gyermek számára, mivel az egyes mozzanatok megtanulása hosszú gyakorlást igényel.

Játék, mozgás, alkotótevékenység

Az öröm forrása maga a tevékenység legyen ez játékos, mozgásos, vagy egyéb alkotó tevékenység.

Tárgyi környezet, játékeszközök meghatározzák a gyermekek fejlődését. Törekszünk arra, hogy optimális mennyiségű és minőségű felszereltség vegye körül a gyermeket. A megfelelő technikákkal, eszközökkel, módszerekkel igyekszünk a gyermeke számára a lehető legoptimálisabb feltételeket biztosítani, hogy fejlődésüket elősegítsük.

Folyamatosan bővítjük a gyermekek játékkészletét, a nevelési módszerekhez szükséges eszközöket. A gyermekek környezetét és komfortérzését, biztonságérzetét elősegítő berendezéseket, puhasarkokat alakítunk ki a pihenés és elmélyült egyéni játék elősegítése érdekében.

Bővíteni kívánjuk a finommotorikus és nagymozgást elősegítő játékok kínálatát, a dramatikus játékok választékát, a vízzel és homokkal történő játéktevékenység lehetőségét. Nagy gondot kívánunk fordítani az évszakok változásával kapcsolatos ismeretek nyújtására, valamint a hagyományőrzésre.

**6.3. A bölcsődei élet sajátosságai, kapcsolattartás formái**

Kapcsolattartás a szülőkkel

A szülők és a bölcsőde folyamatosan, kölcsönösen tájékoztatják egymást a gyermek fejlődéséről; ez alapvető fontosságú a személyre szóló bölcsődei nevelés-gondozás kialakításában, és a családokat is segíti gyermekük nevelésében.

Törekszünk, hogy a tájékoztatás mindig őszinte, hiteles, személyes hangvételű (de nem bizalmaskodó), etikai szempontból megfelelő, az érintettek személyiségi jogait tiszteletben tartó legyen.

*Módszerei:*

* „Bölcsőde kóstolgatók”: minden évben megrendezésre kerül, ez a két napos un.: „nyílt napunk”, amelynek során az új gondozási évre felvett gyermekeknek nyújtunk lehetőséget /természetesen anyukával/ apukával/ nagyszülőkkel együtt/, hogy bepillantsanak a bölcsődei életbe a beszoktatás előtt. Az érdeklődőknek lehetőségük nyílik megismerkedni a kisgyermeknevelőkkel, a leendő „kis” társakkal és a bölcsőde napirendjével.
* Napi találkozások, ezek rövid időre korlátozódnak, de nagyon hasznosak az információ szerzés a jó kapcsolat kialakítása érdekében (a gyermekek fogadása és hazaengedése).
* Fogadóórát igény szerint tartunk, előzetes egyeztetés alapján (egyéni beszélgetés).
* Az üzenő füzetbe rögzítik a kisgyermeknevelők a gyermek fejlődésével kapcsolatos megfigyeléseiket. Fontosnak tartjuk a kétoldalú tájékoztatást és a szülői visszajelzést.
* Az átadóban a hirdető táblán a szülők aktuális információkkal ismerkedhetnek meg.
* A megszervezésre kerülő Szülőcsoportos találkozókon/ szülőértekezleteken nevelési kérdéseket vitatunk meg, megerősítve a pozitív jelzéseket. A beszélgetések alkalmat nyújtanak egymás jobb megismerésére, a szülői kompetencia megerősítésére.

Mindezek mellett folyamatos visszajelzést várunk a szülőktől a munkákkal kapcsolatosan, így a fentieken túl, évente egyszer kérdőív formájában is megkérdezzük őket, melynek kiértékeléséből sokat tapasztalunk, s tanulunk.

Családlátogatás

Célja: a családdal való kapcsolatfelvétel, a gyermeknek otthoni környezetben való megismerése. Az első családlátogatásra a beszoktatás megkezdése előtt kerítünk sort. Ilyenkor „beajánljuk magunkat”, megismertetjük intézményünket. Megosztjuk tapasztalatainkat a családdal. A felmerülő kérdéseket, bizonytalanságokat megbeszéljük.

Beszoktatás (adaptáció) – szülővel történő fokozatos beszoktatás

A szülővel történő fokozatos beszoktatás módszerének bevezetése, a bölcsődei gondozó-nevelő munka egyik fontos feladatát, a családdal való együttműködést helyezi előtérbe.

Az anya (vagy apa) jelenléte biztonságot ad a kisgyermeknek, és megkönnyíti az új környezethez való alkalmazkodását.

A kisgyermek és a kisgyermeknevelő között fokozatosan kialakuló érzelmi kötődés segíti a gyermeket új környezetének elfogadásában, jelentősen megkönnyíti a beilleszkedést a bölcsődei közösségbe, csökkenti az adaptáció során fellépő negatív tüneteket (pl. étvágytalanság, súlyesés, nyugtalanság, sírás, tiltakozás, alvászavar, stb.).

Tudjuk, mit érez a gyermek, ha intézménybe kerül és megváltozik az eddigi élete

* + szorong, nem érti, miért búcsúzik el tőle az édesanyja
  + fél a számára új helyzettől
  + idegenkedik az ismeretlen személytől

A sikeres beszoktatás érdekében:

* + nálunk minden gyermek az édesanyja/családtag biztonságot nyújtó jelenléte mellett ismerheti meg bölcsődénket
  + a két hét beszoktatás a bizonytalan érzések feloldására szolgál
  + a kisgyermeknevelők kedvességükkel, tapintatos viselkedésükkel fokozatosan szoktatják a gyermekeket a számukra idegen helyzethez. Így a napi rendszerességgel átélt bizalmi helyzetek segítik a kicsiket az elfogadásban

A bölcsődei nevelés-gondozás a családdal együttműködve szolgálja a gyermekfejlődést. Az együttműködés szinterei lehetővé teszik azt, hogy a szülők megismerhessék gyermekük tartózkodási helyét, az intézményt, a személyzetet és annak szakmai munkáját, a nevelés-gondozás elveit, gyakorlatát.

A szülőknek jogot és lehetőséget kívánunk biztosítani arra, hogy javaslatot tehessenek a változtatásra és a különböző programok bevezetésére, működtetésére, a házirend véleményezésére – a Szülői Fórumon keresztül.

A gyermek joga, hogy segítséget kapjon a saját családjában történő nevelkedéséhez, személyiségének kibontakozásához, állapotának megfelelő fejlesztésére, nevelésére, amelyet, mint napközbeni gyermekellátó intézmény a legmesszebbmenőkig támogatunk.

Napirend

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt és folyamatos gondozás feltételeit, annak megvalósítását kívánja biztosítani, megteremtve a biztonságérzetet, a kiszámíthatóságot, az aktivitás és az önállósodás lehetőségét.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők (pl. bölcsőde nyitása, zárása, stb.) is. Kialakításának további feltételei a személyi állandóság (saját gondozó-rendszer), a tárgyi feltételek, a jó munkaszervezés, a kisegítő személyzet összehangolt munkája, a gyermekek otthoni életének, életritmusának lehetőség szerinti figyelembe vétele.

A kisgyermeknevelők munkarendje a gyermekek napirendjének alapján készül el.

A napirendet igyekszünk a fenti feltételek mellett a családok igényeihez igazítani, így bizonyos pontjait rugalmasan kezeljük. Akkor sikeres a működés, ha a gyermekek a nap folyamán nyugodtak, játékuk elmélyült, felszabadult és szívesen működnek együtt a gondozókkal, étvágyuk jó, alvásuk mély és nyugodt.

**Napirendünk**

(a bölcsőde 6.00 órától 17.00 óráig van nyitva)

|  |  |
| --- | --- |
| 600-800 | Folyamatos érkezés, szükség szerinti fürdőszoba használat, szabad játék |
| 800-830 | Reggeli |
| 830-1000 | Játék szobában, játszóudvaron |
| 930 -1000 | Tízórai |
| 1000-1130 | Játék játszóudvaron, szobában, fürdőszoba használat |
| 1115-1230 | Ebéd |
| 1200-1430 | Alvás, fürdőszoba használat |
| 1430-1500 | Uzsonna |
| 1500-1700 | Játék, folyamatos hazaadás |

**6.4. Bölcsődei dokumentáció**

Az intézményben a különböző területeken dolgozó munkatársak/szakemberek más-más dokumentációt/nyilvántartást vezet:

* + - a bölcsőde vezetése (igazgatás, tagbölcsőde vezető),
    - a kisgyermeknevelők,
    - a bölcsőde orvos,
    - és az élelmezésvezető is.

A bölcsődében a jogszabályi előírásoknak, a szakmai követelményeknek, ajánlásoknak megfelelően igyekszünk ellátni a dokumentációs feladatokat. (A bölcsődei nevelés-gondozás szakmai szabályai- Módszertani levél, Nemzeti Család- és Szociálpolitikai Intézet, Bp., 2012)

A dokumentáció vezetésénél és megőrzésénél fontos szempontnak tartjuk a személyiségi jogok figyelembe vételét. Ezért is kérjük a szülők hozzájárulását/beleegyezését az adatok rögzítéséhez, mindezek mellett folyamatosan tájékoztatjuk őket az esetlegesen felmerülő változásokról és a gyermekeik fejlődéséről.

A dokumentáció vezetésénél elvünk: a hitelesség, a tárgyszerűség, a rendszeresség és a folyamatosság.

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII.23.) Kormányrendelet írja elő a fenntartók igénybevevői nyilvántartásba történő adatszolgáltatási kötelezettségét Ez egy TAJ- alapú nyilvántartási rendszer, ahol az igénybevevők, adtainak rögzítése mellett napi jelentési kötelezettség terheli a Tagbölcsődét. Célja egy központi elektronikus nyilvántartás létrehozása és egy egységes adatbázis létrehozása.

**6.5. Rendezvényeink, Ünnepeink**

Egy intézmény **arculatát** az alapellátás feladatai mellett a szervezett programok határozzák meg. A szülők mindig nagy örömmel fogadják programjainkat/rendezvényeinket. Természetesen, e rendezvényeink, ünnepeink mindig szülői együttműködéssel kerül megszervezésre, így ők is részesei lehetnek az intézmény életének.

Egy adott gondozási évben az alábbi rendezvényeket szervezünk:

* Mikulás ünnepség
* Karácsony
* Farsangi mulatság
* „Tavaszváró”, Húsvét
* Anyák napja
* **Gyermeknap: e**zen a napon mindig a gyermekeké a főszerep, a kreatív foglalkozások mellett ugráló-várak, színes műsorokkal kedveskedünk a gyermekeknek és családoknak. (A Deák Utcai Tagbölcsődével közösen valósítjuk meg.)
* Bölcsőde kóstolgató (lásd előbb).

**7. Kiegészítő tevékenység**

**Időszakos gyermekfelügyelet**

**Szolgáltatás célja:**

Egyrészt a város és vonzás körzetében élő munkaerő piacilag inaktív (Gyed-en, Gyes-en vagy munkanélküli) édesanyák visszaintegrálásának elősegítése a munkaerőpiacra.

Másrészt azoknak a családoknak a segítése, akiknek a gyermeke nem jár bölcsődébe, és akik váratlan helyzetbe kerültek / ügyintézés, vizsga, tanulás,/ e miatt gondot okozhat a gyermekük felügyelete rövidebb időre, vagy a szülők bizonyos időperiódusokban szeretnék megoldani a gyermek felügyeletét.

**Jogszabályi háttér:**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 42. § (4) bekezdése szerint a bölcsőde az alapellátáson túl szolgáltatásként speciális tanácsadással, *időszakos gyermekfelügyelettel*, gyermekhotel működtetésével, vagy más gyermeknevelést segítő szolgáltatásokkal segítheti a családokat.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 9. § (4) bekezdése szerint **a bölcsőde alapellátáson túli gyermeknevelést segítő szolgáltatásáért** (speciális tanácsadás, időszakos gyermekfelügyelet, gyermekhotel, stb.) **legfeljebb a szolgáltatás önköltségét meg nem haladó térítés kérhető.**

A Gyvt. 29. §(2) bekezdés e) pontja alapján a helyi önkormányzat rendeletben szabályozzaa fizetendő térítési díjak mértékét, csökkentésének és elengedésének eseteit, módjait.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 5. §-a szerint az intézményi térítési díjat - a házi gyermekfelügyelet, valamint a bölcsőde kötelező feladatain túl nyújtott szolgáltatásai kivételével - ellátási napra vetítve kell megállapítani.

Cegléd Város Önkormányzatának Képviselő-testülete a 178/2011.(V.19.) Ök. határozatával hozzájárul a BÖVI tagbölcsődéiben járó gyermekek hiányzásából adódó kieső napok terhére időszakos gyermekfelügyeletet működtessen értelmében, a költségeket a 7/2017. (II.16.) Ök. rendelet határozza meg.

Időszakos gyermekfelügyelet működtetése a Nefelejcs Utcai Tagbölcsődében a 308/2023. (X.19.) Ök. határozat értelmében.

**Térítési díj**: a bölcsődei térítési díjak megállapítására vonatkozó helyi rendeletben meghatározottak szerint történik.

**Szakmai feltételek:**

A fenti jogszabályok értelmében a szülő kérésére (írásos kérelem alapján) és igénye szerint a bölcsőde előzetes igénybejelentés alapján időszakos gyermekfelügyeletet biztosít bölcsődés korú gyermekeknek és testvérüknek maximum 3 éves korig.

A szülő előzetes bejelentés alapján kérheti, hogy gyermeke adott napokon, vagy egy-egy alkalommal (akár néhány órára is) a gyermekfelügyeleti csoportba mehessen, térítési díj fizetése ellenében. Lehetőség szerint a gyermek a szülővel együtt előzetesen ismerkedik a leendő új környezettel és a kisgyermeknevelőkkel.

A szolgáltatás hétköznapokon, bölcsődei nyitvatartási időben vehető igénybe.

**Folyamata:**

A szülő előzetes kérése (kérelme) alapján a bölcsőde szolgáltatási egységében szervezik meg a gyermek felügyeletét. A szolgáltató egység tagbölcsőde vezetője rögzíti a gyermek személyi adatait, a szolgáltatás igénybevételének napját, időtartamát és azt, hogy kinek adható ki a gyermek, kit és hol lehet értesíteni sürgős esetekben.

**Személyi feltételei:**

A szolgáltatási egység kisgyermeknevelői/dolgozói biztosítják a szolgáltatást a megfelelő munkarend kialakításával. A csoportösszetétel változékonysága, a széles skálán mozgó elvárások, igények kezelése, a szülőkkel való kapcsolat jellegzetessége kiemelkedően magas szintű ismereteket, szakmaiságot és rugalmasságot igényel a kisgyermeknevelők részéről, így csak szakképzett munkatársak láthatják el a feladatot.

**Tárgyi feltételei:**

A bölcsőde meglévő tárgyi feltételeivel valósítjuk meg a feladatot. A szolgáltató egység berendezése, felszerelése, a 0-3 éves korosztály szükségleteihez igazodik.

**8. A korosztályra kifejlesztett korszerű táplálkozás**

Az egészségügyről szóló 1997. évi CLIV. törvény, valamint a táplálkozás-egészségügyi előírásokról szóló 37/2014.(IV.30.) EMMI rendelet előírja a bölcsődések életkorának, szükségletének megfelelő minőségű és tápértékű, az egészséges táplálkozás követelményeinek megfelelő étkezést.

A bölcsődei étkezést a Fenntartó vállalkozási szerződés útján biztosítja. A vállalkozó kötelezettséget vállalt arra, hogy a közétkeztetési szolgáltatást egy szakcégtől elvárható gondossággal, a vonatkozó érvényes jogszabályok és szakmai követelmények figyelembevételével I. osztályú minőségben teljesíti, amelyhez a szükséges szakmai, személyi és tárgyi feltételeket, eszközöket és érvényes engedélyeket a teljesítés időtartama alatt biztosítja, saját tevékenységére MSZ EN ISO 9001.2015; MSZ EN OSO 22000:2005, vagy ezekkel egyenértékű rendszert, továbbá HACCP rendszert működtet.

Minőségpolitikánk szerint, küldetésünk a külső céggel közösen, olyan gyermekre szabott minőségi élelmezési ellátás biztosítása, mely a legegészségesebb az adott korosztály számára és mely kiküszöböli az ételeredetű megbetegedéseket.

1. **Szakmai felkészültsége biztosításának módja, formája: továbbképzések**

A 9/2000. (VIII. 4.) SzCsM rendelet a személyes gondoskodást végző személyek továbbképzéséről és a szociális szakvizsgáról, a 8/2000. (VIII. 4.)SzCsM rendelet a személyes gondoskodást végző személyek adatainak működési nyilvántartásáról szóló előírások alapján tervezzük és szervezzük a kolléganők négyéves kötelező akkreditált továbbképzési tervezetét. A fenti rendeletek írják elő a személyes gondoskodást végzők továbbképzési kötelezettségét és a teljesítés lehetőségét. A képzési ciklus alatt a felsőfokú végzetség esetén 80, egyéb szakképesítés esetén 60 továbbképzési pontot kell megszerezni.

A **kötelező továbbképzések** tervezése a fentiek figyelembevételével, előre meghatározott ütemterv alapján történik. A továbbképzések témáinak kiválasztásánál lehetőséget biztosítunk a kisgyermeknevelőknek, hogy érdeklődési körüknek megfelelően vegyenek részt azokon, melyről továbbképzési ütemterv készül.

Célunk a továbbtanulás ösztönzése felsőfokú végzettség megszerzéséhez, hogy mihamarabb a pedagógus-életpálya modellhez tudjanak csatlakozni a kollégák.

**10. Intézményekkel való együttműködés, fontosabb kapcsolatok**

A bölcsőde a Gyvt. hatálya alá tartozó intézmény, a gyermekvédelmi rendszerben jelző funkciót lát el. A törvény kötelezettséget jelent minden gyermek gondozásában részt vevő gondozó számára.

Szorosan együttműködünk mindazon intézményekkel, személyekkel, akikkel a gyermekek ellátása során kapcsolatba kerülünk.

* A védőnőkkel való kapcsolat szinte mindennapos, a jelentkezéstől kezdve az óvodai kezdésig, sőt azután is. Év közben többször látogatják az általuk gondozott gyermekeket, érdeklődnek fejlődésük iránt, kapcsolatot tartanak a családokkal. Részt vesznek a felvételi kérelmek elbírálásakor, mivel fontos információkkal rendelkezhetnek a hátrányos helyzetű gyermekekről, illetve egyes felvételi kérelmek indokoltságáról.
* A gyermekvédelmi feladatok ellátásában együttműködünk a ceglédi Gyermekjóléti Központtal gyermekveszélyeztetés, bántalmazás esetén - azonnal jelzéssel élünk irányukba. Az elmúlt évben több alkalommal is jelzőrendszeri megbeszélésen vettek részt az intézmény tagbölcsőde vezetői.
* Az óvodákkal évek óta jó munkakapcsolatot ápolunk. Terveink között szerepelt és szerepel, hogy a jövőben,- közös szülői értekezletet szervezzünk az óvodába távozó gyermekek szülei részére. Az óvónők a bölcsődében ismerkednének leendő óvodásaikkal, a kisgyermeknevelők pedig csoportosan kísérnék el a gyermekeket az óvodákba. Ezzel csökkentenénk a gyermekeknél jelentkező, intézményváltásból eredő nehézségeket.
* Kölcsönös, jó együttműködés jellemez bennünket a Ceglédi Közös Önkormányzati Hivatal munkatársaival, és a környező településeken lévő bölcsődékkel.

**11. Érdekvédelem**

A bölcsődei ellátás kérelmezésekor annak feltételeiről a gyermek törvényes képviselőjét minden esetben tájékoztatni kell. Az ellátás során biztosítani kell az egyenlő bánásmódhoz, az élethez, emberi méltósághoz, faji-, vallási hovatartozáshoz való jogot a gyermeknek, és a családjának is. Az ellátást igénybevevő családját megilleti a személyes adatainak védelme, valamint a magánéletével kapcsolatos titokvédelem. Különösen a gyermekeket, akik életkoruknál fogva kiszolgáltatottak. A szülőknek joguk van az intézmény működésével, gazdálkodásával kapcsolatos legfontosabb adatok megismeréséhez. Az igénylő családok számára ismertté kell tenni a gyermekjogi képviselő, valamint a gyermekvédelmi felelős nevét, elérhetőségét, és hivatali idejét. A gyermekjogi képviselő a személyes gondoskodást nyújtó ellátást biztosító intézményi elhelyezést igénybevevő számára biztosít segítséget jogai gyakorlásában. A gyermekvédelmi felelős preventív családvédelmi munkájáról a szülőket tájékoztatni kell.

A gyermeki jogok védelme minden olyan természetes és jogi személy kötelessége, aki a gyermek nevelésével, ellátásával, ügyeinek intézésével foglalkozik. Különös gondot fordítunk a gyermekek jogainak sérthetetlenségére, valamint a szülők, törvényes képviselők, és a bölcsődei dolgozók állampolgári, alkotmányos jogaira.

Tevékenységünket a vonatkozó gyermeki és szülői jogok és kötelességek figyelembevételével végezzük.

**Panasszal élhet** a gyermek szülője, vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek, a házirendbe foglaltak szerint, az intézmény vezetőjénél, vagy az érdekképviseleti fórumnál:

*-* az ellátást érintő kifogások orvoslása érdekében,

*-* a gyermeki jogok sérelme, továbbá az intézmény dolgozói kötelezettségszegése esetén,

*-* Gyvt. 136/A. § szerinti iratbetekintés megtagadása esetén.

Az intézményvezető, vagy az érdekképviseleti fórum a panaszt kivizsgálja – tájékoztat a panasz orvoslásának módjáról.

1. **Érdekképviseleti fórum**

A gyermekek védelméről és a gyámügyi igazgatásról szóló 1997. évi. XXXI. törvény értelmében, a bölcsődei ellátásban részesülők érdekeinek védelmében az intézmény érdekképviseleti fórumot köteles működtetni.

1. **Az érdekképviseleti fórum tagjai**

* a nevelési egységeket képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

Az aktuális tagok névsorát jól látható helyen a szülők tudomására kell hozni.

1. **Az érdekképviseleti fórum feladata**

Az intézménnyel jogviszonyban állók és az ellátásra jogosultak érdekeinek védelme.

Dönt a hatáskörébe tartozó ügyekben.

A hozzá benyújtott panaszok és a hatáskörébe tartozó ügyek vizsgálata, döntés.

Intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél.

Az intézmény alaptevékenységével összhangban végzett szolgáltatások tervezésére, működtetésére, valamint az ebből származó bevételek felhasználására vonatkozó javaslattétel.

A házirend elfogadásánál egyetértési jog gyakorlása.

1. **Az érdekképviseleti fórum működése**

A gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelme,
* az intézmény dolgozóinak kötelezettségszegése esetén.

Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

**A Tagbölcsőde dolgozóinak érdekvédelme:**

A jelenleg dolgozók közül mindenki tagja a Közalkalmazotti Tanácsnak, melynek elnöke aktívan részt vesz az intézmény Vezetői Tanácsának értekezletein, ahol beszámol az esetleges problémákról, illetve a kapott információkat továbbítja a közalkalmazottak felé.


**12. Ellenőrzés és értékelés**

Szakmai programunk megvalósítása, céljaink elérése a mindennapi teljesítések során válik sikerré.

Ehhez azonban elengedhetetlenül fontos, hogy az egész folyamat hatékonyságát, megvalósíthatóságát, ill. a lezárult rövidebb szakaszok minőségét ellenőrizhetővé tegyük.

Fontosnak tartjuk, hogy munkánk ellenőrzéséhez használjunk vagy kitűzzünk egy olyan mércét, amely akár számunkra, akár külső szemlélő számára megmutatja munkánk eredményességét. Programunk, nevelési módszereink, gyermekekhez való hozzáállásunk akkor mondható sikeresnek, ha minden gyermek, minden nap, a maslow-i szükséglet – piramis által megfogalmazott életszükségleteket megfelelő módon tudja kielégíteni.

„**A bölcsődék Maslow-i piramisa:**



A piramis minden egyes szintjét meg kell valósítania és át kell élnie nap, mint nap minden kisgyermeknek. A piramis alapja, hogy a gyermek fiziológiai szükségletei minden nap kielégítésre kerüljenek. Ha szomjas valaki, azonnal kapjon inni, ha fáradt, legyen módja lepihenni. A gyermek biztonságérzetét növeli, ha közérzete jó; szerető, gondoskodó felnőttek tevékenykednek körülötte. Könnyen elfogadja az új dolgokat, szívesen jár közösségbe, nem beteges, derűs, nyugodt. A biztonság érzete a kapcsolatokban is jól mérhető. Egy nyugodt, kiegyensúlyozott gyermek nyitott a felnőttekkel és társaival egyaránt. Ha gondja van, mer segítséget kérni, ha szólnak, hozzá nem retten meg, nem szorong. Megszokta, hogy róla mindig jót tételeznek fel. Nem „fekete bárány”, így ha valamit rosszul cselekszik, ezt meg lehet vele beszélni. Nem magányos, társkapcsolatai jól meghatározhatók. A gyermek sikerességét tevékenységei mutatják. Önállósága ütemesen fejlődik. Játéka változatos, felszabadult, vidám. Ha nem sikerül valami, akkor nem adja fel a próbálkozást, hanem kitart a tevékenység mellett. A siker megélése segíti a gyermeket mentális fejlődésében, önmegvalósító lesz. Saját ötletei vannak, amiket bátran próbál kivitelezni. Ez a bölcsődés korú gyermekeknél éppúgy megfigyelhető, mint óvodás társaiknál. Az első megépített torony összerakásának élménye, felér az alkotás örömével. A sikerorientált gyermekek neveléséhez a körülöttük levő felnőttek felelőssége, szakmai elhivatottsága nélkülözhetetlen”.

**Fontosnak tarjuk még a csapatmunkát is:**

* szakmailag közel egyformán képzettek vagyunk, az elvárások hasonlóak minden csoportban
* tudjuk, hogy akkor vagyunk sikeresek, ha értjük egymás szemvillanását is
* megtanultuk, egy kollektívában sikeresen dolgozni csak úgy lehet, ha csapatként működünk munkánk azért eredményes, mert kiegyensúlyozott a csapat, jól ismerjük egymás fizikai és szellemi képességét
* a nálunk dolgozók meg tanultak egymásra figyelni, kisszerű dolgokon felülkerekedni,

egymásra hangolódva őszintén, de kritikusan végezni a munkájukat

* hitvallásunkban a legfontosabb, hogy emberi kapcsolatainkban az emberi méltóság a legfontosabb.

Tagbölcsőde belső kapcsolatrendszerének fejlesztése céljából, illetve a csapatépítésre és a hatékonyabb kommunikáció fejlesztésére, valamint a szakmai kompetencia erősítése céljából és az egyéni motiváltság növelése érdekében a tagintézmények tagbölcsőde vezetővel közösen szakmai megbeszéléseket/fórumokat (teamet) tartottunk/tartunk. Legfőbb célunk, hogy a kollégák megismerjék egymás szakmai elképzeléseit, segítsék egymás munkáját, elfogadják az új (szakmai) elvárásokat és bővítsék ismereteiket.

**13. Tájékoztatás módja**

A szülőket, az érdeklődőket folyamatosan szóban, írásban, esetenként szóróanyagokon keresztül is tájékoztatjuk az aktuális programjainkról, eseményeinkről.

A helyi önkormányzatot, mint fenntartót a pályázati beszámolók és az intézmény éves beszámolójának keretén belül tájékoztatjuk munkákról és a sikereinkről.

Bölcsődénkben előforduló programokról a helyi kábeltelevízió tájékoztatja a város lakosságát.

Mindezek mellett a helyi újságokban/folyóiratokban is jelentek meg már cikkek programjainkról, pl.: Panoráma.

Tervezünk egy web-oldal létrehozását is, amely még közvetlenebbé és nyitottabbá tenné a kapcsolatot a város lakossága és bölcsődénk között.

**14. Bölcsőde alapítványa**

Az Intézményben a szülők és a dolgozók kezdeményezésére jött létre 2005-ben Ceglédi Zsibongó Alapítvány.

Adószáma:18710539-1-13

Célja: Támogatni kívánja a Tagbölcsődében a nappali elhelyezésre és ellátásra jogosult gyermekek fizikai, lelki és szellemi fejlődését - a sport és egészséges életmódra nevelést figyelembe véve, valamint az oktatást és képességfejlesztést szem előtt tartva.

2008-tól az alapítvány jogosult a személyi jövedelemadó 1%-nak fogadására.

**15. Az intézmény jövőképe**

A közeljövőben a realitásokat figyelembe véve a már működő, vagy jelenleg beindítás alatt álló szolgáltatások megtartása, megszilárdítása és működtetése a cél. Ezen szolgáltatás stabilizálása mellett csak olyan új szolgáltatások bevezetését tervezünk, amely finanszírozása biztosított, igénybevevői oldalról is támogatott, illetve a jelenlegi szakembergárdával, és a jelenlegi tárgyi feltételek mellett megvalósíthatók.

Az új szolgáltatások bevezetésénél reagálni lehet a társadalom változásaira, a felmerülő igényekre, vagy a még meg nem oldott problémákra. Véleményem szerint, e szolgáltatásoknak a szerepe elsősorban abban fog állni, hogy kiegészítsék, sokszínűvé tegyék a meglévőket, illetve plusz anyagi forrássá váljanak az intézmény számára.

Így például: a szakmai törekvésünk arra felé irányul elsősorban, hogy a Védőnői Szolgálattal közösen a bölcsőde „nyitott intézménnyé” váljon és a kisgyermekes családoknak, minél szélesebb körű segítséget nyújtson.

A következő szolgáltatásokat tervezzük bevezetni, melyekkel színesebbé lehet tenni az intézmény életét:

* ***gyermekpszichológusi tanácsadás:*** Cegléd Város Önkormányzatának Képviselő-testülete 288/2011. (IX.22.). Ök. határozatával döntött 1 fő pszichológus szakember alkalmazásáról. A főfoglalkozású pszichológus szakember helyét a Bölcsődei és Védőnői Igazgatósághoz rendelte, ahol a gyógyító- megelőző alapellátás területén tevékenykedik. Ezzel lehetőség nyílt arra, hogy az intézményben esetlegesen felmerülő problémák orvoslása megtörténjen.
* a ***délutáni gyermekfelügyelet, játszóház***, ahol a gyermekek kötetlen formában ismerkedhetnek a közösségi élettel, tapasztalatokat szerezhetnek a társas- kapcsolatok terén, vagy esetenként, ha az anyának elfoglaltsága akad- és a családon belül nem tudja megoldani a gyermek felügyeletét- a gondozásban és nevelésben jártas szakemberekre bízhassa gyermekét. Erre a szolgáltatásra építve lehetne kialakítani a későbbiekben az ún. ***Baba hotelt, illetve a hétvégi ügyeletet*.**
* ***Fejlesztő játékok kölcsönzése bérlése***: bizonyos gyermekek számára nagyon fontos a fejlesztő játékkal való folyamatos „munka”. Sajnos vannak olyan családok, akik nem engedhetik meg maguknak- anyagi okok miatt, hogy megvegyek a drága, de igen hasznos fejlesztőjátékokat, ezért lehetne bevezetni az intézménynél e játékok kölcsönzését, bérlését.
* ***Baba-Mama klub****:* A városban és városkörnyéken GYED-en, GYES-en lévő kismamák és gyermekeiknek teremt a gyermek korának és tevékenységi igényének megfelelő elfoglaltságot. A várandós anyák, a kisgyermekes szülők, valamint a GYES-en lévők a gyermek-vállalással újfajta élethelyzetben találják magukat, amely az eddigiektől teljesen eltérő szerep-elvárásokat, feladatokat támaszt velük szemben. Mivel csak átmeneti időszakról (2-3 év) van szó, a klub célja éppen abban rejlik, hogy ebben az időszakban felmerülő feszültségek oldását, a kulturális, szociális, emocionális szükségletek kielégítését szakemberek segítségével tudják megoldani.

A változatos játéklehetőségek, ismerkedés az együttjátszás vonzó lehetőséget teremt a gyermekes szülőknek. A foglalkozásokon időnként előadásokat és konzultációkat is szervezhetünk más szakemberekkel. (pedagógus, orvos, bölcsődevezető, élelmezésvezető, kisgyermeknevelő).

* ***Szülésre felkészítő torna, Baba-Mama torna, Babamasszázs, Intim torna***: a védőnők segítségével, olyan programsorozatot lehet elindítani ebben a témában, mely az egészség megőrzése mellett elsősorban a mozgást célozná meg. A foglalkozások alkalmával – a szakszerűen végzett mozdulatsorok/tornák következtében- fejleszthető a mozgáskultúra, bizonyos egészségügyi problémák enyhíthetők, vagy erősödik az édesanya- gyermek kapcsolat.

Az új szolgáltatások az alapellátások mellett vehetők majd igénybe. A feltételrendszerét normatív támogatásokból, pályázati úton nyert forrásokból, illetve külön térítési díj ellenében kínáljuk a jövőben.

**16. Mellékletek**

**A Dózsa Gy. Úti Tagbölcsőde szakmai programját kiegészítő melléklet:**

3. számú melléklet: A bölcsőde HÁZIRENDJE

4. számú melléklet: Megállapodás tervezete

***IV. Nefelejcs Utcai Tagbölcsőde szakmai programja***

Címe: 2700 Cegléd, Nefelejcs utca 15-17.

Szakmai vezetője: Pászti Zsoltné

Telefonszám: 06-30/351-3857

* + - * 1. **A bölcsőde definíciója:**

**„Gyvt. 42. §** (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.

(3) Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.

(4) A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

(5) A bölcsődei nevelési év szeptember 1-jétől a következő év augusztus 31-éig tart.

**42/A. §** (1) Bölcsődei ellátás keretében a gyermek húszhetes korától nevelhető és gondozható

*a)* az óvodai nevelésre nem érett gyermek esetén a (2) bekezdésben meghatározott időpontig,

*b)* a a sajátos nevelési igényű gyermek, valamint a korai fejlesztésre és gondozásra jogosult gyermek esetén a (3) bekezdésben meghatározott időpontig,

*c* az *a)* és *b)* pont alá nem tartozó gyermek esetén, ha a harmadik életévét

*ca)*január 1-je és augusztus 31-e között tölti be, az adott év augusztus 31-éig,

*cb)* szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.” és a

„**43. §** (1) A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

(3) A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

*aa)* a rendszeres gyermekvédelmi kedvezményre jogosult gyermeket,

*ab)* a három vagy több gyermeket nevelő családban élő gyermeket,

*ac)* az egyedülálló szülő által nevelt gyermeket, és

*b)* a védelembe vett gyermeket.” (1997. XXXI. tv. 42.§-42/A§. és a 43.§ (1) bek. és (3) bek.)

**Szolgáltatás célja**: napközbeni ellátás keretében a családban nevelkedő kisgyermek számára a komplex gondozási, nevelési és ellátási formák kialakítása, összehangolása.

A gyermek harmonikus fejlődésének elősegítése családias, derűs légkörben, a fizikai- és érzelmi biztonság megteremtésével, odaforduló szeretettel, elfogadással, a gyermek kompetenciájának figyelembevételével, tapasztalatszerzési lehetőség biztosításával, viselkedési minták nyújtásával.

A fentiek szerint az ellátás legfontosabb feladata:

* az egészséges testi fejlődés elősegítése,
* érzelmi fejlődés és a szocializáció elősegítése,
* megismerési folyamatok fejlődésének segítése tevékenységeken keresztül.

Míg a nevelés értékközvetítő folyamat, melynek során ismereteket, szokásokat, hagyományokat, normákat, viselkedésformákat sajátítanak el a gyermekek, addig a gondozás (testi szükségletek kielégítése) és a játék a bölcsődei élet egyenrangúan fontos helyzetei, melyekben lényeges a gyermekek szabad aktivitás iránti igényének és kompetencia érzésének erősítése.

A nevelés-gondozás valamennyi helyzetében lehetőséget kell biztosítani a kisgyermek számára ahhoz, hogy érdeklődésének, fejlettségének, pillanatnyi pszichés szükségleteinek megfelelően ismerkedhessen a személyi és tárgyi környezetével úgy, hogy viselkedési mintát és segítséget kapjon optimális és sokoldalú fejlődéséhez és szocializációjához.

**2. Nefelejcs Utcai Tagbölcsőde bemutatása**

A Nefelejcs Utcai Tagbölcsőde Cegléd kedvelt lakókörzetében, zöldövezetes környezetben épült. Cegléd Város Önkormányzatának beruházása a PM\_BOLCSODEFEJLESZTES\_2019/19 - önkormányzati tulajdonú bölcsődei ellátást nyújtó intézmények fejlesztésének támogatása Pest megyében keretei belül. Támogatási összeg: 479.750.000,-, önerő kb.: 135 millió forint.

A városrész az épített környezet színvonalának minőségi változását igényelte. A bölcsőde fejlesztési programnak köszönhetően valósulhatott meg ennek az intézménynek a létrejötte.

A beruházás célja, hogy az infrastrukturális fejlesztéssel javítsa a szolgáltatás színvonalát, csökkentse a Cegléden meglévő bölcsődei férőhelyhiányt, hozzájáruljon a munkavállalói mobilitás támogatásához, a kisgyermekes szülők munkaerőpiacra történő visszatérésének elősegítéséhez. Az új bölcsőde javítja a gyermekjóléti alapellátásokhoz való hozzáférést, valamint a szolgáltatás minőségének fejlesztése által támogatja a kisgyermeket nevelők munkavállalását.

Az épület földszintes, észak-kelet – dél-nyugati tájolású. Az építési telek alapterülete 7123 m2. Fő részei a csoportszobák és azok kiszolgáló helyiségei két épületszárnyban kialakítva, a központi épületrészben a személyzeti helyiségek és a melegítőkonyha, ill. annak kiszolgálóhelyiségei.

Az épület és a játszóudvar 56 fő gyermek és 13 fő személyzet befogadására készült. A személyi és gépjármű bejárat a Harang utcai oldalon található.

A személyi bejárattól és a gépjármű parkolótól térkő burkolatú járda vezet az észak-nyugati főhomlokzaton elhelyezett bejáratokhoz. A 2 db, 2-2 csoportszobából álló gondozási egységet külön-külön bejáraton keresztül lehet megközelíteni. Az előtér-babakocsi tárolókból közvetlen az öltözőkbe lehet jutni, onnan elérhetőek a csoportszobák és kiszolgáló helyiségeik. A két oldalsó épületrészben kapnak helyet a gyermekeket kiszolgáló helyiségek (csoportszobák, öltöző, fürdő, raktárak, kerti mosdó-WC), a középső részben pedig a személyzeti (irodák, takarítószer raktár-mosoda, teakonyha, öltöző-vizesblokk) és konyha-helyiségek. A középső épületrészben a gyermekek és szülők, a konyhai személyzet és a gondozói személyzet által használt helyiségcsoportokat egy hosszanti folyosó köti össze, ill. választja el. A csoportszobákból közvetlenül megközelíthetők a 2-2 csoportszoba részére közös, részben fix, részben mobil fedésű teraszok. A teraszokról közvetlenül a játszóudvarba lehet jutni; a játszóudvar mind a négy csoportszobát kiszolgálja, összterülete 560 m2.

Az épület kialakítása, helyiségei és kapcsolódásuk, a helyiségek nagysága megfelel az MSZ 24203 7 Nevelési és oktatási épületek tervezési előírásai – Bölcsődék szabványban, a 15/1998 (IV.30.) NM rendelet 11. számú mellékletében foglaltaknak. A beszerzett eszközkészletnél figyelembe vettük a magyar Bölcsődék Egyesülete által közreadott ajánlást is.

*Bölcsődénk mottója: „Milyen csodálatos élmény tudatosan élni meg olyan dolgokat, amelyeket korábban egy pillantásra sem méltattunk, milyen izgalmas előre megsejteni az időjárásban, az állat- és növényvilágban bekövetkező változásokat! Ha minden érzékszervünket kiélesítjük, amikor a friss levegőn vagyunk, a természet közelebb fog kerülni hozzánk, mint valaha. És mi egyszeriben újra a környezetünk részévé válhatunk.*

*(Peter Wohlleben)*

Küldetésünk: A gyermek harmonikus, sokoldalú fejlődésének elősegítése családias, derűs, nyugodt légkörben. Az érzelmi- és fizikai biztonság megteremtése, szeretetteljes, odaforduló, elfogadó magatartással, a gyermekek kompetenciáinak figyelembe vételéve.

Tapasztalatszerzési lehetőség biztosítása, viselkedési minták nyújtása, biztosítva a gyermekek fejlődéséhez szükséges sokféle, változatos tevékenységet.

Környezettudatosság: A környezet megszerettetése, védelme és megismerése hosszú folyamat. A bölcsődei nevelés a családi nevelés mellett alkalmas arra, hogy megkezdődjön a környezethez való pozitív viszony megalapozása. Nevelőinkkel olyan viselkedés mintákra törekszünk, amelyek elsősorban az érzelmeiken keresztül hatnak a gyerekekre. Fontosnak tartjuk, hogy tiszteljék az élő természetet, növényeket, állatokat. A környezet felfedezése iránti érzékenyítést, környezettudatos szemléletformálást, fenntarthatóságra nevelést kiemelkedő feladatunknak tekintjük.

Családbarát bölcsőde: A gyermekek pszichoszomatikus fejlődésének differenciált, egyénre szabott segítése. Szociálisan rászorult gyermekek beilleszkedésének elősegítése. Szoros, napi együttműködés, kapcsolattartás a családokkal.

Szakmai programunk irányelve: **A természet közelsége**

A természeti környezet gazdagsága, kifogyhatatlan tárháza játéknak, alkotásnak, minden

tevékenységnek.

A tervezett programokat az évszakok és az ünnepek köré csoportosítjuk, beleszőve szakmai

célkitűzésünket:

* A gyermekek figyelmét, érdeklődését felkelteni az őket körülvevő élő és élettelen környezet iránt. Környezettudatos gondolkodásuk, szemléletük, magatartásuk megalapozása, formálása élményalapú tevékenységek során
* a bölcsődében folyó fenntarthatóságra nevelés szellemében történő nevelőmunka megvalósítása és fejlesztése,
* a nevelők, a szülők környezettudatosságának alakítása,

A bölcsődei nevelés, - gondozás alapprogramja mellett kiemelt figyelmet szentelünk az alkotó tevékenységekre, a közvetlen és tágabb környezet megismerésére, védelmére.

Napi tevékenységünk során nagy hangsúlyt fektetünk arra, hogy a gyerekek a családjaik értékeinek, szokásainak megfelelő optimálisan egyedi, fejlődési ütemüknek megfelelő nevelésben, gondozásban részesüljenek.

**3. Személyi feltételek**

A bölcsőde alapfeladatainak ellátásához a személyi feltételek adottak. A státuszok száma: 13 fő. A Nefelejcs Utcai Tagbölcsőde épületének adottságai miatt 4 gyermek csoport van kialakítva. Férőhelyek száma: 56 fő. 8 fő kisgyermeknevelő látja el a feladatot. A kisgyermeknevelők rendelkeznek a szükséges szakmai végzettséggel (15/1998.(IV. 30.) NM rendelet 2. sz. melléklete). A kisgyermeknevelők munkáját közvetlenül 1 fő tagbölcsőde vezető irányítja, aki szintén rendelkezik a megfelelő végzettséggel.

A 4 gyermekcsoport gyermekeinek felügyeletében segédkeznek, illetve a hozzájuk tartozó kiszolgáló helyiségek takarítását, rendben tartását 2 fő bölcsődei dajka végzi. Az épület karbantartási, javítási munkálatait 1 fő karbantartó látja el. A Tagbölcsődébe járó gyermekek étkeztetését az Eatrend Kft. szolgáltatja, így itt csak melegítő konyha üzemel. A konyhai teendőket 1 fő konyhai kisegítő végzi, aki rendelkezik bölcsődei dajka végzettséggel. A bölcsődét hetente gyermekorvos látogatja, aki a gyermekek testi fejlődését kíséri figyelemmel, illetve az aktuálisan fellépő betegségek kezelésére tesz javaslatot. A bölcsőde orvosa megbízásos jogviszonyban látja el a feladatokat.

**4. A bölcsőde szervezeti alapegysége**

A bölcsődék szervezeti alapegységei a gyermekcsoportok. Egy csoportban optimálisan 9, 12, 13, 14 gyermek vehető fel.

Így a csoportokba való felvétel nagy körültekintéssel, általában az egyes gyermekek életkora, egyéni fejlettségi szintje alapján történik a 15/1998. (IV. 30.) NM rendelet 46. §. –át figyelembe véve.

Szakmailag legkedvezőbb a közel azonos korú (3-6 hónapos eltéréssel) és megközelítőleg azonos fejlettségi szintű gyermekekből álló csoport. A bölcsődei gyermekcsoportot kettő szakképzett kisgyermeknevelő látja el. A két csoport, képez egy bölcsődei egységet. Egységenként egy bölcsődei dajka segíti munkájukat.

**Nevelési egységek, gyermekcsoportok:**

**Levendula nevelési egység**:

1.Pillangó csoport 14 férőhely

2.Katica csoport 14 férőhely

**Tölgyfa nevelési egység**:

1.Méhecske csoport 14 férőhely

2.Süni csoport 14 férőhely

**5. Igénybevétel módja:**

***Bölcsődébe felvehető*** minden olyan gyermek, akinek szülei valamilyen ok miatt nem tudják biztosítani a napközbeni gondozását, illetve szociális- vagy egyéb okok miatt. Felvehető olyan gyermek is, akinek egészséges fejlődése érdekében szükséges a bölcsődei gondozás, nevelés.

**A bölcsődei felvétel szempontjai:**

* a szülők a város területén bejelentett lakhellyel rendelkeznek, ott életvitelszerűen tartózkodnak,
* szülő dolgozik, illetve munkába kíván állni, és az erről szóló igazolást a beszoktatást követő két héten belül leadja. Igazolás hiányában a gyermek gondozása megszűntethető,
* az anya vagy az apa gyes-en van, és a gyes mellett részmunkaidőben vagy teljes állásban dolgozik (feltétele, hogy gyermeke a 12. hónapot betöltötte),
* a szülő oktatási intézmény (felső és középfokú) nappali tagozatos hallgatója, s arról igazolást hoz.
* a gyermek szülője, gondviselője időskorú vagy szociális helyzete miatt nem tud a gyermekről napközben gondoskodni.
* a szülő nem dolgozik, de szociális helyzeténél fogva a család- és gyermekjóléti szolgálat/központ munkatársa vagy a védőnő, a gyermekorvos, a háziorvos javasolja a bölcsődei felvételt
* a gyermek bölcsődei felvételére javaslatot tehet a Kormányhivatal Gyámügyi Osztálya is.
* a bölcsőde vezetése egyedi elbírálás esetén indokoltnak tartja a gyermek elhelyezését.

**Bölcsődei felvételnél előnyben kell részesíteni azt a gyermeket:**

* aki rendszeres gyermekvédelmi kedvezményre jogosult, akinek szülője vagy más törvényes képviselője igazolja, hogy munkaviszonyban áll.
* akit egyedülálló szülő nevel /nem minősül egyedülállónak, aki élettársi kapcsolatban él./
* akinek a családjában három vagy több gyermek van.
* akinek egyik szülője munkaképtelen.
* akinél egészségügyi vagy szociális indok áll fenn.
* soron kívüli előnyben és felvételben kell részesíteni azon gyermeket, aki veszélyeztetett.

A bölcsődei felvételi kérelmet a szülő/gondviselő az intézményvezetőnél nyújthatják be. (egyéb feltétel lásd Felvételi Szabályzat)

**6. A bölcsődei nevelés-gondozás megvalósítása**

A bölcsődék **szakmai programjához** „A bölcsődei nevelés-gondozás országos alapprogramja” és a „Gyermekek napközbeni ellátásához illeszkedő standardok” című kiadványok az irányadók.

**A bölcsődei nevelés-gondozás alapprogramja**

- az általános emberi, etikai alapelvek,

- az ENSZ „Egyezmény a gyermek jogairól” c. dokumentumban rögzítettek,

- a pszichológiai és a pedagógiai kutatások eredményei,

- a 0-3 éves életszakasz meghatározó szerepének elismerése,

- a bölcsődei nevelés-gondozás története alatt felhalmozódott értékek,

- a bölcsődei ellátás nemzetközileg elismert gyakorlata,

figyelembevételével határozza meg a bölcsődékben folyó gondozó-nevelő munka szakmai alapelveit, melyek érvényesek a speciális csoportokra és a szolgáltatásokra is, a sajátosságaiknak megfelelő kiegészítésekkel. Ezeknek az elveknek az elfogadása és a gyakorlatban való érvényesítése a bölcsőde gondozó-nevelő munkájának minimum követelménye.

**Fentiek értelmében a mi ALAPELVEINK is a bölcsődei gondozás- nevelés szakmai alapprogramja mentén valósulnak meg:** (visszautalva: az 1. számú ábrára, lásd: Az intézmény minőségpolitikája bekezdésre) (15/1998.(IV.30.) NM rendelet 10. sz. melléklete értelmében):

* **A család rendszerszemléletű megközelítése**

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

* **A koragyermekkori intervenciós szemlélet befogadása**

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődésbeli lemaradások, megtorpanások felismerése és jelzése.

* **A családi nevelés elsődleges tisztelete**

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe.

* **A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.

* **A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

* **A biztonság és a stabilitás megteremtése**

A kisgyermek egyéni igényeitől függő bölcsődei ellátást nyújtó intézménybe, szolgáltatóhoz történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját kisgyermeknevelő”- rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

* **Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

* **Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

* **Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei. A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere.

* **A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ezáltal az egész életen át tartó tanulás igényének, folyamatának biztos alapjait.”

**6.1. A bölcsődei nevelés feladatai**

A bölcsődénk legfőbb feladatai a családok támogatása, a szülői kompetenciák fejlesztése, a gyermek testi- és pszichés szükségleteinek kielégítése, a fejlődés elősegítése.

A családok támogatása során törekszünk

* a kölcsönös bizalom kialakítására,
* a családi és bölcsődei nevelés összehangolására,
* a családok minél jobb megismerésére, erősségeinek hangsúlyozására
* estlegesen a szülői kompetenciák fejlesztésére.

Az egészséges testi fejlődés elősegítése érdekében

* a fejlődéshez szükséges egészséges és biztonságos környezet megteremtésére,
* a primer szükségletek egyéni igények szerinti kielégítésére,
* egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése a célunk.

Az érzelmi fejlődés és a szocializáció segítése (életkornak megfelelően) érdekében bölcsődénkben

* biztosítjuk derűs légkört,
* a bölcsődébe kerüléssel járó nehézségek lehetőség szerinti megelőzés, ill. csökkentése érdekében, a gyermekeket folyamatosan támogatjuk az átélt nehézségeinek feldolgozásában,
* a kisgyermeknevelő-gyermek között szeretetteljes, érzelmi biztonságot jelentő kapcsolat kialakulására törekszünk,
* az egyéni szükségletek kielégítése során a csoportban élés helyzetben, az „éntudat” egészséges fejlődésének elősegítését támogatjuk,
* a társas kapcsolatok alakulásának, az együttélés szabályai elfogadásának, a másik iránti nyitottság, empátia és tolerancia kifejlődésének segítésére törekszünk,
* lehetőség teremtve a kisgyermeknevelővel és/vagy a társakkal közös élmények szerzésére.

A megismerési folyamatok fejlődésének segítése során

* a gyermek életkorának, érdeklődésének megfelelő tevékenységek lehetőségeket biztosítunk,
* úgy, hogy kezdeményezzük az önálló aktivitást, a kreativitás támogatásával és, ismeretnyújtással,
* a gyermek tevékenységének támogató-bátorító odafigyeléssel erősítjük,
* gyermek igényeihez igazodó közös tevékenység során élményeket, viselkedési és helyzet-megoldási minták nyújtunk.

**6.2. A bölcsődei nevelés főbb helyzetei, módja**

A tanulás, a gondozás (öltözködés, tisztába-tevés, illetve WC-használat, kézmosás, étkezés) és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése.

Tanulás

A bölcsődei életben a tanulás a legtágabban értelmezhető fogalom, mivel minden olyan tapasztalat-, illetve információszerzési folyamat, amely tartós változást idéz elő a viselkedésben. Legfőbb színterei a természetes élethelyzetek (gondozás, játék tevékenység, kommunikáció), formái az utánzás és a játékos tapasztalatszerzés, interakcióból származó ismeretszerzés és szokáskialakítás. A legfontosabb irányítója a személyes gyermeki kíváncsiság.

Gondozás

Bensőséges interakciós helyzet a kisgyermeknevelő és a gyermek között, melynek elsődleges célja a gyermek testi szükségleteinek kielégítése.

A szociális kompetencia kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a megerősítéssel, dicsérettel jutalmazzuk (ez növeli az együttműködési kedvet), a sikertelenségért nem kapnak elmarasztalást. Célunk elegendő idő biztosítása minden gyermek számára, mivel az egyes mozzanatok megtanulása hosszú gyakorlást igényel.

Játék, mozgás, alkotótevékenység

Az öröm forrása maga a tevékenység legyen ez játékos, mozgásos, vagy egyéb alkotó tevékenység.

Tárgyi környezet, játékeszközök meghatározzák a gyermekek fejlődését. Törekszünk arra, hogy optimális mennyiségű és minőségű felszereltség vegye körül a gyermeket. A megfelelő technikákkal, eszközökkel, módszerekkel igyekszünk a gyermeke számára a lehető legoptimálisabb feltételeket biztosítani, hogy fejlődésüket elősegítsük.

Folyamatosan bővítjük a gyermekek játékkészletét, a nevelési módszerekhez szükséges eszközöket. A gyermekek környezetét és komfortérzését, biztonságérzetét elősegítő berendezéseket, puhasarkokat alakítunk ki a pihenés és elmélyült egyéni játék elősegítése érdekében.

Bővíteni kívánjuk a finommotorikus és nagymozgást elősegítő játékok kínálatát, a dramatikus játékok választékát, a vízzel és homokkal történő játéktevékenység lehetőségét. Nagy gondot kívánunk fordítani az évszakok változásával kapcsolatos ismeretek nyújtására, valamint a hagyományőrzésre.

**6.3. A bölcsődei élet sajátosságai, kapcsolattartás formái**

Kapcsolattartás a szülőkkel

A szülők és a bölcsőde folyamatosan, kölcsönösen tájékoztatják egymást a gyermek fejlődéséről; ez alapvető fontosságú a személyre szóló bölcsődei nevelés-gondozás kialakításában, és a családokat is segíti gyermekük nevelésében.

Törekszünk, hogy a tájékoztatás mindig őszinte, hiteles, személyes hangvételű (de nem bizalmaskodó), etikai szempontból megfelelő, az érintettek személyiségi jogait tiszteletben tartó legyen.

*Módszerei:*

* „Bölcsőde kóstolgatók”: minden évben megrendezésre kerül, ez a két napos un.: „nyílt napunk”, amelynek során az új gondozási évre felvett gyermekeknek nyújtunk lehetőséget /természetesen anyukával/ apukával/ nagyszülőkkel együtt/, hogy bepillantsanak a bölcsődei életbe a beszoktatás előtt. Az érdeklődőknek lehetőségük nyílik megismerkedni a kisgyermeknevelőkkel, a leendő „kis” társakkal és a bölcsőde napirendjével.
* Napi találkozások, ezek rövid időre korlátozódnak, de nagyon hasznosak az információ szerzés a jó kapcsolat kialakítása érdekében (a gyermekek fogadása és hazaengedése).
* Fogadóórát igény szerint tartunk, előzetes egyeztetés alapján (egyéni beszélgetés).
* Az üzenő füzetbe rögzítik a kisgyermeknevelők a gyermek fejlődésével kapcsolatos megfigyeléseiket. Fontosnak tartjuk a kétoldalú tájékoztatást és a szülői visszajelzést.
* Az átadóban a hirdető táblán a szülők aktuális információkkal ismerkedhetnek meg.
* A megszervezésre kerülő Szülőcsoportos találkozókon/ szülőértekezleteken nevelési kérdéseket vitatunk meg, megerősítve a pozitív jelzéseket. A beszélgetések alkalmat nyújtanak egymás jobb megismerésére, a szülői kompetencia megerősítésére.

Mindezek mellett folyamatos visszajelzést várunk a szülőktől a munkákkal kapcsolatosan, így a fentieken túl, évente egyszer kérdőív formájában is megkérdezzük őket, melynek kiértékeléséből sokat tapasztalunk, s tanulunk.

Családlátogatás

Célja: a családdal való kapcsolatfelvétel, a gyermeknek otthoni környezetben való megismerése. Az első családlátogatásra a beszoktatás megkezdése előtt kerítünk sort. Ilyenkor „beajánljuk magunkat”, megismertetjük intézményünket. Megosztjuk tapasztalatainkat a családdal. A felmerülő kérdéseket, bizonytalanságokat megbeszéljük.

Beszoktatás (adaptáció) – szülővel történő fokozatos beszoktatás

A szülővel történő fokozatos beszoktatás módszerének bevezetése, a bölcsődei gondozó-nevelő munka egyik fontos feladatát, a családdal való együttműködést helyezi előtérbe.

Az anya (vagy apa) jelenléte biztonságot ad a kisgyermeknek, és megkönnyíti az új környezethez való alkalmazkodását.

A kisgyermek és a kisgyermeknevelő között fokozatosan kialakuló érzelmi kötődés segíti a gyermeket új környezetének elfogadásában, jelentősen megkönnyíti a beilleszkedést a bölcsődei közösségbe, csökkenti az adaptáció során fellépő negatív tüneteket (pl. étvágytalanság, súlyesés, nyugtalanság, sírás, tiltakozás, alvászavar, stb.).

Tudjuk, mit érez a gyermek, ha intézménybe kerül és megváltozik az eddigi élete

* + szorong, nem érti, miért búcsúzik el tőle az édesanyja
  + fél a számára új helyzettől
  + idegenkedik az ismeretlen személytől

A sikeres beszoktatás érdekében:

* + nálunk minden gyermek az édesanyja/családtag biztonságot nyújtó jelenléte mellett ismerheti meg bölcsődénket
  + a két hét beszoktatás a bizonytalan érzések feloldására szolgál
  + a kisgyermeknevelők kedvességükkel, tapintatos viselkedésükkel fokozatosan szoktatják a gyermekeket a számukra idegen helyzethez. Így a napi rendszerességgel átélt bizalmi helyzetek segítik a kicsiket az elfogadásban

A bölcsődei nevelés-gondozás a családdal együttműködve szolgálja a gyermekfejlődést. Az együttműködés szinterei lehetővé teszik azt, hogy a szülők megismerhessék gyermekük tartózkodási helyét, az intézményt, a személyzetet és annak szakmai munkáját, a nevelés-gondozás elveit, gyakorlatát.

A szülőknek jogot és lehetőséget kívánunk biztosítani arra, hogy javaslatot tehessenek a változtatásra és a különböző programok bevezetésére, működtetésére, a házirend véleményezésére – a Szülői Fórumon keresztül.

A gyermek joga, hogy segítséget kapjon a saját családjában történő nevelkedéséhez, személyiségének kibontakozásához, állapotának megfelelő fejlesztésére, nevelésére, amelyet, mint napközbeni gyermekellátó intézmény a legmesszebbmenőkig támogatunk.

Napirend

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt és folyamatos gondozás feltételeit, annak megvalósítását kívánja biztosítani, megteremtve a biztonságérzetet, a kiszámíthatóságot, az aktivitás és az önállósodás lehetőségét.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők (pl. bölcsőde nyitása, zárása, stb.) is. Kialakításának további feltételei a személyi állandóság (saját gondozó-rendszer), a tárgyi feltételek, a jó munkaszervezés, a kisegítő személyzet összehangolt munkája, a gyermekek otthoni életének, életritmusának lehetőség szerinti figyelembe vétele.

A kisgyermeknevelők munkarendje a gyermekek napirendjének alapján készül el.

A napirendet igyekszünk a fenti feltételek mellett a családok igényeihez igazítani, így bizonyos pontjait rugalmasan kezeljük. Akkor sikeres a működés, ha a gyermekek a nap folyamán nyugodtak, játékuk elmélyült, felszabadult és szívesen működnek együtt a gondozókkal, étvágyuk jó, alvásuk mély és nyugodt.

**Napirendünk**

(a bölcsőde 6.00 órától 17.00 óráig van nyitva)

|  |  |
| --- | --- |
| 600-800 | Folyamatos érkezés, szükség szerinti fürdőszoba használat, szabad játék |
| 800-830 | Reggeli |
| 830-1000 | Játék szobában, játszóudvaron |
| 930 -1000 | Tízórai |
| 1000-1130 | Játék játszóudvaron, szobában, fürdőszoba használat |
| 1115-1230 | Ebéd |
| 1200-1430 | Alvás, fürdőszoba használat |
| 1430-1500 | Uzsonna |
| 1500-1700 | Játék, folyamatos hazaadás |

**6.4. Bölcsődei dokumentáció**

Az intézményben a különböző területeken dolgozó munkatársak/szakemberek más-más dokumentációt/nyilvántartást vezet:

* + - a bölcsőde vezetése (igazgatás, tagbölcsőde vezető),
    - a kisgyermeknevelők,
    - a bölcsőde orvos.

A bölcsődében a jogszabályi előírásoknak, a szakmai követelményeknek, ajánlásoknak megfelelően végezzük a dokumentációs feladatokat.

A dokumentáció vezetésénél és megőrzésénél fontos szempontnak tartjuk a személyiségi jogok figyelembe vételét. Ezért is kérjük a szülők hozzájárulását/beleegyezését az adatok rögzítéséhez, mindezek mellett folyamatosan tájékoztatjuk őket az esetlegesen felmerülő változásokról és a gyermekeik fejlődéséről.

A dokumentáció vezetésénél elvünk: a hitelesség, a tárgyszerűség, a rendszeresség és a folyamatosság.

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII.23.) Kormányrendelet írja elő a fenntartók igénybevevői nyilvántartásba történő adatszolgáltatási kötelezettségét Ez egy TAJ- alapú nyilvántartási rendszer, ahol az igénybevevők, adtainak rögzítése mellett napi jelentési kötelezettség terheli a Tagbölcsődét. Célja egy központi elektronikus nyilvántartás létrehozása és egy egységes adatbázis létrehozása.

**6.5. Rendezvényeink, Ünnepeink**

Egy intézmény **arculatát** az alapellátás feladatai mellett a szervezett programok határozzák meg. A szülők mindig nagy örömmel fogadják programjainkat/rendezvényeinket. Természetesen, e rendezvényeink, ünnepeink mindig szülői együttműködéssel kerül megszervezésre, így ők is részesei lehetnek az intézmény életének.

Egy adott gondozási évben az alábbi rendezvényeket szervezünk:

* Mikulás ünnepség
* Karácsony
* Farsangi mulatság
* „Tavaszváró”, Húsvét
* Anyák napja
* **Gyermeknap: e**zen a napon mindig a gyermekeké a főszerep, a kreatív foglalkozások mellett ugráló-várak, színes műsorokkal kedveskedünk a gyermekeknek és családoknak. (A Deák Utcai Tagbölcsődével közösen valósítjuk meg.)
* Bölcsőde kóstolgató (lásd előbb).

**7. Kiegészítő tevékenység**

**Időszakos gyermekfelügyelet**

**Szolgáltatás célja:**  
Egyrészt a város és vonzás körzetében élő munkaerő piacilag inaktív (Gyed-en, Gyes-en vagy munkanélküli) édesanyák visszaintegrálásának elősegítése a munkaerőpiacra.

Másrészt azoknak a családoknak a segítése, akiknek a gyermeke nem jár bölcsődébe, és akik váratlan helyzetbe kerültek / ügyintézés, vizsga, tanulás,/ e miatt gondot okozhat a gyermekük felügyelete rövidebb időre, vagy a szülők bizonyos időperiódusokban szeretnék megoldani a gyermek felügyeletét.

**Jogszabályi háttér:**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 42. § (4) bekezdése szerint a bölcsőde az alapellátáson túl szolgáltatásként speciális tanácsadással, *időszakos gyermekfelügyelettel*, gyermekhotel működtetésével, vagy más gyermeknevelést segítő szolgáltatásokkal segítheti a családokat.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 9. § (4) bekezdése szerint **a bölcsőde alapellátáson túli gyermeknevelést segítő szolgáltatásáért** (speciális tanácsadás, időszakos gyermekfelügyelet, gyermekhotel, stb.) **legfeljebb a szolgáltatás önköltségét meg nem haladó térítés kérhető.**

A Gyvt. 29. §(2) bekezdés e) pontja alapján a helyi önkormányzat rendeletben szabályozzaa fizetendő térítési díjak mértékét, csökkentésének és elengedésének eseteit, módjait.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 5. §-a szerint az intézményi térítési díjat - a házi gyermekfelügyelet, valamint a bölcsőde kötelező feladatain túl nyújtott szolgáltatásai kivételével - ellátási napra vetítve kell megállapítani.

Cegléd Város Önkormányzatának Képviselő-testülete a 178/2011.(V.19.) Ök. határozatával hozzájárul a BÖVI tagbölcsődéiben járó gyermekek hiányzásából adódó kieső napok terhére időszakos gyermekfelügyeletet működtessen értelmében, a költségeket a 7/2017. (II.16.) Ök. rendelet határozza meg.

Időszakos gyermekfelügyelet működtetése a Nefelejcs Utcai Tagbölcsődében a 308/2023. (X.19.) Ök. határozat értelmében.

**Térítési díj**: a bölcsődei térítési díjak megállapítására vonatkozó helyi rendeletben meghatározottak szerint történik.

**Szakmai feltételek:**

A fenti jogszabályok értelmében a szülő kérésére (írásos kérelem alapján) és igénye szerint a bölcsőde előzetes igénybejelentés alapján időszakos gyermekfelügyeletet biztosít bölcsődés korú gyermekeknek és testvérüknek maximum 3 éves korig.

A szülő előzetes bejelentés alapján kérheti, hogy gyermeke adott napokon, vagy egy-egy alkalommal (akár néhány órára is) a gyermekfelügyeleti csoportba mehessen, térítési díj fizetése ellenében. Lehetőség szerint a gyermek a szülővel együtt előzetesen ismerkedik a leendő új környezettel és a kisgyermeknevelőkkel.

A szolgáltatás hétköznapokon, bölcsődei nyitvatartási időben vehető igénybe.

**Folyamata:**

A szülő előzetes kérése (kérelme) alapján a bölcsőde szolgáltatási egységében szervezik meg a gyermek felügyeletét. A szolgáltató egység tagbölcsőde vezetője rögzíti a gyermek személyi adatait, a szolgáltatás igénybevételének napját, időtartamát és azt, hogy kinek adható ki a gyermek, kit és hol lehet értesíteni sürgős esetekben.

**Személyi feltételei:**

A szolgáltatási egység kisgyermeknevelői/dolgozói biztosítják a szolgáltatást a megfelelő munkarend kialakításával. A csoportösszetétel változékonysága, a széles skálán mozgó elvárások, igények kezelése, a szülőkkel való kapcsolat jellegzetessége kiemelkedően magas szintű ismereteket, szakmaiságot és rugalmasságot igényel a kisgyermeknevelők részéről.

**Tárgyi feltételei:**

A bölcsőde meglévő tárgyi feltételeivel valósítjuk meg a feladatot. A szolgáltató egység berendezése, felszerelése, a 0-3 éves korosztály szükségleteihez igazodik.

**8. A korosztályra kifejlesztett korszerű táplálkozás**

Az egészségügyről szóló 1997. évi CLIV. törvény, valamint a táplálkozás-egészségügyi előírásokról szóló 37/2014.(IV.30.) EMMI rendelet előírja a bölcsődések életkorának, szükségletének megfelelő minőségű és tápértékű, az egészséges táplálkozás követelményeinek megfelelő étkezést.

A bölcsődei étkezést a Fenntartó vállalkozási szerződés útján biztosítja. A vállalkozó kötelezettséget vállalt arra, hogy a közétkeztetési szolgáltatást egy szakcégtől elvárható gondossággal, a vonatkozó érvényes jogszabályok és szakmai követelmények figyelembevételével I. osztályú minőségben teljesíti, amelyhez a szükséges szakmai, személyi és tárgyi feltételeket, eszközöket és érvényes engedélyeket a teljesítés időtartama alatt biztosítja, saját tevékenységére MSZ EN ISO 9001.2015; MSZ EN OSO 22000:2005, vagy ezekkel egyenértékű rendszert, továbbá HACCP rendszert működtet.

Minőségpolitikánk szerint, küldetésünk a külső céggel közösen, olyan gyermekre szabott minőségi élelmezési ellátás biztosítása, mely a legegészségesebb az adott korosztály számára és mely kiküszöböli az ételeredetű megbetegedéseket.

**9. Szakmai felkészültsége biztosításának módja, formája: továbbképzések**

A 9/2000. (VIII. 4.) SzCsM rendelet a személyes gondoskodást végző személyek továbbképzéséről és a szociális szakvizsgáról, a 8/2000. (VIII. 4.)SzCsM rendelet a személyes gondoskodást végző személyek adatainak működési nyilvántartásáról szóló előírások alapján tervezzük és szervezzük a kolléganők négyéves kötelező akkreditált továbbképzési tervezetét.

A fenti rendeletek írják elő a személyes gondoskodást végzők továbbképzési kötelezettségét és a teljesítés lehetőségét. A képzési ciklus alatt a felsőfokú végzetség esetén 80, egyéb szakképesítés esetén 60 továbbképzési pontot kell megszerezni.

A **kötelező továbbképzések** tervezése a fentiek figyelembevételével, előre meghatározott ütemterv alapján történik. A továbbképzések témáinak kiválasztásánál lehetőséget biztosítunk a kisgyermeknevelőknek, hogy érdeklődési körüknek megfelelően vegyenek részt azokon, melyről továbbképzési ütemterv készül.

Célunk a továbbtanulás ösztönzése felsőfokú végzettség megszerzéséhez, hogy mihamarabb a pedagógus-életpálya modellhez tudjanak csatlakozni a kollégák.

**10. Intézményekkel való együttműködés, fontosabb kapcsolatok**

A bölcsőde a Gyvt. hatálya alá tartozó intézmény, a gyermekvédelmi rendszerben jelző funkciót lát el. A törvény kötelezettséget jelent minden gyermek gondozásában részt vevő gondozó számára.

Szorosan együttműködünk mindazon intézményekkel, személyekkel, akikkel a gyermekek ellátása során kapcsolatba kerülünk.

* A védőnőkkel való kapcsolat szinte mindennapos, a jelentkezéstől kezdve az óvodai kezdésig, sőt azután is. Év közben többször látogatják az általuk gondozott gyermekeket, érdeklődnek fejlődésük iránt, kapcsolatot tartanak a családokkal. Részt vesznek a felvételi kérelmek elbírálásakor, mivel fontos információkkal rendelkezhetnek a hátrányos helyzetű gyermekekről, illetve egyes felvételi kérelmek indokoltságáról.
* A gyermekvédelmi feladatok ellátásában együttműködünk a ceglédi Gyermekjóléti Központtal gyermekveszélyeztetés, bántalmazás esetén - azonnal jelzéssel élünk irányukba. Az elmúlt évben több alkalommal is jelzőrendszeri megbeszélésen vettek részt az intézmény tagbölcsőde vezetői.
* Az óvodákkal évek óta jó munkakapcsolatot ápolunk. Terveink között szerepelt és szerepel, hogy a jövőben,- közös szülői értekezletet szervezzünk az óvodába távozó gyermekek szülei részére. Az óvónők a bölcsődében ismerkednének leendő óvodásaikkal, a kisgyermeknevelők pedig csoportosan kísérnék el a gyermekeket az óvodákba. Ezzel csökkentenénk a gyermekeknél jelentkező, intézményváltásból eredő nehézségeket.
* Kölcsönös, jó együttműködés jellemez bennünket a Ceglédi Közös Önkormányzati Hivatal munkatársaival, és a környező településeken lévő bölcsődékkel.

**11. Érdekvédelem**

A bölcsődei ellátás kérelmezésekor annak feltételeiről a gyermek törvényes képviselőjét minden esetben tájékoztatni kell. Az ellátás során biztosítani kell az egyenlő bánásmódhoz, az élethez, emberi méltósághoz, faji-, vallási hovatartozáshoz való jogot a gyermeknek, és a családjának is. Az ellátást igénybevevő családját megilleti a személyes adatainak védelme, valamint a magánéletével kapcsolatos titokvédelem. Különösen a gyermekeket, akik életkoruknál fogva kiszolgáltatottak. A szülőknek joguk van az intézmény működésével, gazdálkodásával kapcsolatos legfontosabb adatok megismeréséhez. Az igénylő családok számára ismertté kell tenni a gyermekjogi képviselő, valamint a gyermekvédelmi felelős nevét, elérhetőségét, és hivatali idejét. A gyermekjogi képviselő a személyes gondoskodást nyújtó ellátást biztosító intézményi elhelyezést igénybevevő számára biztosít segítséget jogai gyakorlásában. A gyermekvédelmi felelős preventív családvédelmi munkájáról a szülőket tájékoztatni kell.

A gyermeki jogok védelme minden olyan természetes és jogi személy kötelessége, aki a gyermek nevelésével, ellátásával, ügyeinek intézésével foglalkozik. Különös gondot fordítunk a gyermekek jogainak sérthetetlenségére, valamint a szülők, törvényes képviselők, és a bölcsődei dolgozók állampolgári, alkotmányos jogaira.

Tevékenységünket a vonatkozó gyermeki és szülői jogok és kötelességek figyelembevételével végezzük.

**Panasszal élhet** a gyermek szülője, vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek, a házirendbe foglaltak szerint, az intézmény vezetőjénél, vagy az érdekképviseleti fórumnál:

*-* az ellátást érintő kifogások orvoslása érdekében,

*-* a gyermeki jogok sérelme, továbbá az intézmény dolgozói kötelezettségszegése esetén,

*-* Gyvt. 136/A. § szerinti iratbetekintés megtagadása esetén.

Az intézményvezető, vagy az érdekképviseleti fórum a panaszt kivizsgálja – tájékoztat a panasz orvoslásának módjáról.

1. **Érdekképviseleti fórum**

A gyermekek védelméről és a gyámügyi igazgatásról szóló 1997. évi. XXXI. törvény értelmében, a bölcsődei ellátásban részesülők érdekeinek védelmében az intézmény érdekképviseleti fórumot köteles működtetni.

1. **Az érdekképviseleti fórum tagjai**

* a nevelési egységeket képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

Az aktuális tagok névsorát jól látható helyen a szülők tudomására kell hozni.

1. **Az érdekképviseleti fórum feladata**

Az intézménnyel jogviszonyban állók és az ellátásra jogosultak érdekeinek védelme.

Dönt a hatáskörébe tartozó ügyekben.

A hozzá benyújtott panaszok és a hatáskörébe tartozó ügyek vizsgálata, döntés.

Intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél.

Az intézmény alaptevékenységével összhangban végzett szolgáltatások tervezésére, működtetésére, valamint az ebből származó bevételek felhasználására vonatkozó javaslattétel.

A házirend elfogadásánál egyetértési jog gyakorlása.

1. **Az érdekképviseleti fórum működése**

A gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelme,
* az intézmény dolgozóinak kötelezettségszegése esetén.

Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

**A Tagbölcsőde dolgozóinak érdekvédelme:**

A jelenleg dolgozók közül mindenki tagja a Közalkalmazotti Tanácsnak, melynek elnöke aktívan részt vesz az intézmény Vezetői Tanácsának értekezletein, ahol beszámol az esetleges problémákról, illetve a kapott információkat továbbítja a közalkalmazottak felé.


**12. Ellenőrzés és értékelés**

Szakmai programunk megvalósítása, céljaink elérése a mindennapi teljesítések során válik sikerré.

Ehhez azonban elengedhetetlenül fontos, hogy az egész folyamat hatékonyságát, megvalósíthatóságát, ill. a lezárult rövidebb szakaszok minőségét ellenőrizhetővé tegyük.

Fontosnak tartjuk, hogy munkánk ellenőrzéséhez használjunk vagy kitűzzünk egy olyan mércét, amely akár számunkra, akár külső szemlélő számára megmutatja munkánk eredményességét. Programunk, nevelési módszereink, gyermekekhez való hozzáállásunk akkor mondható sikeresnek, ha minden gyermek, minden nap, a maslow-i szükséglet – piramis által megfogalmazott életszükségleteket megfelelő módon tudja kielégíteni.

„**A bölcsődék Maslow-i piramisa:**



A piramis minden egyes szintjét meg kell valósítania és át kell élnie nap, mint nap minden kisgyermeknek. A piramis alapja, hogy a gyermek fiziológiai szükségletei minden nap kielégítésre kerüljenek. Ha szomjas valaki, azonnal kapjon inni, ha fáradt, legyen módja lepihenni. A gyermek biztonságérzetét növeli, ha közérzete jó; szerető, gondoskodó felnőttek tevékenykednek körülötte. Könnyen elfogadja az új dolgokat, szívesen jár közösségbe, nem beteges, derűs, nyugodt. A biztonság érzete a kapcsolatokban is jól mérhető. Egy nyugodt, kiegyensúlyozott gyermek nyitott a felnőttekkel és társaival egyaránt. Ha gondja van, mer segítséget kérni, ha szólnak, hozzá nem retten meg, nem szorong. Megszokta, hogy róla mindig jót tételeznek fel. Nem „fekete bárány”, így ha valamit rosszul cselekszik, ezt meg lehet vele beszélni. Nem magányos, társkapcsolatai jól meghatározhatók. A gyermek sikerességét tevékenységei mutatják. Önállósága ütemesen fejlődik. Játéka változatos, felszabadult, vidám. Ha nem sikerül valami, akkor nem adja fel a próbálkozást, hanem kitart a tevékenység mellett. A siker megélése segíti a gyermeket mentális fejlődésében, önmegvalósító lesz. Saját ötletei vannak, amiket bátran próbál kivitelezni. Ez a bölcsődés korú gyermekeknél éppúgy megfigyelhető, mint óvodás társaiknál. Az első megépített torony összerakásának élménye, felér az alkotás örömével. A sikerorientált gyermekek neveléséhez a körülöttük levő felnőttek felelőssége, szakmai elhivatottsága nélkülözhetetlen”.

**Fontosnak tarjuk még a csapatmunkát is:**

* szakmailag közel egyformán képzettek vagyunk, az elvárások hasonlóak minden csoportban
* tudjuk, hogy akkor vagyunk sikeresek, ha értjük egymás szemvillanását is
* megtanultuk, egy kollektívában sikeresen dolgozni csak úgy lehet, ha csapatként működünk munkánk azért eredményes, mert kiegyensúlyozott a csapat, jól ismerjük egymás fizikai és szellemi képességét
* a nálunk dolgozók meg tanultak egymásra figyelni, kisszerű dolgokon felülkerekedni,

egymásra hangolódva őszintén, de kritikusan végezni a munkájukat

* hitvallásunkban a legfontosabb, hogy emberi kapcsolatainkban az emberi méltóság a

legfontosabb.

Tagbölcsőde belső kapcsolatrendszerének fejlesztése céljából, illetve a csapatépítésre és a hatékonyabb kommunikáció fejlesztésére, valamint a szakmai kompetencia erősítése céljából és az egyéni motiváltság növelése érdekében a tagintézmények tagbölcsőde vezetővel közösen szakmai megbeszéléseket/fórumokat (teamet) tartottunk/tartunk. Legfőbb célunk, hogy a kollégák megismerjék egymás szakmai elképzeléseit, segítsék egymás munkáját, elfogadják az új (szakmai) elvárásokat és bővítsék ismereteiket.

**13. Tájékoztatás módja**

A szülőket, az érdeklődőket folyamatosan szóban, írásban, esetenként szóróanyagokon keresztül is tájékoztatjuk az aktuális programjainkról, eseményeinkről.

A helyi önkormányzatot, mint fenntartót a pályázati beszámolók és az intézmény éves beszámolójának keretén belül tájékoztatjuk munkákról és a sikereinkről.

Bölcsődénkben előforduló programokról a helyi kábeltelevízió tájékoztatja a város lakosságát.

Mindezek mellett a helyi újságokban/folyóiratokban is jelentek meg már cikkek programjainkról, pl.: Panoráma.

Tervezünk egy web-oldal létrehozását is, amely még közvetlenebbé és nyitottabbá tenné a kapcsolatot a város lakossága és bölcsődénk között.

**14. Az intézmény jövőképe**

A közeljövőben a realitásokat figyelembe véve a már működő, vagy jelenleg beindítás alatt álló szolgáltatások megtartása, megszilárdítása és működtetése a cél. Ezen szolgáltatás stabilizálása mellett csak olyan új szolgáltatások bevezetését tervezünk, amely finanszírozása biztosított, igénybevevői oldalról is támogatott, illetve a jelenlegi szakembergárdával, és a jelenlegi tárgyi feltételek mellett megvalósíthatók.

Az új szolgáltatások bevezetésénél reagálni lehet a társadalom változásaira, a felmerülő igényekre, vagy a még meg nem oldott problémákra. Véleményem szerint, e szolgáltatásoknak a szerepe elsősorban abban fog állni, hogy kiegészítsék, sokszínűvé tegyék a meglévőket, illetve plusz anyagi forrássá váljanak az intézmény számára.

Így például: a szakmai törekvésünk arra felé irányul elsősorban, hogy a Védőnői Szolgálattal közösen a bölcsőde „nyitott intézménnyé” váljon és a kisgyermekes családoknak, minél szélesebb körű segítséget nyújtson.

A következő szolgáltatásokat tervezzük bevezetni, melyekkel színesebbé lehet tenni az intézmény életét:

* ***gyermekpszichológusi tanácsadás:*** Cegléd Város Önkormányzatának Képviselő-testülete 288/2011. (IX.22.). Ök. határozatával döntött 1 fő pszichológus szakember alkalmazásáról. A főfoglalkozású pszichológus szakember helyét a Bölcsődei és Védőnői Igazgatósághoz rendelte, ahol a gyógyító- megelőző alapellátás területén tevékenykedik. Ezzel lehetőség nyílt arra, hogy az intézményben esetlegesen felmerülő problémák orvoslása megtörténjen.
* a ***délutáni gyermekfelügyelet, játszóház***, ahol a gyermekek kötetlen formában ismerkedhetnek a közösségi élettel, tapasztalatokat szerezhetnek a társas- kapcsolatok terén, vagy esetenként, ha az anyának elfoglaltsága akad- és a családon belül nem tudja megoldani a gyermek felügyeletét- a gondozásban és nevelésben jártas szakemberekre bízhassa gyermekét. Erre a szolgáltatásra építve lehetne kialakítani a későbbiekben az ún. ***Baba hotelt, illetve a hétvégi ügyeletet*.**
* ***Fejlesztő játékok kölcsönzése bérlése***: bizonyos gyermekek számára nagyon fontos a fejlesztő játékkal való folyamatos „munka”. Sajnos vannak olyan családok, akik nem engedhetik meg maguknak- anyagi okok miatt, hogy megvegyek a drága, de igen hasznos fejlesztőjátékokat, ezért lehetne bevezetni az intézménynél e játékok kölcsönzését, bérlését.
* ***Baba-Mama klub****:* A városban és városkörnyéken GYED-en, GYES-en lévő kismamák és gyermekeiknek teremt a gyermek korának és tevékenységi igényének megfelelő elfoglaltságot. A várandós anyák, a kisgyermekes szülők, valamint a GYES-en lévők a gyermek-vállalással újfajta élethelyzetben találják magukat, amely az eddigiektől teljesen eltérő szerep-elvárásokat, feladatokat támaszt velük szemben. Mivel csak átmeneti időszakról (2-3 év) van szó, a klub célja éppen abban rejlik, hogy ebben az időszakban felmerülő feszültségek oldását, a kulturális, szociális, emocionális szükségletek kielégítését szakemberek segítségével tudják megoldani.

A változatos játéklehetőségek, ismerkedés az együttjátszás vonzó lehetőséget teremt a gyermekes szülőknek. A foglalkozásokon időnként előadásokat és konzultációkat is szervezhetünk más szakemberekkel. (pedagógus, orvos, bölcsődevezető, élelmezésvezető, kisgyermeknevelő).

* ***Szülésre felkészítő torna, Baba-Mama torna, Babamasszázs, Intim torna***: a védőnők segítségével, olyan programsorozatot lehet elindítani ebben a témában, mely az egészség megőrzése mellett elsősorban a mozgást célozná meg. A foglalkozások alkalmával – a szakszerűen végzett mozdulatsorok/tornák következtében- fejleszthető a mozgáskultúra, bizonyos egészségügyi problémák enyhíthetők, vagy erősödik az édesanya- gyermek kapcsolat.

Az új szolgáltatások az alapellátások mellett vehetők majd igénybe. A feltételrendszerét normatív támogatásokból, pályázati úton nyert forrásokból, illetve külön térítési díj ellenében kínáljuk a jövőben.

**15. Mellékletek**

**A Nefelejcs Utcai Tagbölcsőde szakmai programját kiegészítő melléklet:**

3. számú melléklet: A bölcsőde HÁZIRENDJE

4. számú melléklet: Megállapodás tervezete

***V. Védőnői Szolgálat szakmai programja***

Címe: 2700 Cegléd, Rákóczi út 7.

Csoportvezető védőnő: Dr. Galambosi Jánosné

Telefonszám: 06-53/322-826

A védőnői hálózat életre hívását elsősorban (Országos Stefánia Szövetség az anyák és csecsemők védelmére 1915-ben) a csecsemőhalandóság és az akkori korszak fertőző betegségeinek csökkentése szorgalmazta.

A védőnőképzés fejlődésével, felsőfokú szintre való emelésével (1975-ben) lehetővé vált, hogy a preventív ellátásban nagyobb önállósággal és felelősséggel legyenek képesek részt venni a védőnők. Ma már feladatukat önállóan végzik, szorosan együttműködve a házi orvossal, szülész-nőgyógyász szakorvossal, házi gyermekorvossal, az iskola-orvossal, a gyermekjóléti szolgálatokkal, az oktatási- nevelési intézményekkel és a civil szervezetekkel.

A védőnői ellátás az évek során számtalan átalakulás jellemezte, az elvárások és a feltételek is többször változtak.

Cegléden a Védőnői Szolgálat közel 50 éves múltra tekint vissza, mely többszöri átszervezést követően 2007. október 1.-től a Bölcsődei és Védőnői Igazgatóságnál folytatja tevékenységét.

A védőnők a jogszabályok, és a szakma szabályai alapján komplex gondozást végeznek az alapellátás keretében a családok otthonában és a védőnői tanácsadóban, valamint közösségi – egészségfejlesztésre alkalmas – helyszíneken.

A védőnők elsődleges és kiemelkedő feladata a preventív munka, az egészségi állapot megőrzése, fejlesztése. Az ifjúság egészségének védelme kiemelt területe a népegészségügyi programnak, melynek célja, már a fogamzástól biztosítani az egészséges élet lehetőségét mindenkinek.

Az egészségnevelés, a védőnői tanácsadás a védőnő alapfeladata, kötelezettsége, felelőssége.

**A védőnői munka módszere a gondozás**.

A prevenció területén a védőnői ellátás lényege: az egészség megőrzése, fejlesztése, a betegségre utaló tünetek, kapcsolódó betegségek korai felismerése, a rászorultak gondozást végző orvoshoz történő irányítása és nem utolsó sorban a megfelelő életvezetési tanácsokkal való ellátása.

**A VÉDŐNŐ A GONDOZÁSI FELADATAIT ÖNÁLLÓAN VÉGZI, MUNKÁJÁÉRT TELJES FELELSŐSSÉGET VÁLLAL!**

**Védőnői ellátás területei:**

1. Iskoláskorú gyermek védőnői ellátása
2. Iskola- és ifjúság-egészségügyi orvosi és védőnői ellátás (középiskolákban)

**A védőnői munka küldetése:**

- az egészségi állapot támogatása, fejlesztése

- egészségi állapot megőrzése

- az egészség visszaszerzésének elősegítése

- a további egészségi állapot romlásának megakadályozása

- a gondozottak lelki és szociális támogatása

**NŐVÉDELEM -** ezen belül:

A nővédelem alapvető célja a leendő anyák és általában a nők egészségének védelme. A családtervezéssel kapcsolatos tanácsadás, az anyaságra való felkészítés segítése, a lakossági célzott szűrővizsgálatok szervezésében részvétel. A nővédelmi gondozást a védőnő családlátogatás és várandós gondozás keretein belül valósítja meg.

**IV. 1. ISKOLÁS, ILLETVE TANKÖTELES KORÚ GYERMEK VÉDŐNŐI ELLÁTÁSA**

**Ellátandó Iskolák:**

* Ceglédi Táncsics Mihály Általános Iskola
* Várkonyi István Általános Iskola
* Szent Kereszt Katolikus Általános Iskola és Óvoda
* Ceglédi Református Általános Iskola és Óvoda
* Losontzi I. Egységes Gyógypedagógiai Módszertani Intézmény, Szakiskola, Készségfejlesztő Iskola és Kollégium

Feladatainkat előre–orvossal, iskolaigazgatóval- egyeztetett részletes munkaterv alapján végezzük.

Az iskola-egészségügyi tevékenység keretében a védőnő által önállóan ellátandó feladatok:

1. Alapszűrések végzése a vonatkozó módszertani irányelv szerint:

- testi fejlődés (súly, hossz, mellkörfogat),

- pszichomotoros, mentális, szociális fejlődés,

- érzékszervek működése (látásélesség, színlátás, hallás),

- mozgásszervek szűrése (lúdtalp, gerincelváltozások),

- golyvaszűrés,

- vérnyomásmérés.

2. A gyermekek, tanulók személyi higiénéjének ellenőrzése, testi, szellemi fejlődésük ellenőrzése, regisztrálása.

3. Elsősegélynyújtás.

4. Az orvosi vizsgálatok előkészítése.

5. A védőoltásokkal kapcsolatos szervezési, előkészítési feladatok elvégzése.

6. A krónikus betegek, magatartási zavarokkal küzdők életvitelének segítése.

7. Részvétel az egészségre nevelés oktatásában elsősorban az alábbi témákban: az egészséggel kapcsolatos alapismeretek (személyi higiéné, egészséges életmód, betegápolás, elsősegélynyújtás), családtervezés, fogamzásgátlás, szülői szerep, csecsemőgondozás, szenvedélybetegségek megelőzése.

8. Testnevelés, gyógytestnevelés, technikai órák, iskolai helyiségek és környezet, az étkeztetés higiénés ellenőrzésében való részvétel.

9. Kapcsolattartás a szülőkkel (szülői értekezlet, családlátogatás).

10. Pályaválasztás segítése.

11. Az elvégzett feladatok dokumentációjának vezetése (egészségügyi törzslapok, ambuláns napló, védőoltások, szakorvosi beutalások, veszélyeztetettek nyilvántartása stb.).

**Kötelező feladatok:**

* 1,2,4,6,8,(9),10,12 évfolyamokban védőnői és orvosi vizsgálatok előkészítése, lebonyolítása, adminisztrálása
* A kiszűrtek krónikus betegek nyomon követése
* A 6. és 7 osztályokban védőoltás előkészítése, lebonyolítása, adminisztrálása.
* Ebédlők, öltözők, WC-k ellenőrzése / 2 alkalommal/ hiányosságok feltárása, intézkedési terv elkészítése
* Elsősegélyben részesíteni tanulókat- esetleg felnőtteket
* Védőnői fogadó órák tartása, gyermekek, ill. szülők részére
* Szülői értekezleteken való részvétel, igény esetén.
* Intézkedések különböző hivatalok felé.
* Családlátogatás (gyermekvédelmi felelőssel, osztályfőnökkel közösen-probléma esetén).
* Előadás tartása, kötelező témakörökben, ill. felkérésre kompetenciákba tartozó témákban.
* Tisztasági vizsgálat évente minimum háromszor /”tetűirtás” végzése/

**Egyéb feladatok:**

* 1,3,5,7,9,11 évfolyamokban védőnői szűrővizsgálat előkészítése, elvégzése, adminisztrálása.
* Védőnői információs anyagok rendszeres kihelyezése /tanári szoba/, védőnői faliújság.
* Iskolai ünnepségeken részvétel /elsősegélynyújtás/
* Oltások előtt szülők értesítése, írásban.
* A szűrővizsgálatok előtt szülőktől tájékoztatás kérés a gyermek egészségi állapotáról.
* A gyerekekről percentil táblázat vezetése.
* Kapcsolattartás: területi, ifjúsági védőnők, ÁNTSZ, gyermekorvosok, szakorvosok, nőgyógyászat, pszichológus, fejlesztőpedagógus, gyógytornász, gyámhatóság, család- gyermekjóléti szolgálat/központ, Magyar Vöröskereszt, Rendőrség, Pedagógiai Szakszolgálat, Mozgássérültek helyi Szervezete stb.
* Iskolai büfé, ital automatával kapcsolatos megbeszélések, ajánlás elkészítése.
* Csecsemőgondozási tanfolyam tartása.
* Az intézmények nyertes egészségnevelő, egészségfejlesztő pályázatainak megvalósításában aktív részvétel.

**IV. 2. ISKOLA ÉS IFJÚSÁG\_EGÉSZSÉGÜGYI ORVOSI ÉS VÉDŐNŐI ELLÁTÁS**

**Iskolaorvosi ellátás biztosítása:**

* Ceglédi SZC Bem József Műszaki Technikum és Szakképző Iskola
* Ceglédi SZC Unghváry László Kereskedelmi és Vendéglátóipari Technikum és Szakképző Iskola
* Ceglédi Kossuth Lajos Gimnázium
* Ceglédi SZC Közgazdasági és Informatikai Technikum és Szakképző Iskola
* Török János Református Oktatási Központ Patkós Irma Művészeti Szakgimnáziuma
* Török János Református Oktatási Központ - Általános Iskola, Gimnázium, Szakgimnázium, Technikum, Szakképző Iskola és Bölcsőde
* Dózsa György Kollégium

**Iskola-egészségügyi Szolgálat alapfeladatai:**

1./A középiskolás tanulók részletes orvosi vizsgálata meghatározott időszakokban

/részletes anamnézis, dokumentálás/

2./ Szakmunkás tanulók beiskolázás előtti szakmai alkalmassági vizsgálata.

3./ A tanulók személyi higiénéjük ellenőrzése, különös tekintettel a kollégiumban

/szünidők után közvetlenül/

4./ Idült betegek, testi-és érzékszervi fogyatékosok gondozásba vétele, ellenőrzése.

5./ A tanulók sporttal kapcsolatos iskolaorvosi feladatok ellátása, versenyengedélyek

kiállítása. Iskolai sportrendezvények felügyelete.

6./ A tanulók egészségügyi állapotának megfelelő, és a rehabilitációt szolgáló testnevelési

csoportbeosztás készítése.

7./ Gyógy-testneveléssel kapcsolatos teendők végzése.

8./ A tanulók gyakorlati oktatásával kapcsolatos munkahelyi körülmények figyelemmel

kísérése.

9./ Védőoltások megszervezése, végzése.

10./ Járványügyi előírások betartása, fertőző betegségek esetén, az elrendelt járványügyi

előírások ellenőrzése.

11./ Munkavédelmi szemlén való részvéte.

12./ Egészségnevelő tevékenység.

13./ Az iskolában bekövetkező balesetek, sérülések, heveny megbetegedések elsődleges

ellátása, háziorvoshoz vagy kórházba való irányítása szükség szerint.

14./ Fogadóórák-tanácsadás tartása az oktatási intézményben.

Az oktatási intézménybe járó gyermekek gondozása folyamatos. Ami a gyermek életkori - egyéni szükségleteinek megfelelően, elsődlegesen az oktatási intézményben a pedagógusok, az iskolát ellátó orvos, a szülő, (illetve a törvényes képviselő) tájékoztatásával, és közreműködésével valósul meg.

A tevékenység családlátogatásokra, tanácsadásra, egyéb közösségi programokra épül.

A szakmai tevékenység kiterjed a tankötelezettségi életkorra, függetlenül attól, hogy a gyermek az oktatást folyamatosan vagy magántanulóként veszi igénybe.

Az oktatási intézménybe járó gyermekről a védőnő nyilvántartást vezet, mely tartalmazza a történéseket és a változásokat. Az iskolaváltáskor az iskolát ellátó védőnő információt szolgáltat az új oktatási intézményt ellátó védőnő felé.

A munkaterv kialakítása a szakmai elvárásoknak megfelelően az oktatási intézmény vezetőjével, és annak orvosával egyeztetve történik.

A munkaterv változtatása esetén ismételt egyeztetés szükséges.

Az oktatási intézményt ellátó védőnő kapcsolatot tart: a gyermek lakóhelye szerinti területi védőnőjével, az oktatási intézményt ellátó orvossal, pedagógusokkal, ifjúságvédelmi felelősökkel és a gyermek szükségleteiből adódó egyéb hivatalos szervekkel.

A védőnő feladata a gondozási folyamat zavartalan lebonyolítása. Ennek érdekében a gyermek szüleinek/törvényes képviselőjének folyamatos tájékoztatását végzi, megbeszélve velük a szükség szerinti háziorvos/szakorvoshoz, illetve nevelési intézmény szakembereihez való irányítását.

A védőnő kiemelt figyelmet fordít a gyermek pszichoszomatikus fejlődésére, a szocializációjára, pályaválasztás előkészítésére, gondoskodik a szűrővizsgálatok, a védőoltások megtörténtéről, és az életkornak megfelelő egészséges életmódra nevelésről, felvilágosításról, az érvényes jogszabályok, szakmai irányelvek és protokollok figyelembevételével.

**Működés feltételei**

Az iskolaorvosi ellátás az iskolákban, illetve a központi rendelőben történik**.**

A rendelőnek van érvényes működési engedélye. Az orvosi dokumentáció vezetése naprakészen történik. Az irattári anyagot – tanulók dokumentációját - 30 évig irattárban kell megőrizni.

Az ifjúsági védőnők fogadó órát tartanak a középiskolákban- osztályfőnöki óra keretében előzetes idő- és témaegyeztetés után előadást tart a kért témakörben.

**IV. 3. DOKUMENTÁCIÓ**

**A szolgáltatásokhoz kapcsolódó dokumentáció:**

A gondozott ellátásával kapcsolatos adatokat az egészségügyi dokumentáció tartalmazza.

Az egészségügyi dokumentációt úgy kell vezetni, hogy az a valóságnak megfelelően tükrözze az ellátás folyamatát.

Dokumentációs kötelezettségének az l997. évi CLIV. törvény 24. §, és 136. §, valamint a Szakterületre vonatkozó mindenkori jogszabályokban meghatározott módon eleget tesz, és biztosítja a jogszabályban előírt jogok érvényesülését.

Védőnők által használt nyomtatványok:

* iskolások és óvodások egészségügyi törzslapja
* iskolai munkahelyi és munkaidő beosztás
* védőoltási kimutatás
* kimutatás az oktatási intézményben a tanulók védőoltásáról
* kimutatás ….. a betegség megelőzése céljából végzett védőoltásokról
* egészségügyi nyilvántartó lap
* kimutatás a felmentésekről…… az évben
* törzslap kérő
* jelentés …. a tanévben végzett iskola-egészségügyi munkáról
* védőnői jelentés összesítő
* látogatások előjegyzési könyve
* családi boríték
* tanácsadások munkalapja
* oltási idéző
* státus és epikrízis lap
* védőoltási könyv 14 év feletti személyek részére

A dokumentáció tartalmi követelményeit a 49/2004.(V.21.) ESzCsM rendelet 8. sz. melléklete szabályozza.

A védőnő kötelessége a tevékenysége során szerzett információk megőrzése, az adatok jogszabályokban rögzített módon történő kezelése. A jogszabályokon túl különös figyelmet igényel a védőnői gondozásban az egyének és családok intimitásának megőrzése Egészségi állapotukra és szociális helyzetükre vonatkozó adatokat csak az arra jogosulttal közlik és bizalmasan kezelik. /1997. évi CLIV. tv. 25.§ és 138.§/

**IV.4. SZEMÉLYI FELTÉTELEK**

2006. január 1.-től Cegléden kialakításra került és 291/2014. (XII.18.) ÖK. határozattal módosított: 12 területi védőnői körzet, 5 iskolai és 4 ifjúsági státusz. A 12 területi védőnői körzet 2023. július 1 napjától megszűnt. (Az egészségügyi alapellátásról szóló 2015. évi CXXIII. törvény (továbbiakban: Eatv.) 23§ (2) bekezdése alapján)

A finanszírozásunk ezzel a döntéssel vált a legoptimálisabbá az NEAK részéről.

A Szolgálat engedélyezett létszáma: 9 fő +1 fő iskolaorvos+ 1 fő kisegítő munkatárs

|  |  |  |
| --- | --- | --- |
|  | 2025. január 01-től | Betöltött státusz |
| Iskolai védőnői státusz | 5 | 5 |
| Ifjúsági védőnői státusz | 4 | 3 |

Valamennyi kolléganő rendelkezik a feladat ellátásához szükséges, előírt felsőfokú végzettséggel. Szakmai ismeretünket folyamatosan tovább fejlesztjük, bár a financiális korlátok miatt a meghirdetett továbbképzéseken, csak korlátozott létszámban tudtunk részt venni.

Pályakezdő védőnőinknek egy kicsit jobb feltételeket tudtunk biztosítani /szolgálati lakás, albérlet / más településekről bejáróknak a gépkocsi használatot.

**IV.5. ELLENŐRZÉS**

PVKH Ceglédi Járási Hivatal Népegészségügyi Osztály (régi: ÁNTSZ) járási vezető védőnője minden évben többször is szakmai ellenőrzést tart a Szolgálatnál, ilyenkor értékeli az összes (iskolai, ifjúsági) védőnő munkáját. Az egyéni ellenőrzést követően, összesíti a szakmai munka eredményességét és felhívja a figyelmet az esetleges problémákra, illetve irányt mutat a szakmai munka minőségének javítására.

**IV.6. KÉPZÉS, TOVÁBBKÉPZÉS**

Minden kolleganő rendelkezik a feladat ellátáshoz szükséges felsőfokú szakirányú végzettséggel.

Szakmai tudásunkat továbbképzéseken, konferenciákon való részvétellel igyekezünk szinten tartani, tovább fejleszteni.

**A 63/2011.(XI.29.) NEFMI rendelet** szabályozza az egészségügyi szakdolgozók továbbképzését.

Az első továbbképzési időszak kezdete az Egészségügyi Szakdolgozók Működési nyilvántartásába történő felvételének napja, a további időszakok kezdete az egészségügyi szakdolgozó működési nyilvántartásának az Eü.tv. 113.§ (6) bekezdése alapján történő megújításának napja.

A védőnők a továbbképzési időszak alatt összesen 150 pontot kell teljesítenie.

A továbbképzési pontok elméleti (mely lehet: kötelező, illetve szabadon választható) továbbképzések és gyakorlatok keretében szerezhetők meg.

A gyakorlati rész teljesítéséhez egy év gyakorlati idő pontértéke: 20 pont.

Az iskolaorvosnak egy továbbképzési időszak alatt összesen: 250 pontot kell teljesítenie a 64/2011.(XI.29) NEFMI rendelet az orvosok, fogorvosok, gyógyszerészek és az egészségügyi felsőfokú szakirányú szakképesítéssel rendelkezők folyamatos továbbképzéséről-alapján.

**IV.7. TÁRGYI FELTÉTELEK**

Évekig tartó próbálkozás után 2008-ban sikerült megvalósítani a Védőnői Szolgálat egy telephelyre való költözését, ami a Cegléd, Rákóczi u. 7. szám alatt a Rendelőintézet III. emeletén helyezkedik el. Az iskola- és ifjúság-egészségügyi védőnői feladatok ellátásához a köznevelési intézmények adnak helyet.

**IV. 8. MELLÉKLETEK**

**A Védőnői Szolgált szakmai programját kiegészítő mellékletek:**

5. számú melléklet: A védőnői ellátás általános folyamatábrája

6. számú melléklet: A Védőnői Szolgálatnál dolgozók névsora iskolára bontva

***V. Pszichológusi munka szakmai programja***

Címe: 2700 Cegléd, Jászberényi út 9.

Plusz feladatként működtetet preventív szolgáltatás a 288/2011. (IX.22.) Ök. határozat

alapján.

**Szolgáltatás célja:**

A gyógyító-megelőző alapellátás szakmai munkáját segítve végzi preventív munkáját.

A 0-18 korúak lelki jelenségeinek, törvényszerűségeinek megfigyelése, tanulmányozása, vizsgálata. (pl.: megismerési folyamatokat, a gondolkodást, érzelmeket stb. illetve az emberi viselkedés természetét.)

**Pszichológus feladatai:**

Mindenkori munkavégzésében a Pszichológus Szakmai Etikai Kódex alapelvei az irányadók. A Kódex alapelvei az ellenőrzési és beszámolási kötelezettségeinek tartalmi vonatkozásaira is érvényes.

**Szakmai feladatok:**

* kapcsolatfelvétel a házi-gyermekorvosok által küldött 0-18 éves gyermekekkel/fiatalokkal és gondviselőkkel,
* a kliensek/gondozottak felmérése pszichológiai szempontból, a rendelkezésre álló eszközök segítségével, illetve annak szakmai szempontok szerinti kiértékelése,
* tanácsadás jellegű munka az iskolákban (pályaorientáció, életvezetési tanácsadás, drogprevenció, konfliktuskezelés, beilleszkedési problémák kezelése, krízisintervenció, önismeret-fejlesztés, döntéselőkészítés stb.),
* adott esetekben hospitálás,
* szülő-gyermek, gyermek-gyermek, gyermek-nevelő mediáció, illetve e kapcsolati rendszerekben a közösségépítés,
* esetmegbeszéléseken való részvétel,
* konzultáció/kapcsolatfelvétel a gyermekek ellátását biztosító szakemberekkel, terápiás vagy egyéb intézményekkel (orvos, nevelő, pedagógus, gyermekfelügyelő, családgondozó, védőnő, iskola, óvoda, kollégium stb.)

Főként az alábbi problémákban nyújthat segítséget:

* válás, haláleset, veszteségek feldolgozása,
* tanulási nehézségek, figyelemzavar,
* elalvási nehézségek,
* éjszakai felriadás,
* enurézis,
* étkezési zavarok,
* nevelési nehézségek,
* iskolafóbia,
* kényszeres tünetek,
* körömrágás, hajtépkedés,
* TIC: akaratlan izomrángások
* dadogás,
* szorongás,
* agresszivitás,
* testvérféltékenység,
* kötődési problémák,
* beilleszkedési nehézségek,
* serdülőkori problémák, krízisek,
* életvezetési problémák,
* lelki eredetű testi problémák,
* pályaválasztási tanácsadás.

**Gyakorlati munka menete:**

A munka menete a következőképpen alakul:

Egy foglalkozás egy órát vesz igénybe, a diagnosztikus szakasz körülbelül öt óra.

Az első foglalkozásra,- amit első interjúnak hívnak- a szülők jönnek el, majd a következő négy alkalommal a gyermekkel foglalkozik a szakember.

A probléma típusától függően teszteket felvétele, majd a képesség, gondolkodás, emlékezet, figyelemvizsgálat történik.

Esetleg szorongás, depresszió vagy személyiségmérés, ha pályaválasztási tanácsadásra jönnek, pályaválasztási teszteket alkalmazok.

A teljesség igénye nélkül, az alkalmazott tesztek:

Beck Depresszió és Szorongás Kérdőív, Buss-Perry Agresszivitás Kérdőív, IST, Lazarus-Folkman Konfliktusmegoldó Kérdőív, Coping Teszt, FPI, Holland, Super, Bognár tesztek, NST, d2 teszt, Ranschburg 16,25 memóriavizsgálat, Raven teszt, CAT, világjáték, rajztesztek.

A diagnosztikus szakasz végén, a szülők részvételével, megbeszélik a továbbiakat, lehet elég egy szülő-konzultáció, de lehet, hogy „terápiába” kell vonni a gyermeket.

Kisgyermekeknél a foglalkozások alapkoncepciója:

A kétszemélyes kapcsolat biztonságot nyújtó, elfogadó légkörében, a gyermek feltárja belső világát, ezt többnyire nem verbálisan teszi, hanem lerajzolja, eljátssza. Ezeken a játékokon, fantáziákon keresztül megszelídülnek az érzések, gondolatok, ez a fantázia tevékenység köti össze a belső konfliktust a tünettel. Tehát az alkalmazott terápiás módszerek a rajz, és játékterápia.

Serdülő korosztálynál az általam alkalmazott módszerek:

* Katathymimaginatív pszichoterápia
* Hipnoanalízis
* Ego-state terápia
* NLP (neuro-lingvisztikus programozás)
* Kognitív viselkedésterápia
* Rövid dinamikus pszichoterápia

A módszerek közül a Katathymimaginatív pszichoterápia, a hipnoanalízis, az ego-state terápia, a kora gyerekkori elakadások, általánosan sérült személyiség struktúrák, súlyos neurotikus állapotok esetén a hosszútávú – több mint 40 órás terápiás óraszámú – beavatkozások eszközei.

Az NLP, kognitív viselkedésterápia, a hipnobehaviorális technikák, és az Ericksoni rövidterápia a konkrét tematikával és jól funkcionáló személyiséggel, megfelelő énerővel rendelkező kliensek – 15-40 terápiás óraszámú – célzott, stratégiai jellegű pszichoterápiájának eszközei.

**Hatáskörök:**

Véleményezés:

* Véleményt mond az általa végzett vizsgálat pszichológiai tartalmáról és a további megfelelő ellátásra/gondozásra tesz javaslatot.
* Javaslatot tehet a saját szakterületén végzett tevékenységek, szabályozások célszerű módosítását illetően.

Egyeztetés:

* Minden pénzügyi kérdésben valamint szakmai faladat módosításakor az Intézményvezetővel egyeztet.
* Szabadság és egyéb távolléti igényét az Intézményvezetővel megfelelő időben egyezteti (a kitűzött időpont előtt legalább 8 munkanappal).

Döntés:

* Saját szakmai kompetenciájában tartozó esetekben a szakmai javaslattétel a kliens/gondozott mentálhigiénés fejlődése érdekében.

**Adminisztratív feladatok**:

* a pszichológusi feladatok adminisztráció rendjének megtervezése (vezetőjével való egyeztetése)
* felel az egész dokumentációjának megfelelő, naprakész, hiteles és pontos vezetéséért, betartva a szakmai szabályokat és a reá irányadó törvényi előírásokat, illetve a személyiségi jogokat és az adatvédelem követelményeit,
* az általa tartott megbeszélésekről/konzultációkról feljegyzést esetlegesen jegyzőkönyvet készít,
* minden olyan eseményről/rendkívüli dologról, ami nem tartozik szorosan munkájához, jegyzőkönyvet készít.

**Kapcsolattartás más intézményekkel:**

* részt vesz szakmai továbbképzéseken,
* intézményi munkahelyi értekezleteken,
* szupervízión,
* Stábüléseken (Védőnői Szolgálat munkahelyi konzultációin- előre megbeszélt időpontokban).
* kapcsolatot tart a szolgáltatást igénybe vevő szülőkkel, illetve
* a gyermekek ellátását elősegítő/biztosító szakemberekkel, terápiás vagy egyéb intézményekkel.