

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-482; Fax: 511-406



|  |  |
| --- | --- |
| Ügyiratszám: C/19776/2025.  Előterjesztő: Dr. Csáky András polgármester  Szakmai előterjesztő: Jáger Mária irodavezető  Ügyintéző: Baumanné Méder Melinda  vezető-főtanácsos | **Tárgy**: Köznevelési intézményi átszervezésének önkormányzati véleményezése – Ceglédi Kossuth Lajos Gimnázium |

**ELŐTERJESZTÉS**

a Képviselő-testület 2020. március 20-ai nyilvános ülésére

**Tisztelt Képviselő-testület!**

Katonáné Barna Zsuzsanna, a Ceglédi Tankerületi Központ (CTK) igazgatója arról értesített, hogy a **Ceglédi Kossuth Lajos Gimnáziumban** a 2025. év folyamán intézményátszervezés szükséges, melyet *a nemzeti köznevelésről szóló 2011. évi CXC. törvény* (továbbiakban: Nkt.) 4. § 11. pontja rögzít.

Cegléd Város Önkormányzatának az intézményi átszervezésekkel kapcsolatos véleményét **2025. március 28-áig** kérik kialakítani és közölni.

A Ceglédi Tankerületi Központ a Ceglédi Kossuth Lajos Gimnázium vonatkozásában az alábbi átszervezési javaslatot fogalmazta meg:

**„Magyar-angol két tanítási nyelvű képzés bevezetése**

*Indokolás:*

*A település több általános iskolája már harmadik éve iskoláz be 1. osztályaiban két tanítási nyelvű osztályokat, ezért szükség van arra, hogy az ide járó, majdan a gimnáziumban továbbtanuló diákok általános iskolai képzésükkel azonos szintű középiskolába mehessenek tovább.*

*Az intézmény képzési kínálatának gazdagítása a tanulólétszám növekedését hozhatja magával, ez mindenképpen előnyt jelent az intézménynek.*

*A magyar-angol két tanítási nyelvű képzést az intézmény a 2025/2026. tanévben kívánja bevezetni.”*

Az Nkt. 83. § (3) bekezdésének *b)* pontjával összefüggő döntése vagy véleményének kialakítása előtt a fenntartó - Ceglédi Tankerületi Központ - beszerzi a hivatkozott jogszabály 83. § (4) bekezdésben foglaltak szerint a vagyonkezelésben levő ingatlan **tulajdonos önkormányzatának véleményét.**

Az Nkt. 83. § (5) bekezdés alapján a (3)-(4) bekezdésben meghatározott vélemény kialakításához – az információk hozzáférhetővé tételének napjától számítva – legalább tizenöt napot kell biztosítani az érdekeltek részére.

A fenntartó Ceglédi Tankerületi Központ megkeresésére a fenti jogszabály alapján kérem a Képviselő-testületet, hogy hozza meg döntését a határozati javaslat tekintetében.

Az előterjesztést **a** **Humán Bizottság** tárgyalja. A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Mötv. 46. § (1) bekezdése alapján **nyilvános** ülés keretében, az 50. § rendelkezései alapján – figyelemmel a Kt. SzMSz 59. §-ában foglalt rendelkezésekre – **egyszerű** szavazati arányt igényel.

Cegléd, 2025. március 4.

Dr. Csáky András

polgármester

Láttam:

Hegedűs Ágota

alpolgármester

---------

**Határozati javaslat**

**Cegléd Város Önkormányzatának Képviselő-testülete -** *a nemzeti köznevelésről szóló 2011. évi CXC törvény* 83. § (3) bekezdésének *b)* pontjában biztosított hatáskörében eljárva úgy nyilatkozik, hogy

1. nem emel kifogást az ellen, hogy a fenntartó Ceglédi Tankerületi Központ (2700 Cegléd, Malom tér 3.) a Ceglédi Kossuth Lajos Gimnázium (2700 Cegléd, Rákóczi út 46.) vonatkozásában - 2025. év folyamán - intézményi átszervezést hajtson végre, a magyar-angol két tanítási nyelvű képzés 2025/2026. tanévben történőbevezetése érdekében.
2. utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatokat kapják:

Szervezési Iroda és általa:

Ceglédi Tankerületi Központ (elektronikus úton)

Az előterjesztést láttam:

Dr. Diósgyőri Gitta

címzetes főjegyző